**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL kreipimosi į nacionalinę žemės tarnybĄ prie aplinkos  
ministerijos perduoti valstybinės žemės sklypą, esantį  
KIVYLIŲ kaime, ALEKSANDRiJOS seniūnijoje, SKUODO rajono  
savivaldybėje, SKUODO rajono savivaldybei valdyti,  
naudoti ir disponuoti juo patikėjimo teise**

2025 m. gegužės 12 d. Nr. T10-128

Skuodas

Vadovaudamasi Lietuvos Respublikos vietos savivaldos įstatymo 6 straipsnio 26 punktu, 15 straipsnio 4 dalimi, Lietuvos Respublikos žemės įstatymo 7 straipsnio 2 dalies 8 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.8 papunkčiu, Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių, patvirtintų Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių patvirtinimo“, 3 punktu ir 7.2 papunkčiu, Kultūros paveldo departamento prie Kultūros ministerijos direktoriaus 2024 m. balandžio 12 d. įsakymu Nr. Į-104 „Dėl Laisvoje valstybinėje žemėje esančių reikšmingiausių piliakalnių, kuriems numatoma suformuoti ir įregistruoti žemės sklypus bei juos perduoti valdyti savivaldybėms sąrašo patvirtinimo“, Skuodo rajono savivaldybės taryba nusprendžia:

1. Kreiptis į Nacionalinę žemės tarnybą prie Aplinkos ministerijos dėl konservacinės paskirties (naudojimo būdas ‒ kultūros paveldo objektų žemės sklypai) žemės sklypo, unikalus Nr. 4400-6450-2010, kadastro Nr. 7501/0001:405, plotas ‒ 0,3157 ha, esančio Kivylių k., Aleksandrijos sen., Skuodo r. sav., perdavimo Skuodo rajono savivaldybei valdyti, naudoti ir disponuoti juo patikėjimo teise piliakalnių ir kitų nekilnojamųjų kultūros vertybių tvarkymui ir apsaugai.

2. Patvirtinti šio sprendimo 1 punkte nurodyto valstybinės žemės sklypo vidutinę rinkos vertę, nustatytą pagal verčių žemėlapius, **545,00 Eur (penki šimtai keturiasdešimt penki eurai).**

3. Įpareigoti Skuodo rajono savivaldybės administraciją parengti dokumentus, nurodytus Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių 7 punkte, ir pateikti Nacionalinei žemės tarnybai prie Aplinkos ministerijos.

4. Įpareigoti Skuodo rajono savivaldybės merą pasirašyti valstybinės žemės sklypo, nurodyto 1 punkte, perdavimo–priėmimo aktą.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868