**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS NEKILNOJAMOJO TURTO NURAŠYMO**

2025 m. gegužės 13 d. Nr. T10-130

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pripažinti netinkamu naudoti ir nurašyti Skuodo rajono savivaldybei priklausantį, sunykusį (sunaikintą) nekilnojamąjį turtą. Turtas yra nebereikalingas savivaldybės funkcijoms atlikti, viešosios tvarkos palaikymui Mosėdžio miestelio centre yra įrengti nauji tualetai. Pastatai yra apleisti, atsiradusi vizualinė tarša, nebetikslinga juos remontuoti, parduoti ar nuomoti. Statinius nugriovus teritorija bus sutvarkyta.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 19 punktas, 63 straipsnis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 26 straipsnio 1 dalies 1 punktas ir 4 dalis, 27 straipsnio 2 dalis, Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ patvirtinto Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo 13.1.1 papunktis.

**3. Laukiami rezultatai.**

Bus nurašytas nebetinkamas naudoti, sunykęs savivaldybei priklausantis turtas.

**4. Lėšų poreikis sprendimui įgyvendinti ir jų šaltiniai.**

Lėšos reikalingos statinių nugriovimui (3000 Eur) ir statinių kadastriniams matavimams (400 Eur).

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.