**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS NEKILNOJAMOJO TURTO NURAŠYMO**

2025 m. gegužės 13 d. Nr. T10-130

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 26 straipsnio 1 dalies 1 punktu ir 4 dalimi, 27 straipsnio 2 ir 4 dalimis, Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ patvirtinto Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo 13.1.1 papunkčiu, atsižvelgdama į 2025 m. balandžio 10 d. faktinių duomenų patikrinimo aktą Nr. SITV2-51, Skuodo rajono savivaldybės taryba nusprendžia:

1. Pripažinti netinkamu (negalimu) naudoti fiziškai ir funkciškai nusidėvėjusį, Skuodo rajono savivaldybei nuosavybės teise priklausantį, sunykusį nekilnojamąjį turtą pagal sąrašą (pridedama).

2. Leisti Skuodo rajono savivaldybės administracijai nurašyti šio sprendimo 1 punktu pripažintą nereikalingu arba netinkamu (negalimu) naudoti turtą.

3. Pavesti Savivaldybės administracijos direktorei Levutei Staniuvienei atlikti veiksmus, susijusius su nurašomo nekilnojamojo turto likvidavimu ir nurašymu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 712