**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ŽEMĖS SKLYPO, ESANČIO parko g. 8 ir parko g. 7, barstyčių miestelyje, skuodo rajono savivaldybėje, DALIŲ DYDŽIŲ NUSTATYMO**

2025 m. gegužės 14 d. Nr. T10-135

Skuodas

**1. Parengto sprendimo projekto tikslas ir uždaviniai.**

Šio sprendimo tikslas – nustatyti kitos paskirties 0,2741 ha ploto valstybinės žemės sklype, kadastro Nr. 7507/0005:451, Parko g. 8, Barstyčių miestelyje, Skuodo rajono savivaldybėje, dalis, reikalingas pastato gyvenamojo namo, unikalus Nr. 7597-4005-0011, bei 0,0856 ha ploto valstybinės žemės sklype, kadastro Nr. 7507/0005:450, Parko g. 7, Barstyčių miestelyje, Skuodo rajono savivaldybėje, esančių gyvenamojo namo priklausinių: ūkinio pastato, unikalus Nr. 7597-4005-0022, ūkinio pastato, unikalus Nr. 7597-4005-0033, pastato garažo, unikalus Nr. 7597-4005-0044, pastato garažo, unikalus Nr. 7597-4005-0055, pastato garažo, unikalus Nr. 7597-4005-0066, pastato garažo, unikalus Nr. 7597-4005-0077, ūkinio pastato, unikalus Nr. 7597-4005-0088, eksploatavimui.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,2741 ha valstybinės žemės sklypo, kadastro Nr. 7507/0005:451, unikalus Nr. 4400-6270-8650, dalį 0,1402 ha, esančią Parko g. 8, Barstyčių miestelyje, Skuodo rajono savivaldybėje, ir 0,0856 ha valstybinės žemės sklypo, kadastro Nr. 7507/0005:450, unikalus Nr. 4400-6270-8846, dalį 0,0438 ha, esančią Parko g. 7, Barstyčių miestelyje, Skuodo rajono savivaldybėje, kurių paskirtis yra kitos paskirties žemė, o naudojimo būdas – daugiabučių gyvenamųjų pastatų ir bendrabučių teritorijos.

Lietuvos Respublikos vietos savivaldos įstatymo 7 straipsnio 9 punkte nurodyta, kad savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise; 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja priėmimas.

Žemės įstatymo (toliau – ŽĮ) 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu.

Kitos paskirties valstybinės žemės sklypų pardavimo ir nuomos be aukciono taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 13.1 papunktyje nurodyta, kad kai savarankiškai funkcionuojančio vieno statinio ar įrenginio eksploatavimui pagal paskirtį suformuotas žemės sklypas priklauso dviem ar daugiau savininkų, kiekvienam statinio ar įrenginio savininkui ar nuomininkui tenkanti žemės sklypo dalis nustatoma atsižvelgus į kiekvienam iš jų priklausančią statinio arba įrenginio dalį, į kurią neįskaitomos statinio arba įrenginio (pagrindinio daikto) priklausinių valdomos dalys.

**3. Laukiami rezultatai**.

Patvirtinus kiekvienam savarankiškai funkcionuojančiam statiniui reikalingus žemės sklypo dalių dydžius pastatų savininkai galės teikti prašymus dėl jiems priklausančių valstybinės žemės sklypo dalių privatizavimo ar nuomos nuosavybės teise priklausančių patalpų eksploatavimui.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.