**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ILGALAIKIO IR TRUMPALAIKIO MATERIALIOJO TURTO PERĖMIMO SKUODO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE** **SKUODO RAJONO YLAKIŲ GIMNAZIJAI**

2025 m. gegužės 15 d. Nr. T10-138

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perimti Skuodo rajono savivaldybės nuosavybėn savarankiškosioms savivaldybės funkcijoms įgyvendinti valstybės nuosavybės teise ir Nacionalinės švietimo agentūros patikėjimo teise valdomą valstybės ilgalaikį ir trumpalaikį materialųjį turtą, kuris skirtas savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui, prevencinių programų įgyvendinimo mokyklose užtikrinimui, ir perduoti gautą turtą Skuodo rajono Ylakių gimnazijai patikėjimo teise. Turto perdavimo tikslas – pasitelkiant technologijas ir inovacijas efektyviai organizuoti ugdymo procesą, įtraukiant skaitmeninio turinio priemones bei sudarant galimybes ugdymą organizuoti mišriu, nuotoliniu ar hibridiniu būdu.

Pagal šiuo metu galiojančius teisės aktus – Lietuvos Respublikos vietos savivaldos įstatymo 6 straipsnio 5 ir 6 punktus, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktą, 20 straipsnio 1 dalies 4 punktą, sprendimą dėl savivaldybei priklausančio turto patikėjimo teisės perdavimo priima savivaldybės taryba.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 5 ir 6 punktai, 15 straipsnio 2 dalies 19 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas ir 20 straipsnio 1 dalies 4 punktas.

**3. Laukiami rezultatai.**

Perimtas Skuodo rajono savivaldybės nuosavybėn savarankiškosioms savivaldybės funkcijoms įgyvendinti valstybės nuosavybės teise ir Nacionalinės švietimo agentūros patikėjimo teise valdomas valstybės ilgalaikis materialusis turtas, siekiant aprūpinti Skuodo rajono Ylakių gimnaziją hibridiniam mokymui skirtos įrangos komplektais (interaktyviais ekranais, kameromis, mikrofonais, garso kolonėlėmis, nešiojamaisiais kompiuteriais bei jų priedais), ir taip pagerinti informacinių išteklių infrastruktūrą bei skaitmeninio ugdymo turinio prieinamumą, sudaryti galimybes ugdymą organizuoti mišriu, nuotoliniu ar hibridiniu būdu.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.