**SKUODO rajono savivaldybės taryba**

**SPRENDIMAS**

**DĖL ILGALAIKIO IR TRUMPALAIKIO MATERIALIOJO TURTO PERĖMIMO SKUODO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE** **SKUODO RAJONO YLAKIŲ GIMNAZIJAI**

2025 m. gegužės 15 d. Nr. T10-138

Skuodas

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo 6.1 ir 8.1 papunkčiais, atsižvelgdama į Nacionalinės švietimo agentūros 2025 m. balandžio 8 d. raštą Nr. SD-1299 „Dėl trumpalaikio ir ilgalaikio materialiojo turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, Skuodo rajono savivaldybės taryba nusprendžia:

1. Sutikti perimti Skuodo rajono savivaldybės nuosavybėn savivaldybės savarankiškosioms funkcijoms įgyvendinti: savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui, prevencinių programų įgyvendinimo mokyklose užtikrinimui, valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą trumpalaikį ir ilgalaikį materialųjį turtą (1 priedas).
2. Perduoti 1 punkte nurodytą turtą, Vyriausybės nutarimu perėmus Skuodo rajono savivaldybės nuosavybėn, Skuodo rajono Ylakių gimnazijai valdyti, naudoti ir disponuoti juo patikėjimo teise (2 priedas).
3. Nustatyti, kad 2 punktu perduotas turtas bus panaudotas pagerinti informacinių išteklių infrastruktūrą bei skaitmeninio ugdymo turinio prieinamumą, sudaryti galimybes ugdymą organizuoti mišriu, nuotoliniu ar hibridiniu būdu Skuodo rajono Ylakių gimnazijoje.
4. Įgalioti Skuodo rajono savivaldybės administracijos direktorę Levutę Staniuvienę ir Skuodo rajono Ylakių gimnazijos direktorių Vaclovą Statkų pasirašyti turto perdavimo–priėmimo aktą.
5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 712