**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ILGALAIKIO MATERIALIOJO TURTO PERĖMIMO SKUODO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE** **SKUODO RAJONO SAVIVALDYBĖS R. GRANAUSKO VIEŠAJAI BIBLIOTEKAI**

2025 m. gegužės 15 d. Nr. T10-139

Skuodas

**1. Parengto sprendimo projekto tikslas ir uždaviniai.**

Perimti Skuodo rajono savivaldybės nuosavybėn savarankiškosioms savivaldybės funkcijoms įgyvendinti valstybės nuosavybės teise ir Klaipėdos apskrities Ievos Simonaitytės viešosios bibliotekos patikėjimo teise valdomą valstybės ilgalaikį materialųjį turtą, kuris įsigytas įgyvendinant 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 (PP) „Aukštos meninės vertės, įvairaus ir įtraukaus kultūros turinio prieinamumo didinimas“ veiklą Nr. 6 „Keitimasis knygomis tarp bibliotekų“ iš valstybės biudžeto lėšų, perduoti gautą turtą Skuodo rajono savivaldybės R. Granausko viešajai bibliotekai gyventojų kultūros ugdymui ir etninės kultūros puoselėjimui (dalyvavimas kultūros projektuose ir (ar) jų finansavimas, kultūros įstaigų steigimas, reorganizavimas, pertvarkymas, likvidavimas ir jų veiklos priežiūra), informacinės visuomenės plėtros įgyvendinimui.

**2. Siūlomos teisinio reguliavimo nuostatos.**

Pagal šiuo metu galiojančius teisės aktus – Lietuvos Respublikos vietos savivaldos įstatymo 6 straipsnio 13 ir 24 punktus, 15 straipsnio 2 dalies 19 punktą, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktą, 12 straipsnio 2 dalį, 20 straipsnio 1 dalies 4 punktą, Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo 6.1 ir 8.1 papunkčius, sprendimą dėl savivaldybei priklausančio turto patikėjimo teisės perdavimo priima savivaldybės taryba.

**3. Laukiami rezultatai.**

Perimti Klaipėdos apskrities Ievos Simonaitytės viešosios bibliotekos patikėjimo teise valdomą valstybės ilgalaikį materialųjį turtą Skuodo rajono savivaldybės nuosavybėn savarankiškosioms savivaldybės funkcijoms įgyvendinti, gyventojų kultūros ugdymui ir etninės kultūros puoselėjimui (dalyvavimas kultūros projektuose ir (ar) jų finansavimas, kultūros įstaigų steigimas, reorganizavimas, pertvarkymas, likvidavimas ir jų veiklos priežiūra), informacinės visuomenės plėtros įgyvendinimui, naudojant perimtą turtą Skuodo rajono savivaldybės R. Granausko viešosios bibliotekos veiklai plėtoti veiklos Nr. 6 „Keitimasis knygomis tarp bibliotekų“ įgyvendinimui, spartinant knygų mainus tarp bibliotekų.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.