**SKUODO rajono savivaldybės taryba**

**SPRENDIMAS**

**DĖL ILGALAIKIO MATERIALIOJO TURTO PERĖMIMO SKUODO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE** **SKUODO RAJONO SAVIVALDYBĖS R. GRANAUSKO VIEŠAJAI BIBLIOTEKAI**

2025 m. gegužės 15 d. Nr. T10-139

Skuodas

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi, 20 straipsnio 1 dalies 4 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo 6.1 ir 8.1 papunkčiais ir atsižvelgdama į Klaipėdos apskrities Ievos Simonaitytės viešosios bibliotekos 2025 m. balandžio 11 d. raštą Nr. 2025-S-80 „Dėl turto perdavimo“, Skuodo rajono savivaldybės taryba nusprendžia:

1. Sutikti perimti Skuodo rajono savivaldybės nuosavybėn savivaldybės savarankiškajai funkcijai – gyventojų kultūros ugdymui ir etninės kultūros puoselėjimui (dalyvavimas kultūros projektuose ir (ar) jų finansavimas, kultūros įstaigų steigimas, reorganizavimas, pertvarkymas, likvidavimas ir jų veiklos priežiūra), informacinės visuomenės plėtros įgyvendinimui valstybei nuosavybės teise priklausantį ir šiuo metu Klaipėdos apskrities Ievos Simonaitytės viešosios bibliotekos patikėjimo teise valdomą ilgalaikį materialųjį turtą (1 priedas).

2. Perduoti 1 punkte nurodytą turtą, Vyriausybės nutarimu perėmus Skuodo rajono savivaldybės nuosavybėn, Skuodo rajono savivaldybės R. Granausko viešajai bibliotekai valdyti, naudoti ir disponuoti juo patikėjimo teise, kuris bus naudojamas 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 (PP) „Aukštos meninės vertės, įvairaus ir įtraukaus kultūros turinio prieinamumo didinimas“ veiklai Nr. 6 „Keitimasis knygomis tarp bibliotekų“ įgyvendinti (2 priedas).

1. Įgalioti Skuodo rajono savivaldybės administracijos direktorę Levutę Staniuvienę ir Skuodo rajono savivaldybės R. Granausko viešosios bibliotekos direktorių Joną Grušą pasirašyti turto perdavimo–priėmimo aktą.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 712