**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „VIRTUALIOS REALYBĖS PROJEKTAS „APUOLĖS PILIS: ATGIMIMAS“ FINANSAVIMUI**

2025 m. gegužės 16 d. Nr. T10-145

Skuodas

**1. Parengto sprendimo projekto tikslas ir uždaviniai.**

Tarybos sprendimo projektu siūloma prisidėti 30 proc. lėšomis nuo projekto vertės, tai sudaro 9 788 Eur. Skuodo muziejus projekto paraišką teikė Lietuvos kultūros tarybai ir gavo dalinį finansavimą projektui įgyvendinti. Bendra projekto vertė – 32 625 Eur, Lietuvos taryba projektui įgyvendinti skyrė 18 500 Eur.

**2. Siūlomos teisinio reguliavimo nuostatos.**

Projektas „Apuolės pilis: atgimimas“ – tai 10 minučių trukmės virtualios realybės (VR) patirtis, kuri nukels dalyvius į IX amžių ir pasiūlys įtraukiančius įspūdžius apie Apuolės pilį per šią kertinę Lietuvos istorijos epochą. Šis projektas, pasitelkęs pažangiausias VR technologijas, sujungia istorinius tyrimus, skaitmeninę rekonstrukciją ir interaktyvų pasakojimą, jog atkurtų pilies praeitį, pasiūlydamas dinamišką ir edukacinę kelionę į ankstyvųjų viduramžių Lietuvos širdį. Virtualus modelis yra tikslus IX amžiaus pilies architektūrinis atvaizdas, užtikrinantis, jog šis paveldas amžinai išliks mūsų atmintyje.

**3.** **Laukiami rezultatai.**

Priėmus sprendimą, bus sudarytos sąlygos įgyvendinti projektą „Apuolės pilis: atgimimas“.

**4. Lėšų poreikis sprendimui įgyvendinti ir jų šaltiniai.**

9 788 Eur – savivaldybės biudžeto lėšos.

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.