***Patikslintas variantas***

**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL EKSPERTO DELEGAVIMO Į KLAIPĖDOS REGIONINĘ KULTŪROS TARYBĄ**

2025 m. gegužės 16 d. Nr. T10-146

Skuodas

**1. Parengto sprendimo projekto tikslas ir uždaviniai.**

~~Tarybos sprendimo projektu siūloma deleguoti Skuodo rajono savivaldybės narį į formuojamą Klaipėdos regiono kultūros tarybą.~~

**Tarybos sprendimo projektu siūloma deleguoti Skuodo rajono savivaldybės administracijos Kultūros ir turizmo skyriaus vyriausiąją specialistę Laurą Popovienę į formuojamą Klaipėdos regiono kultūros tarybą. Laura yra baigusi verslo ir viešosios vadybos bakalauro studijas, skyriuje dirba nuo 2016 metų, jos kuruojamos sritys yra etninė kultūra ir bendruomeninių projektų, finansuojamų Skuodo rajono savivaldybės biudžeto lėšomis, konkurso organizavimas ir paraiškų vertinimas. Darbo patirtis šiose srityse – 9 metai.**

**2. Siūlomos teisinio reguliavimo nuostatos.**

Šios tarybos sudaromos apskričių teritoriniu pagrindu ir siūlo sprendimus dėl Lietuvos kultūros tarybos administruojamų lėšų kultūros ir meno projektams Lietuvos regionuose skyrimo.

Kiekviena savivaldybės taryba Kultūros ministerijai gali deleguoti vieną narį, nurodant jo kontaktinius duomenis. Deleguojamas narys turi būti nepriekaištingos reputacijos, kaip ji apibrėžta Lietuvos Respublikos valstybės tarnybos įstatyme, turintis ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintą išsilavinimą menų, humanitarinių ar socialinių mokslų srityse arba turintis kitos srities aukštąjį universitetinį ar jam prilygintą išsilavinimą ir ne mažesnę nei 7 metų patirtį kultūros ar meno srityje, arba meno kūrėjo statusą, suteiktą vadovaujantis Lietuvos Respublikosmeno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybų funkcijas.

Lietuvos kultūros taryba turi galimybę ekspertams apmokėti už šį darbą, tačiau tik tuo atveju, jeigu deleguojami savivaldybių darbuotojai delegavimo dokumentuose yra įvardinami kaip ekspertai, o ne kaip savivaldybių darbuotojai.

**3.** **Laukiami rezultatai.**

Priėmus sprendimą, bus deleguotas Skuodo rajono savivaldybės ekspertas, kuris dalyvaus vertinant Klaipėdos regiono kultūros tarybai pateiktas projektų paraiškas, atstovaus Skuodo rajono savivaldybei tarybos veikloje.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.