**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ SKUODO RAJONO SAVIVALDYBĖS TERITORIJOJE IŠDAVIMĄ NUOSTATŲ PATVIRTINIMO**

2025 m. gegužės 19 d. Nr. T10-147

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – Atsižvelgiant į besikeičiantį minimalų mėnesinį atlyginimą, reklamos plotą ir vietovę (seniūniją), kurioje įrengiama reklama, pavirtinti Vietinės rinkliavos už leidimo įrengti išorinę reklamą Skuodo rajono savivaldybės teritorijoje išdavimą nuostatus. Šiuo metu galiojantys nuostatai yra patvirtinti Skuodo rajono savivaldybės tarybos 2021m. sausio 28 d. sprendimu Nr. T9-9 „Dėl Vietinės rinkliavos už leidimo įrengti išorinę reklamą Skuodo rajono savivaldybės teritorijoje išdavimą nuostatų patvirtinimo“. Kontrolės ir audito tarnyba atlikusi vietinės rinkliavos surinkimo patikrinimą rekomendavo peržiūrėti patvirtintus nuostatus ir juos atnaujinti.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos rinkliavų įstatymo 12 straipsnio 1 dalimi, 13 straipsnio 2 dalimi.

**3. Laukiami rezultatai.**

Patvirtinus nuostatus bus aiški ir sąžininga apmokėjimo už leidimo išdavimą vietinės rinkliavos įmoka.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Skuodo rajono savivaldybės administracijos Statybos, investicijų ir turto valdymo skyriaus vedėjas Vygintas Pitrėnas.

Rengėja – Skuodo rajono savivaldybės administracijos Statybos, investicijų ir turto valdymo skyriaus vyresnioji specialistė Elena Čiunkienė.