PATVIRTINTA

Skuodo rajono savivaldybės tarybos

2025 m. gegužės d. sprendimu Nr. T9-

**VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS SKUODO RAJONO SAVIVALDYBĖS TARYBOS NUSTATYTOSE VIEŠOSIOSE VIETOSE IŠDAVIMĄ NUOSTATAI**

**I SKYRIUS**

**BENDROSIOS NUOSTATOS**

1. Vietinės rinkliavos už leidimo prekiauti ar teikti paslaugas Skuodo rajono savivaldybės (toliau – Savivaldybės) tarybos nustatytose viešosiose vietose išdavimą nuostatai (toliau – Nuostatai) nustato šios vietinės rinkliavos dydį, vietinės rinkliavos dydžio nustatymo, mokėjimo tvarką, lengvatas, atleidimo nuo rinkliavos mokėjimo bei vietinės rinkliavos grąžinimo rinkliavos mokėtojams atvejus.

2. Leidimas prekiauti (teikti paslaugas) viešosiose vietose – dokumentas, suteikiantis teisę asmeniui nurodytu laikotarpiu verstis mažmenine prekyba ar teikti paslaugas konkrečioje Savivaldybės teritorijos viešojoje vietoje (toliau – Leidimas).

3. Vietinė rinkliava už Leidimo prekiauti ar teikti paslaugas Savivaldybės tarybos nustatytose viešosiose vietose išdavimą (toliau – Rinkliava) – tai Savivaldybės tarybos sprendimu ir jos nustatyta tvarka nustatyta privaloma mokėti įmoka, galiojanti Savivaldybės teritorijoje.

4. Viešąja vieta, kurioje vykdoma prekyba, teikiamos paslaugos, laikytina Savivaldybės teritorijoje esanti Savivaldybei ar valstybei nuosavybės teise priklausanti ar patikėjimo teise valdoma teritorija(išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų paviljonų, prekybai pritaikytų automobilių ar priekabų, lauko kavinių.

5. Rinkliavos mokėtojai yra asmenys, kuriems pagal Lietuvos Respublikos teisės aktus leista prekiauti ar teikti paslaugas (įsigijusieji verslo liudijimą, individualios veiklos vykdymo pažymą, teikiantieji viešojo maitinimo paslaugas ar vykdantys prekybą maisto produktais asmenys turi būti įtraukti į Maisto tvarkymo subjektų sąrašą ir (ar) kt.).

6. Nuostatuose vartojamos sąvokos atitinka Lietuvos Respublikos rinkliavų įstatyme apibrėžtas sąvokas.

7. Nuostatai netaikomi asmenims, prekiaujantiems ar teikiantiems paslaugas teisėtu pagrindu valdomuose žemės sklypuose.

**II SKYRIUS**

**RINKLIAVOS DYDIS, APSKAIČIAVIMO IR MOKĖJIMO TVARKA**

8. Už Leidimo išdavimą nustatyti Rinkliavos dydžiai yra pateikti Nuostatų 1 priede. Rinkliavos dydžiai nustatyti vienai dienai arba mėnesiui.

9. Rinkliava už Leidimo išdavimą turi būti sumokama iki Leidimo išdavimo dienos. Nesumokėjus Rinkliavos iki Leidimo išdavimo dienos, Leidimas neišduodamas, o pareiškėjui pateikiamas sprendimas dėl atsisakymo išduoti Leidimą.

10. Rinkliava už Leidimo išdavimą mokama į Savivaldybės administracijos sąskaitą banke pagal atskiras seniūnijas. Mokėjimo pavedime nurodoma: „Už leidimą prekiauti ar teikti paslaugas“. Surinktos Rinkliavos lėšos įskaitomos į Savivaldybės biudžetą.

11. Savivaldybės taryba atskiru sprendimu gali Rinkliavos dydį kartą per metus indeksuoti, taikydama metinį vartojimo kainų indeksą, jeigu jis didesnis negu 110.

**III SKYRIUS**

**LENGVATOS RINKLIAVOS MOKĖTOJAMS**

12. Rinkliavos dydis Skuodo rajono gyventojams mažinamas

12.1. 100 procentų:

12.1.1. nustatytose viešosiose vietose prekiaujantiems Savivaldybėje ūkininkaujantiems ūkininkams savo ūkyje išaugintais, apdorotais, pagamintais ar perdirbtais augalininkystės, gyvulininkystės, paukštininkystės, žvėrininkystės, bitininkystės ir žuvininkystės produktais, taip pat išaugintais ekologiškais, išskirtinės kokybės (turintiems tai patvirtinančius dokumentus) ir tautinio paveldo žemės ūkio ir maisto produktais (turintiems tautinio paveldo sertifikatą) bei natūraliai užaugusiomis ar užaugintomis miško uogomis, arbatžolėmis, prieskoniais, vaistažolėmis, grybais, skirtais žmonių mitybai;

12.1.2. asmenims su negalia;

12.1.3. sulaukusiems senatvės pensijos amžiaus;

12.2. 50 procentų:

12.2.1. tautodailininkams, turintiems tautodailininko pažymėjimą ir prekiaujantiems savo pagamintais dirbiniais renginių metu;

12.2.2. rankdarbiais prekiaujančioms organizacijoms, kurios atstovauja žmonių su negalia interesams, dirba su socialinės rizikos grupėmis;

12.2.3. jaunimui iki 29 metų amžiaus;

12.2.4. nekomerciniuose renginiuose, kai juose nėra prekiaujama alkoholiniais gėrimais;

13. Nuostatų 12 punkte nurodytos lengvatos netaikomos kai prekiaujama ir (ar) teikiama paslaugas renginių metu, mugėse, taip pat prekybai iš kioskų ir paviljonų.

**IV SKYRIUS**

**RINKLIAVOS GRĄŽINIMAS**

14 Sumokėta Rinkliava arba jos dalis grąžinama šiais atvejais:

14.1. kai sumokėta daugiau, negu nustatyta šiuose Nuostatuose;

14.2. jeigu paslauga nesuteikta, t. y. sumokėjus Rinkliavą, Leidimas nebuvo išduotas;

14.3. jeigu paslauga suteikta, bet pažeidžiant Nuostatuose nustatytus šios paslaugos kokybės reikalavimus ir (ar) teikimo sąlygas.

15. Grąžinamos Rinkliavos suma skaičiuojama už laikotarpį, per kurį Leidimo turėtojas negalėjo prekiauti ar teikti paslaugų.

16. Sumokėta Rinkliava arba jos dalis grąžinama rašytiniu Rinkliavos mokėtojo prašymu. Prašyme privaloma nurodyti Rinkliavos arba jos dalies grąžinimo priežastį, prašomos grąžinti Rinkliavos dydį ir banko atsiskaitomosios sąskaitos, į kurią turi būti pervedamos lėšos, numerį. Su prašymu turi būti pateikti dokumentai, pagrindžiantys Rinkliavos ar jos dalies grąžinimo priežastį.

17. Prašymas grąžinti Rinkliavą turi būti pateiktas Leidimą išdavusiam subjektui (tiesiogiai arba elektroninėmis priemonėmis).

18. Rinkliava grąžinama ne vėliau kaip per 30 kalendorinių dienų po rašytinio prašymo ir visų reikalingų dokumentų gavimo dienos.

19. Delspinigiai už sumokėtą rinkliavą neskaičiuojami, nes rinkliava turi būti sumokėta Nuostatų 9 punkte nustatyta tvarka.

**V SKYRIUS**

**BAIGIAMOSIOS NUOSTATOS**

20. Rinkliavos surinkimo kontrolę vykdo Savivaldybės kontrolės ir audito tarnyba.

21. Šių Nuostatų vykdymą kontroliuoja Savivaldybės administracijos seniūnijų seniūnai.

22. Nuostatai papildomi, keičiami ir pripažįstami netekusiais galios Savivaldybės taryba sprendimu.

\_\_\_\_\_\_\_\_\_\_\_\_\_\_\_\_\_\_\_

Vietinės rinkliavos už leidimo prekiauti ar teikti paslaugas Skuodo rajono savivaldybės tarybos nustatytose viešosiose vietose išdavimą nuostatų

1 priedas

1. **Vietinės rinkliavos už leidimo prekiauti ar teikti paslaugas Skuodo rajono savivaldybės tarybos nustatytose viešosiose vietose išdavimą dydžiai**

|  |  |  |  |
| --- | --- | --- | --- |
| Eil. Nr. | Rinkliavos objektas | Vietinės rinkliavos dydis, Eur už vieną vietą | |
| vienai dienai | mėnesiui |
| 1. | Prekiauti nuo (iš) laikinųjų prekybos įrenginių (prekybos plotas iki 6 kv. m): | | |
| 1.1. | Skuodo mieste: |  |  |
| 1.1.1. | maisto ir ne maisto produktais | 4,5 | 35 |
| 1.1.2. | savo gamybos žemės ūkio ir maisto produktais | 3,5 | 25 |
| 1.2. | Mosėdžio miestelyje ir Ylakių miestelyje: |  |  |
| 1.2.1. | maisto ir ne maisto produktais | 3,5 | 25 |
| 1.2.2. | savo gamybos žemės ūkio ir maisto produktais | 3 | 15 |
| 1.3. | Kitose rajono savivaldybės gyvenvietėse: |  |  |
| 1.3.1. | maisto ir ne maisto produktais | 3 | 25 |
| 1.3.2. | savo gamybos žemės ūkio ir maisto produktais | 2,5 | 15 |
| 2. | Prekiauti nuo (iš) laikinųjų prekybos įrenginių, prekybai pritaikytų automobilių ar priekabų (prekybos plotas iki 12 kv. m): | | |
| 2.1. | Skuodo mieste: |  |  |
| 2.1.1. | maisto ir ne maisto produktais | 5,5 | 50 |
| 2.1.2. | savo gamybos žemės ūkio ir maisto produktais | 5 | 35 |
| 2.2. | Mosėdžio miestelyje ir Ylakių miestelyje: |  |  |
| 2.2.1. | maisto ir ne maisto produktais | 5 | 35 |
| 2.2.2. | savo gamybos žemės ūkio ir maisto produktais | 4,5 | 25 |
| 2.3. | Kitose rajono savivaldybės gyvenvietėse: |  |  |
| 2.3.1. | maisto ir ne maisto produktais | 4,5 | 35 |
| 2.3.2. | savo gamybos žemės ūkio ir maisto produktais | 3,5 | 25 |
| 2.4. | Prekiauti visoje savivaldybės teritorijoje | 15 | - |
| 3. | Prekiauti ar teikti paslaugas kioskuose, paviljonuose, lauko kavinėse (už 1 kv. m užimamo ploto)(Kai kioskai, paviljonai įrengti savininkų lėšomis): | | |
| 3.1. | Skuodo mieste | - | 2 |
| 3.2. | Mosėdžio miestelyje ir Ylakių miestelyje | - | 2 |
| 3.3. | Kitose rajono savivaldybės gyvenvietėse | - | 1 |
| 4. | Prekiauti ar teikti paslaugas savivaldybės lėšomis įrengtuose paviljonuose (už 1 kv. m užimamo ploto): | | |
| 4.1. | Uždaras paviljonas | - | 3 |
| 4.2. | Atvira terasa | - | 2 |
| 5. | Teikti laisvalaikio pramogų ir kitas paslaugas (už 1 kv. m užimamo ploto): |  |  |
| 5.1. | Skuodo mieste | - | 2,5 |
| 5.2. | Mosėdžio miestelyje ir Ylakių miestelyje | - | 2 |
| 5.3. | Kitose rajono savivaldybės gyvenvietėse | - | 1,5 |

1. **Vietinės rinkliavos už leidimo prekiauti ar teikti paslaugas Skuodo rajono savivaldybės tarybos nustatytose viešosiose vietose vykstančių renginių išdavimą dydžiai**

|  |  |  |
| --- | --- | --- |
| Eil. Nr. | Rinkliavos objektas | Vietinės rinkliavos dydis, Eur už vieną vietą vienai dienai |
| 1. | Teikti viešojo maitinimo paslaugas: |  |
| 1.1. | Skuodo mieste | 40 |
| 1.2. | Mosėdžio miestelyje ir Ylakių miestelyje | 30 |
| 1.3. | Kitose rajono savivaldybės gyvenvietėse | 30 |
| 2. | Teikti viešojo maitinimo paslaugas su prekyba alkoholiniais gėrimais: |  |
| 2.1. | Skuodo mieste | 100 |
| 2.2. | Mosėdžio miestelyje ir Ylakių miestelyje | 70 |
| 2.3. | Kitose rajono savivaldybės gyvenvietėse | 50 |
| 3. | Prekiauti: |  |
| 3.1. | tautodailės gaminiais, rankdarbiais, įvairių rūšių meno kūriniais | 20 |
| 3.2. | maisto produktais | 30 |
| 3.3. | ne maisto produktais | 30 |
| 4. | Teikti laisvalaikio pramogų ir kitas paslaugas (už 1 kv. m užimamo ploto): |  |
| 4.1. | Skuodo mieste | 2 |
| 4.2. | Mosėdžio miestelyje ir Ylakių miestelyje | 2 |
| 4.3. | Kitose rajono savivaldybės gyvenvietėse | 2 |
| 5. | Prekybinė mugė: |  |
| 5.1. | iki 10 prekybos vietų | 120 |
| 5.2. | 10–20 prekybos vietų | 170 |
| 5.3. | Daugiau kaip 20 prekybos vietų | 220 |
| 5.4 | Daugiau kaip 30 prekybos vietų | 270 |

**3. Vietinės rinkliavos už leidimo prekiauti ar teikti paslaugas Skuodo rajono savivaldybės tarybos nustatytose viešosiose vietose, viešojo konkurso būdu, dydžiai**

|  |  |  |
| --- | --- | --- |
| Eil. Nr. | Rinkliavos objektas | Vietinės rinkliavos dydis, Eur 1 mėn. kaina. |
| 1. | Prekiauti ar teikti paslaugas kioskuose, paviljonuose, lauko kavinėse (už 1 kv. m užimamo ploto)(Kai kioskai, paviljonai įrengti savininkų lėšomis) | |
| 1.1. | Skuodo mieste | 2,5 |
| 1.2. | Mosėdžio miestelyje ir Ylakių miestelyje | 2,0 |
| 1.3. | Kitose rajono savivaldybės gyvenvietėse | 1,5 |
| 2. | Prekiauti ar teikti paslaugas savivaldybės lėšomis įrengtuose paviljonuose (už 1 kv. m užimamo ploto): | |
| 2.1. | Uždaras paviljonas | 4 |
| 2.2. | Atvira terasa | 2,5 |
| 3. | Teikti laisvalaikio pramogų ir kitas paslaugas (už 1 kv. m užimamo ploto): |  |
| 3.1. | Skuodo mieste | 3 |
| 3.2. | Mosėdžio miestelyje ir Ylakių miestelyje | 2,5 |
| 3.3. | Kitose rajono savivaldybės gyvenvietėse | 2 |

\_\_\_\_\_\_\_\_\_\_\_\_\_\_