**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS PREKYBOS IR PASLAUGŲ TEIKIMO VIEŠOSIOSE VIETOSE TAISYKLIŲ PATVIRTINIMO**

2025 m. gegužės 19 d. Nr. T10-149

Skuodas

**1. Parengto sprendimo projekto tikslas ir uždaviniai.**

Sprendimo tikslas – patvirtinti Skuodo rajono savivaldybės prekybos ir paslaugų teikimo viešosiose vietose taisykles (toliau –Taisyklės). Pripažinti netekusiu galios 2020 m. vasario 27 d. Skuodo rajono savivaldybės tarybos sprendimą Nr. T9-54 „Dėl Prekybos ir paslaugų teikimo Skuodo rajono savivaldybės viešosiose vietose taisyklių patvirtinimo“.

Sprendimo uždaviniai – siekiama suderinti Taisykles su galiojančiais teisės aktais ir panaikinti jose neaktualias nuostatas, kurios tapo nereikalingos netekus galios Prekybos savos gamybos žemės ūkio ir maisto produktais viešosiose vietose rekomendacijų aprašui. Taip pat siekiama užtikrinti teisės akto aiškumą, nuoseklumą bei suderinamumą su aukštesnių teisės aktų reikalavimais. Atsižvelgiant į šiuos uždavinius, siūloma priimti naują teisės aktą, kuris reglamentuotų prekybos tvarką pagal šiuolaikinius teisinius ir praktinius poreikius.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 37 punktas, 15 straipsnio 2 dalies 28 punktas, Mažmeninės prekybos taisyklės, patvirtintos Lietuvos Respublikos Vyriausybės 2001 m. birželio 11 d. nutarimu Nr. 697 „Dėl Mažmeninės prekybos taisyklių patvirtinimo“.

**3. Laukiami rezultatai.**

Priėmus sprendimą bus užtikrinamas mažmeninės prekybos ar paslaugų teikimo aiškus ir skaidrus reguliavimas, užtikrinamos sąžiningos sąlygos prekybininkams, vartotojams. Taisyklės reglamentuos prekybos ir paslaugų organizavimo tvarką, prekybininkų teises ir pareigas, leidimų išdavimo tvarką.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėjai: Statybos, investicijų ir turto valdymo skyriaus vedėjas Vygintas Pitrėnas, Statybos, investicijų ir turto valdymo skyriaus vyriausioji specialistė Diana Samoškienė.