***Patikslintas variantas***

PATVIRTINTA

Skuodo rajono savivaldybės tarybos

2025 m. gegužės d. sprendimu Nr. T9-

**SKUODO RAJONO SAVIVALDYBĖS PREKYBOS IR PASLAUGŲ TEIKIMO  
VIEŠOSIOSE VIETOSE TAISYKLĖS**

**I SKYRIUS**

**BENDROSIOS NUOSTATOS**

1. Skuodo rajono savivaldybės (toliau – Savivaldybė) prekybos ir paslaugų teikimo viešosiose vietose taisyklės (toliau – Taisyklės) reglamentuoja bendruosius mažmeninės prekybos ar paslaugų teikimo organizavimo Savivaldybės nustatytose viešosiose vietose, reikalavimus bei leidimo, už kurį mokama Savivaldybės tarybos nustatyta rinkliava, išdavimą.

2. Taisyklės privalomos Savivaldybės teritorijos viešosiose vietose prekiaujantiems ar paslaugas teikiantiems juridiniams ir fiziniams asmenims. Teisės aktais nustačius papildomus ar kitus prekybos (paslaugų teikimo) viešosiose vietose reikalavimus ar veiklos apribojimus, kitą kontrolės tvarką ar ūkio subjektų atsakomybę, taikomos tų teisės aktų nuostatos, jeigu juose nenurodyta kitaip.

3. Šios Taisyklės nereglamentuoja prekybos ar paslaugų teikimo privačiose turgavietėse.

4. Taisyklėse vartojamos sąvokos suprantamos taip, kaip jas apibrėžia teisės aktai. Pagrindinės Taisyklėse vartojamos sąvokos:

4.1. **kioskas** – smulkios prekybos ar paslaugų teikimo reikmėms skirtas Nekilnojamojo turto registre neregistruojamas nedidelis lengvųjų konstrukcijų ir į žemę įleistų pamatų neturintis laikinasis įrenginys, kurio dalis sienų (jų viršutinės dalys) turi būti įstiklintos, iš kurio prekiaujama ar paslaugos teikiamos per priekinėje sienoje esančią vitrinos angą;

4.2. **paviljonas** – Nekilnojamojo turto registre neregistruojamas ir į žemę įleistų pamatų neturintis prekybos ar paslaugų teikimo paskirties įrenginys, pagamintas ar surinktas iš surenkamųjų konstrukcijų. Paviljonas gali turėti išplėstą prekybos (paslaugų teikimo) vietą;

4.3. **laikinieji prekybos (paslaugų teikimo) įrenginiai** – sukomplektuota įranga (prekystaliai, vežimėliai, stalai, pakylos, stoveliai, kėdės, gėlinės, skėčiai ir kt.), prekybai (paslaugoms teikti) pritaikyti automobiliai (įskaitant ir nemotorines transporto priemones) ir jų priekabos, nesudėtingų atrakcionų priemonės: batutai, pripučiamieji atrakcionai, žaidimų aikštelės, karstyklės ir pan., skirti prekybai (paslaugoms teikti) lauke;

4.4. **laisvalaikio pramogų pramoginiai įrenginiai** – mechaniniai įrenginiai, registruojami Potencialiai pavojingų įrenginių valstybės registre, ir kiti – neregistruojami Potencialiai pavojingų įrenginių valstybės registre pramoginiai įrenginiai (laipynių, vandenlenčių parkų įrenginiai ir pan.), naudojami lauke ribotą laiką;

4.5. **lauko kavinė** – sezoninė viešojo maitinimo vieta, skirta maitinimo paslaugoms teikti, jos lankytojams aptarnauti, ir įrengta:

4.5.1. prie stacionariųjų viešojo maitinimo vietų lauke išplėstose aptarnavimo vietose, kuriose sukomplektuota įranga (stalai, kėdės, skėčiai, mobilios tvorelės, gėlinės, markizės ir pan.);

4.5.2. kitose Savivaldybės teritorijos viešosiose vietose (nutolusiose nuo stacionariųjų maitinimo vietų), kai įranga (stalai, kėdės, skėčiai, mobilios tvorelės, gėlinės, markizės ir pan.) sukomplektuojama lauke arba Nekilnojamojo turto registre neregistruojamame laikinajame nesudėtingų lengvųjų konstrukcijų įrenginyje (toliau – nestacionarioji lauko kavinė);

4.6. **leidimas prekiauti (teikti paslaugas) viešosiose vietose** – dokumentas, suteikiantis teisę asmeniui nurodytu laikotarpiu verstis mažmenine prekyba ar teikti paslaugas konkrečioje Savivaldybės teritorijos viešojoje vietoje (toliau – Leidimas);

4.7. **pardavėjas** **(paslaugų teikėjas)** – asmuo (juridinis ar fizinis asmuo, teisės aktų nustatyta tvarka turintis teisę prekiauti ar teikti paslaugas), kuris verčiasi mažmenine prekyba ar teikia paslaugas viešosiose vietose;

4.8. **prekyba ir paslaugų teikimas viešojoje vietoje** – veikla, susijusi su prekių pardavimu ir pirkimu, paslaugų (nuomos, viešojo maitinimo, laisvalaikio pramogų ir pan.) teikimu viešosiose vietose įrengtuose paviljonuose, iš kioskų, iš (nuo) laikinųjų prekybos įrenginių, prekybai pritaikytų automobilių ar jų priekabų, lauko kavinėse;

4.9. **viešoji vieta** – Savivaldybės teritorijoje esanti, Savivaldybei ar valstybei nuosavybės teise priklausanti, patikėjimo teise valdoma arba Savivaldybei perduota pagal panaudos sutartį teritorija ir visuomenei prieinamas nuosavybės teise arba nuomos (panaudos) sutarties pagrindu valdomas žemės sklypas, kuriame teikiamos paslaugos (viešojo maitinimo, laisvalaikio pramogų ir pan.), taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių.

5. Asmenys prekiauti ir teikti paslaugas viešosiose vietose gali tik turėdami Leidimą, jeigu Savivaldybės vykdomosios institucijos ar teisės aktų nustatytais atvejais jos įgalioto asmens nenustatyta kitaip. Ši nuostata netaikoma prekybai (paslaugoms teikti), vykdomai privačios nuosavybės, nuomos (panaudos) sutarties pagrindu valdomuose žemės sklypuose (išskyrus atvejus, kai juos panaudos sutarties, patikėjimo teise pagrindu valdo Savivaldybė). Leidimas išduodamas, Leidimo galiojimas sustabdomas ar panaikinamas šių Taisyklių nustatyta tvarka.

6. Savivaldybės teritorijoje prekyba ir (ar) paslaugų teikimas galimas šiose viešosiose vietose: gatvėse, aikštėse, skveruose, parkuose, paplūdimiuose, automobilių stovėjimo vietose ir poilsio aikštelėse, turgavietėse, vandens telkiniuose ir prie jų bei kitose žmonių susibūrimo vietose.

7. Savivaldybės ~~administracijos direktorius~~ **administracijos meras arba jo įgaliotas Savivaldybės administracijos direktorius:**

7.1. tvirtina viešųjų vietų sąrašus ir (ar) schemas, kuriose leidžiama prekiauti ar teikti paslaugas;

7.2. tvirtina viešųjų vietų, kuriose prekiauti ar teikti paslaugas organizuojamas konkursas, sąrašą (schemas).

8. Leidimai prekiauti ar teikti paslaugas vietose, nustatytose Taisyklių 7.2 papunktyje, išduodami konkursą laimėjusiam asmeniui.

9. Jeigu pardavėjas nori prekiauti ar teikti paslaugas toje vietoje, kuri nėra patvirtinta kaip viešoji vieta, skirta prekybai ar paslaugoms teikti, seniūnijos, kurios teritorijoje yra pageidaujama prekiauti ar teikti paslaugas vieta, seniūnas rengia viešosios vietos prekybos objektų išdėstymo schemą ir teikia ją Savivaldybės administracijos Statybos, investicijų ir turto valdymo skyriui. Jei prekybos objektų išdėstymo schema neprieštarauja galiojantiems teritorijų planavimo dokumentams ir kitiems teisės aktams, viešoji vieta yra tvirtinama Savivaldybės ~~administracijos direktoriaus įsakymu~~ **mero potvarkiu arba jo įgalioto Savivaldybės administracijos direktoriaus įsakymu.**

**II SKYRIUS**

**PREKYBOS (PASLAUGŲ TEIKIMO) BūDAI**

10. Prekybos ir paslaugų teikimo viešosiose vietose būdai yra šie:

10.1. prekyba ir paslaugų teikimas iš (nuo) laikinųjų prekybos (paslaugų teikimo) įrenginių;

10.2. prekyba ir paslaugų teikimas iš kioskų, paviljonų;

10.3. prekyba ir paslaugų teikimas iš prekybai pritaikytų automobilių ar jų priekabų;

10.4. prekyba ir paslaugų teikimas lauko kavinėse;

10.5. nuomos (dviračių, riedučių, valčių ir pan.), fotografų, menininkų paslaugos, nesudėtingų atrakcionų, laisvalaikio pramogų, kinkomojo transporto ir kt. mobiliosios paslaugos;

10.6. prekyba ir paslaugų teikimas masinių renginių metu;

10.7. kiti teisės aktams neprieštaraujantys būdai.

**III SKYRIUS**

**LEIDIMO IŠDAVIMAS, PANAIKINIMAS IR ATSISAKYMAS IŠDUOTI LEIDIMĄ**

11. Leidimas išduodamas vienai prekybos (paslaugų teikimo) vietai, išskyrus Leidimą prekiauti (teikti paslaugas) renginio metu, kai prekyba (paslaugų teikimas) renginio metu galima tik renginio teritorijos schemoje numatytose vietose.

12.Vienos paslaugų teikimo vietos plotas negali būti didesnis, nei nurodytas viešųjų teritorijų vietų sąrašuose ir (ar) schemose (išskyrus vietas, kuriose teikiamos kinkomojo transporto ir kitos mobiliosiomis priemonėmis teikiamos paslaugos, ir Konkurse laimėtas vietas):

12.1. vienai prekybos vietai, skirtai prekiauti iš (nuo) palapinių, laikinųjų prekybos prekystalių, specialaus vežimėlio ir kitų laikinųjų įrenginių, skiriama ne daugiau kaip 6 kv. m ploto;

12.2. vienai prekybos vietai nuo Savivaldybės įrengtų stalų, prekystalių, nurodytų viešųjų teritorijų vietų sąrašuose – teritorijų schemose, skiriama ne daugiau kaip 1 bėginis metras;

12.3. prekybai maisto ir ne maisto prekėmis ar paslaugų teikimui iš prekybai įrengtų specializuotų transporto priemonių, iš transporto priemonių ar jų priekabų ir laikinųjų prekybos įrenginių skiriama ne daugiau kaip 25 kv. m užimamo ploto;

12.4. prekybai maisto ir ne maisto prekėmis ar paslaugų teikimui įrengtuose laikinuose prekybos kioskuose ar paviljonuose vienai vietai iki 25 kv. m užimamo ploto;

12.5. prekybai savo ūkyje užauginta žemės ūkio produkcija vienai vietai iki 6 kv. m.

13. Asmuo, norintis gauti Leidimą prekiauti (teikti paslaugas) iš (nuo) laikinojo įrenginio, iš prekybai pritaikyto automobilio ar jo priekabos Savivaldybės vykdomosios institucijos patvirtintose viešosiose vietose, tos seniūnijos seniūnui raštu ar elektroninėmis priemonėmis pateikia:

13.1. prašymą, kuriame nurodomas juridinio asmens – pavadinimas, buveinė, kodas, atsakingo asmens vardas ir pavardė, telefono numeris, elektroninis paštas, įgaliojimas (jeigu prašymą teikia juridinio asmens įgaliotas asmuo); fizinio asmens – vardas, pavardė, galiojančio dokumento, pagrindžiančio teisę vykdyti veiklą, pavadinimas ir numeris (išskyrus asmenis, ketinančius prekiauti tik savo sklype užaugintais vaisiais, uogomis, daržovėmis, gėlėmis, medumi); adresas, telefono numeris, elektroninio pašto adresas, jeigu Leidimo prašytojas jį turi; kokiu būdu norėtų gauti Leidimą, prašymo pateikimo data, prekybos vietos adresas ir numeris (teritorijos schemoje), prekių rūšis (asortimentas), prekybos (paslaugų teikimo) įrangos charakteristika (išvardijamos naudojamos priemonės), pageidaujamas prekybos (paslaugų teikimo) laikotarpis (1 priedas);

13.2. įmonės įregistravimo pažymėjimą (juridiniai asmenys), verslo liudijimą arba individualios veiklos vykdymo pažymą (fiziniai asmenys);

13.3. pageidaujantis prekiauti iš prekybai pritaikyto automobilio ar jo priekabos – transporto priemonės valstybinės registracijos ir specializuoto automobilio, automobilio priekabos, specialiosios nemotorinės transporto priemonės vaizdą (fotofiksaciją);

13.4. Valstybinės maisto ir veterinarijos tarnybos (toliau – VMVT) išduotą maisto tvarkymo subjekto pažymėjimą arba kopiją, jeigu tų prekių prekybai arba teikiamoms paslaugoms teisės aktų nustatyta tvarka jie yra privalomi;

13.5. ūkininko pažymėjimo kopiją;

13.6. pageidaujantis prekiauti tik savo sklype užaugintais vaisiais, uogomis, daržovėmis, gėlėmis – dokumento, patvirtinančio nuosavybės (arba šeimos nario) teisę į turimą žemės sklypą, kopiją, arba sodininkų bendrijos nario pažymėjimo kopiją; ar kito dokumento, įrodančio, kad žemės ūkio produkcija užauginta asmeniniame pagalbiniame ūkyje, sodo sklype ar pan. (pateikia prekiaujantys savos gamybos žemės ūkio produkcija ar negyvūniniais maisto produktais be verslo liudijimo), kopiją; žemės ūkio paskirties sklypų nuomininkai – sklypo nuomos sutarties ar kito sutartinius santykius įteisinančio dokumento kopiją, jeigu prekiauja ne pats ūkininkas;

13.7. pageidaujantis prekiauti savo gamybos medumi ir bitininkystės produktais – pažymos apie bičių šeimų registravimą ūkinių gyvūnų registre arba ūkininko pažymėjimo kopiją;

13.8. tautodailininkas, amatininkas, prekiaujantis tik savo darbo sertifikuotais tautinio paveldo gaminiais ir savo rankų darbo gaminiais – tautinio paveldo sertifikato, tautodailininko ar tradicinių amatų meistro pažymėjimo kopiją;

13.9. asmuo, organizuojantis batutų, pripučiamų ir kitų nesudėtingų atrakcionų, laisvalaikio pramogoms skirtų priemonių (elektromobilių, riedučių, dviračių, paspirtukų ir pan.) nuomos, vandens pramogų priemonių nuomos ir kitą veiklą, kuriai netaikomos Variklinės pavaros pramoginių įrenginių priežiūros taisyklių nuostatos, papildomai pateikia įsigaliojusį veiklos civilinės atsakomybės draudimo polisą, galiojantį ne trumpiau negu Leidimas (draudimo polisas turi galioti visą įrenginių buvimo laiką).

14. Už prekybą ir paslaugų teikimą mokama Savivaldybės tarybos nustatyta vietinė rinkliava, kuri mokama į Savivaldybės administracijos sąskaitą banke.

15. Asmuo, norintis gauti Leidimą, prašymą seniūnijai turi pateikti ne vėliau kaip prieš 3 darbo dienas iki Prašyme nurodomos veiklos laikotarpio pradžios. Jeigu yra pateikiamas neišsamus ar netinkamai įformintas prašymas arba pateikti ne visi dokumentai, seniūnas per 2 darbo dienas raštu praneša pareiškėjui apie pateiktų dokumentų trūkumus.

16. Apie atsisakymą išduoti Leidimą pareiškėjas seniūno informuojamas raštu per 2 darbo dienas nuo visų dokumentų, reikalingų išduoti Leidimą, pateikimo dienos. Nurodomi atsisakymo motyvai ir jo apskundimo tvarka.

17. Seniūnai išduoda Leidimus (2 priedas) per 3 darbo dienas ir juos registruoja dokumentų valdymo informacinėje sistemoje DBSIS. Leidimas išduodamas pateikus vietinės rinkliavos apmokėjimą patvirtinantį dokumentą.

18. Leidimas prekiauti (teikti paslaugas) išduodamas laikotarpiui nuo vienos dienos (savaitei, mėnesiui) iki vienų metų.Pasibaigus Leidimo galiojimo terminui, išduodamas naujas Leidimas.

19. Leidimai prekiauti (teikti paslaugas) viešosiose vietose renginių metu išduodami tik renginio trukmės laikotarpiui.

20. Viešosiose vietose, kuriose prekybos, paslaugų teikimo vietos, suteikiamos konkurso būdu, Leidimas išduodamas konkrečiam laikotarpiui.

21. Vienas Leidimas išduodamas vienai prekybos ar paslaugų teikimo vietai.

22. Asmuo, norintis gauti Leidimą prekiauti ar teikti paslaugas renginių metu, turi pateikti prašymą (3 priedas), raštu suderintą su renginio organizatoriumi (prašymas bendra tvarka adresuojamas seniūnijai ir registruojamas seniūnijoje).

23. Viešosiose vietose, kuriose prekybos, paslaugų teikimo vietos yra suteikiamos konkurso būdu, Leidimas prekiauti (teikti paslaugas) išduodamas konkurso būdu konkursą laimėjusiam asmeniui (toliau – Konkurso laimėtojas).

24. Konkursą (-us) vykdo Savivaldybės administracijos direktoriaus įsakymu sudaryta Leidimo prekiauti (teikti paslaugas) viešosiose vietose išdavimo konkursų organizavimo komisija. Konkursai dėl Leidimo išdavimo vykdomi, vadovaujantis Viešojo konkurso dėl Leidimų prekiauti ar teikti paslaugas Savivaldybės tarybos nustatytose viešosiose vietose išdavimo organizavimo ir vietinės rinkliavos dydžio nustatymo tvarkos aprašu, patvirtintu Savivaldybės tarybos.

25. Konkurso laimėtojas įgyja teisę prekiauti (teikti paslaugas) viešojoje vietoje Konkurso sąlygose nurodytu laikotarpiu.

26. Asmuo, norintis gauti Leidimą prekiauti arba teikti paslaugas privačiuose kioskuose ar paviljonuose, turi pateikti:

26.1. prašymą, kurio forma nurodyta Taisyklių 1 priede, išduoti Leidimą prekiauti (teikti paslaugas) viešosiose vietose iš privačių kioskų ir paviljonų ir dokumentus, nurodytus Taisyklių 13 punkte;

26.2. privačių kioskų ir paviljonų naudojimo viešojoje vietoje sutartį, pasirašytą su Savivaldybės administracijos direktoriumi ar jo įgaliotu asmeniu;

26.3. kiosko ar paviljono išorinį vaizdą (fotonuotrauką) bei išmatavimus, suderintus su Savivaldybės administracijos direktoriumi ar jo įgaliotu asmeniu.

27. Leidimas prekiauti privačiame kioske ar paviljone išduodamas 3 metams.

28. Kiosko ar paviljono savininkas ar valdytojas, esant poreikiui, savo lėšomis gali papildomai įsirengti šaldymo/šildymo įrangą, geriamojo vandens, nuotekų tinklus ir pan., suderinus Lietuvos Respublikos teisės aktų nustatyta tvarka.

29. Atsilaisvinus prekybos ar paslaugų teikimo vietai, laisva vieta suteikiama pagal gautų prašymų eiliškumą. Pirmumo teisė suteikiama tos seniūnijos gyventojams, kurios teritorijoje jie pageidauja prekiauti ar teikti paslaugas.

30. Pasibaigus Leidimo galiojimo terminui, naujam terminui Leidimas išduodamas pateikus vietinės rinkliavos apmokėjimą patvirtinantį dokumentą bei reikalui esant kitus dokumentus, nurodytus 13 punkte.

31. Leidimą gavęs asmuo negali savo vardu įgalioti kitų asmenų verstis Leidime nurodyta veikla ar pagal sutartį perduoti jiems šios teisės.

32. Leidimas neišduodamas:

32.1. asmenims iki 16 metų;

32.2. nepateikus Taisyklėse nurodytų dokumentų;

33.3. jeigu per 48 val. nuo prašymo patvirtinimo nesumokėta vietinė rinkliava už Leidimo išdavimą;

32.4. kai prašomo pagal vietų sąrašą išduoti Leidimo galiojimo laikas sutampa su renginių (valstybinių švenčių, atmintinų datų paminėjimo ir kitų), organizuojamų viešosiose vietose, laiku, nurodytu išduotame Leidime organizuoti renginį;

32.5. nepraėjus vieniems metams nuo Leidimo galiojimo panaikinimo (išskyrus atvejus, kai panaikinti Leidimo galiojimą prašo Leidimo turėtojas);

32.6. jeigu vieta reikalinga miesto (miestelio, kaimo) ir visuomenės poreikiams (naujų sklypų planavimui, masinių renginių organizavimui, kai renginio organizatoriui yra išduotas Savivaldybės administracijos direktoriaus Leidimas organizuoti renginį);

32.7. jeigu viešojoje teritorijoje, kurioje yra vykdoma veikla, įgyvendinami infrastruktūriniai projektai, atliekami remonto ar rekonstrukcijos darbai;

32.8. jei yra informacija apie galiojančią administracinę nuobaudą už Taisyklių, Skuodo miesto ir kitų gyvenamųjų vietovių tvarkymo ir švaros taisyklių ar reklamos naudojimo reikalavimų nesilaikymą;

32.9. kitais teisės aktuose ir Taisyklių numatytais atvejais.

33. Leidimo galiojimas gali būti sustabdytas (rinkliava už sustabdytą laikotarpį negrąžinama), kai:

33.1. nustatomi Taisyklių pažeidimai iki pažeidimų pašalinamo, bet neilgiau nei 30 kalendorinių dienų nuo nustatytų pažeidimų užfiksavimo;

33.2. gauta informacija, kad VMVT sustabdė maisto tvarkymo subjekto patvirtinimo pažymėjimo galiojimą (sustabdomas atitinkamam VMVT nustatytam laikotarpiui).

34. Leidimo galiojimas panaikinamas, kai:

34.1. pateikiamas asmens prašymas panaikinti Leidimo galiojimą;

34.2. paaiškėja, kad Leidimui gauti buvo pateikti klaidingi duomenys;

34.3. kai paaiškėja, kad asmuo du ir daugiau kartų per kalendorinius metus pažeidžia Taisykles ar Skuodo miesto ir kitų gyvenamųjų vietovių tvarkymo ir švaros taisykles (paskirta administracinė nuobauda dėl asmens veiklos);

34.4. vieta reikalinga miesto, miestelio ar kaimo vietovės poreikiams (naujų sklypų planavimui, masinių renginių organizavimui, kai renginio organizatoriui yra išduotas Savivaldybės administracijos direktoriaus Leidimas organizuoti renginį) ir piliečių nuosavybės teisių į išlikusį nekilnojamąjį turtą atkūrimui;

34.5. viešojoje teritorijoje įgyvendinami infrastruktūriniai projektai, atliekami remonto ar rekonstrukcijos darbai;

34.6. gauta informacija, kad VMVT panaikino maisto tvarkymo subjekto patvirtinimo pažymėjimo galiojimą;

34.7. kai naikinamos prekybos/paslaugų teikimo vietos.

**IV SKYRIUS**

**PREKYBOS IR PASLAUGŲ TEIKIMO REGLAMENTAVIMAS IR APRIBOJIMAI**

35. Prekybos ir paslaugų laikinieji įrenginiai (kilnojamieji daiktai) ar laikinieji statiniai (kioskai, paviljonai, nestacionarios lauko kavinės) turi būti statomi pagal patvirtintas viešųjų vietų schemas, kuriose leidžiama prekiauti ar teikti paslaugas. Įrenginių (statinių) projektas (išvaizda, medžiagiškumas ir t. t.) turi būti suderintas su Savivaldybės administracijos direktoriumi ar jo įgaliotu asmeniu. Privalomaisiais atvejais turi būti gautas valstybinės žemės patikėtinio sutikimas, statybą leidžiantis dokumentas, kai tai privaloma.

36. Prekybos ir paslaugų teikimo vietoje naudojami įrenginiai turi būti visiškai sukomplektuoti, švarūs, tvarkingi, nesurūdiję, nesulankstyti. Įrenginiai turi atitikti higienos, darbo ir priešgaisrinės saugos reikalavimus. Reklama ant prekybos ar paslaugų teikimo įrangos įrengiama vadovaujantis Leidimų įrengti išorinę reklamą Savivaldybės teritorijoje išdavimo bei registravimo tvarkos aprašu.

37. Prekybos ir paslaugų teikimo vieta negali trukdyti eismui, ji turi būti valoma, švari ir tvarkinga.

38. Renginių metu prekyba vykdoma pagal renginio organizatoriaus nurodytą laiką.

39. Esant pagrįstiems skundams ir siekiant užtikrinti žmonių saugumą ir rimtį (palaikyti tvarką gyvenamojoje vietovėje), prekybos (paslaugų) laikas gali būti ribojamas.

**V SKYRIUS**

**REIKALAVIMAI PARDAVĖJUI AR PASLAUGŲ TEIKĖJUI, NORINČIAM PREKIAUTI AR TEIKTI PASLAUGAS**

40. Viešosiose vietose prekiauti ar teikti paslaugas be Leidimo draudžiama.

41. Asmuo, prekiaujantis ar teikiantis paslaugas viešosiose vietose, prekybos ar paslaugos teikimo vietoje, privalo turėti:

41.1. Leidimą;

41.2. juridinio asmens įregistravimo pažymėjimo kopiją, fiziniam asmeniui išduotą verslo liudijimą arba individualios veiklos vykdymo pažymą arba ūkininko pažymėjimą.

42. Pardavėjui ar paslaugos teikėjui draudžiama:

42.1. parduoti prekes, kurių mažmeninė prekyba uždrausta Lietuvos Respublikos įstatymais ir kitais teisės aktais;

42.2. prekiauti nuo dėžių, turėklų, atramų, grindinio;

42.3. prekiauti prekėmis ar teikti paslaugas, jeigu jos neatitinka Lietuvos Respublikos įstatymuose, techniniuose reglamentuose ir kituose teisės aktuose nustatytų saugos reikalavimų;

42.4. prekiauti ar teikti paslaugas kitose nei Leidime nurodytose vietose.

43. Pardavėjas ar paslaugų teikėjas privalo laikytis:

43.1. Lietuvos Respublikos įstatymų, Vyriausybės nutarimų ir kitų teisės aktų, reglamentuojančių prekybą ir paslaugų teikimą;

43.2. Lietuvos higienos normų (HN 15:2021 „Maisto higiena”, HN24: 2023 „Geriamojo vandens saugos ir kokybės reikalavimai” ir kt.) reikalavimų;

43.3. Savivaldybės tarybos patvirtintų norminių teisės aktų:

43.3.1. Savivaldybės atliekų tvarkymo taisyklių;

43.3.2. Skuodo miesto ir kitų gyvenamųjų vietovių tvarkymo ir švaros taisyklių;

43.3.3 Mažmeninės prekybos alkoholiniais gėrimais prekybos ir viešojo maitinimo įmonėse Savivaldybės teritorijoje licencijavimo tvarkos aprašo.

44. Paslaugas teikiantys asmenys atsako už įrenginių ir teikiamų paslaugų saugumą.

45. Prekybos ir paslaugų teikimo vietose prekiautojai privalo būti blaivūs ir tvarkingai apsirengę, laikytis bendravimo, klientų aptarnavimo kultūros ir etikos taisyklių.

**VI SKYRIUS**

**BAIGIAMOSIOS NUOSTATOS**

46. Asmens duomenys,gautiLeidimo išdavimo ar jo panaikinimo metu, tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis, Duomenų subjektų teisių įgyvendinimo Savivaldybės administracijoje taisyklėmis ir kitais teisės aktais, reglamentuojančiais asmens duomenų apsaugą ir saugumą.

47. Asmenys, pažeidę Taisyklų reikalavimus, atsako Lietuvos Respublikos teisės aktų nustatyta tvarka.

48. Pardavėjų (paslaugų teikėjų) veiklą, jų parduodamų prekių saugą, kokybę bei teikimo sąlygas gali tikrinti Savivaldybės administracijos atsakingi darbuotojai, seniūnijos, kurioje vykdoma veikla, darbuotojai, policijos pareigūnai ir kitų institucijų darbuotojai teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_

Skuodo rajono savivaldybės prekybos ir

paslaugų teikimo viešosiose vietose taisyklių

1 priedas

|  |
| --- |
| (Juridinio asmens pavadinimas, kodas arba fizinio asmens vardas, pavardė didžiosiomis raidėmis) |
|  |
| (buveinės adresas arba fizinio asmens adresas) |
|  |
| (duomenys – telefonas / el. paštas) |
|  |
| (juridiniam arba fiziniam asmeniui atstovaujančio asmens vardas, pavardė didžiosiomis raidėmis, duomenys ryšiui palaikyti) |

**Skuodo rajono savivaldybės administracijos**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_seniūnijai**

**PRAŠYMAS**

**IŠDUOTI LEIDIMĄ PREKIAUTI BEI TEIKTI PASLAUGAS**

**SKUODO RAJONO SAVIVLDYBĖS VIEŠOSIOSE VIETOSE**

|  |
| --- |
|  |

(data)

Prašau išduoti leidimą prekiauti (teikti paslaugas).

(pažymėti reikalingą)

**Prekybos (paslaugos teikimo)** (*pažymėti*)

☐ iš (nuo) laikinųjų prekybos įrenginių / prekių ekspozicija,

☐ prekybai prekybos kioskuose ar paviljonuose \_\_\_\_\_\_\_\_\_\_\_,

☐ iš prekybai įrengtos specializuotos transporto priemonės (markė, valst. Nr.) \_\_\_\_\_\_\_\_\_\_\_\_\_,

☐ iš transporto priemonės ar jos priekabos (markė, valst. Nr.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

☐ prekybailauko kavinėje \_\_\_\_\_\_\_\_\_\_\_\_\_\_\_\_\_\_\_\_\_,

☐ teikti paslaugas (batutas, dviračių nuoma ir kt.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

☐ išvežiojamoji mažmeninė prekyba maisto ir ne maisto prekėmis (nurodomas maršrutas),

*Kita* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Prekių (paslaugų) asortimentas** (*pažymėti*):

☐ ne maisto prekės,

☐ maisto prekės,

☐ savos gamybos žemės ūkio produkcija bei negyvūniniai maisto produktai,

☐ vaiskrūmiai, vaismedžiai, dekoratyviniai augalai, gėlės, eglutės ir kt.,

☐ viešojo maitinimo paslauga,

*kita* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Veiklos vietos adresas ir prekybos vietos Nr.:­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Veiklos laikotarpis nuo 20 m.\_\_\_\_\_\_ iki 20 m.\_\_\_\_\_\_\_\_\_\_\_.

Įmonės kodas, verslo liudijimo, pensininko, neįgalumo, ūkininko ar individualios veiklos pažymėjimo Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:

|  |  |  |  |  |  |  |  |
| --- | --- | --- | --- | --- | --- | --- | --- |
| 1. |  | | , |  | lapas (-ai, -ų). | |  |
| 2. |  | | , |  | lapas (-ai, -ų). | |  |
| 3. |  | | , |  | lapas (-ai, -ų). | |  |
| 4. | Atstovavimą patvirtinančio dokumento kopija, |  | lapas (-ai, -ų). | | |  | |

**Patvirtinu, kad esu susipažinęs ir laikysiuosi Skuodo rajono savivaldybės prekybos ir paslaugų teikimo viešosiose vietose taisyklių nuostatų.**

Patvirtinu, kad esu tinkamai informuotas (-a), jog:

mano asmens duomenų valdytojas yra Skuodo rajono savivaldybės administracija (juridinio asmens kodas 188751834, adresas: Vilniaus g. 13, 98112 Skuodas, tel. (0 440) 73 932, el. p. savivaldybe@skuodas.lt);

asmens duomenys tvarkomi siekiant išnagrinėti prašymą. Tvarkymo pagrindas – tvarkyti būtina, siekiant atlikti užduotį, vykdomą dėl viešojo intereso arba vykdant duomenų valdytojui pavestas viešosios valdžios funkcijas; duomenys Savivaldybės administracijos atitinkamoje seniūnijoje bus saugomi penkerius (5) metus ir gali būti teikiami tretiesiems asmenims, jeigu tai yra būtina šiam prašymui išnagrinėti ir asmenims, kurie turi teisę šiuos duomenis gauti teisės aktų nustatyta tvarka;

privalau pateikti duomenis, kadangi priešingu atveju nebus galima išnagrinėti šio prašymo ir (ar) suteikti paslaugos; turiu teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat teisę nesutikti su duomenų tvarkymu, pateikti skundą Valstybinei duomenų apsaugos inspekcijai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymą pateikusio atsakingo asmens parašas) (vardas, pavardė)

Atsakymą pageidaučiau atsiimti:

□ El. paštu □ Asmeniškai

|  |  |  |  |  |
| --- | --- | --- | --- | --- |
|  |  |  |  |  |
| (pareigos) |  | (parašas) |  | (vardas, pavardė) |

Skuodo rajono savivaldybės prekybos ir

paslaugų teikimo viešosiose vietose taisyklių

2 priedas

**SKUODO RAJONO SAVIVALDYBĖS ADMINISTRACIJOS**

**\_\_\_\_\_\_\_\_\_\_\_\_\_\_\_\_\_SENIŪNIJA**

**PREKIAUTI AR TEIKTI PASLAUGAS VIEŠOSIOSE VIETOSE**

**LEIDIMAS**

20\_\_ m. \_\_\_\_\_\_\_\_\_\_\_\_\_\_\_\_\_ \_\_\_ d. Nr. ­\_\_\_\_

Leidžiama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas arba fizinio asmens vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prekiauti ar teikti paslaugas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prekybos vietos pavadinimas ir adresas )

**Prekybos (paslaugos teikimo)** (*pažymėti*)

☐ iš (nuo) laikinųjų prekybos įrenginių / prekių ekspozicija,

☐ prekybai prekybos kioskuose ar paviljonuose \_\_\_\_\_\_\_\_\_\_\_,

☐ iš prekybai įrengtos specializuotos transporto priemonės (markė, valst. Nr.) \_\_\_\_\_\_\_\_\_\_\_\_\_,

☐ iš transporto priemonės ar jos priekabos (markė, valst. Nr.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

☐ prekybailauko kavinėje \_\_\_\_\_\_\_\_\_\_\_\_\_\_\_\_\_\_\_\_\_,

☐ teikti paslaugas (batutas, dviračių nuoma ir kt.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

☐ išvežiojamoji mažmeninė prekyba maisto ir ne maisto prekėmis (nurodomas maršrutas),

*Kita* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Prekių (paslaugų) asortimentas** (*pažymėti*):

☐ ne maisto prekės,

☐ maisto prekės,

☐ savos gamybos žemės ūkio produkcija bei negyvūniniai maisto produktai,

☐ vaiskrūmiai, vaismedžiai, dekoratyviniai augalai, gėlės, eglutės ir kt.,

☐ viešojo maitinimo paslauga,

*kita* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Leidimo galiojimo laikotarpis nuo 20 m.\_\_\_\_\_\_ iki 20 m.\_\_\_\_\_\_\_\_\_\_\_.

Leidimą išdavė

\_\_\_\_\_\_\_\_\_\_\_\_\_\_

Skuodo rajono savivaldybės prekybos ir

paslaugų teikimo viešosiose vietose taisyklių

3 priedas

**SKUODO RAJONO SAVIVALDYBĖS ADMINISTRACIJOS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinio asmens pavadinimas / Fizinio asmens vardas, pavardė, kodas, adresas, el. paštas, telefono numeris)

**PRAŠYMAS IŠDUOTI LEIDIMĄ PREKIAUTI (TEIKTI PASLAUGAS) RENGINIO METU**

20 \_\_ m. \_\_\_\_\_\_\_\_\_\_\_\_\_ \_\_ d.

Prašau išduoti leidimą prekiauti (teikti paslaugas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti asortimentą/paslaugos pavadinimą)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

masinio renginio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(nurodyti renginio pavadinimą, renginio organizatorių )

kuris įvyks\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ metu.

(nurodyti renginio datą, laiką, vietą)

Prekybos (paslaugų teikimo) plotas - \_\_\_\_\_\_\_\_\_\_\_\_ kv. m.

Užpildęs prašymą, patvirtinu, kad esu informuotas, jog:

mano asmens duomenų valdytojas yra Skuodo rajono savivaldybės administracija (juridinio asmens kodas 188751834, adresas: Vilniaus g. 13, 98112 Skuodas, tel. (0 440) 73 932, el. p. savivaldybe@skuodas.lt);

asmens duomenys tvarkomi siekiant išnagrinėti prašymą. Tvarkymo pagrindas – tvarkyti būtina, siekiant atlikti užduotį, vykdomą dėl viešojo intereso arba vykdant duomenų valdytojui pavestas viešosios valdžios funkcijas; duomenys Savivaldybės administracijos atitinkamoje seniūnijoje bus saugomi penkerius (5) metus ir gali būti teikiami tretiesiems asmenims, jeigu tai yra būtina šiam prašymui išnagrinėti ir asmenims, kurie turi teisę šiuos duomenis gauti teisės aktų nustatyta tvarka;

privalau pateikti duomenis, kadangi priešingu atveju nebus galima išnagrinėti šio prašymo ir (ar) suteikti paslaugos; turiu teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat teisę nesutikti su duomenų tvarkymu, pateikti skundą Valstybinei duomenų apsaugos inspekcijai.

PRIDEDAMA.

\_\_\_\_\_\_\_\_\_\_\_\_\_\_\_\_\_\_ A.V. \_\_\_\_\_\_\_\_\_\_\_\_\_\_\_\_\_\_\_\_

(asmens/vadovo parašas) (vardas, pavardė)

SUDERINTA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Renginio organizatorius, pareigos, vardas, pavardė, parašas, data)