**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025 METŲ BIUDŽETO PAKEITIMO**

2025 m. gegužės 19 d. Nr. T10-150

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2025 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2025–2027 metų biudžeto patvirtinimo įstatymo 4 straipsnio 4 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Projekto „Sveikatos specialistų rengimas, pritraukimas Skuodo rajono savivaldybėje“ Nr. 09-027-P-0012 2025 m. kovo 21 d. sutarties Nr. R5-255 bendra suma 193 461,35 Eur, 2025 metams planuojama projekto įgyvendinimo suma – **58 000 Eur**.

Projekto „Sveikatos centro veiklos modelio diegimas Skuodo rajono savivaldybėje“ Nr. 09-023-P-0013 2025 m. kovo 26 d. sutarties Nr. R5-263 bendra suma 296 030,97 Eur, 2025 metams planuojama projekto įgyvendinimo suma – **150 002 Eur**.

Lietuvos Respublikos švietimo, mokslo ir sporto ministro 2025 m. gegužės 8 d. įsakymu Nr. V-502 „Dėl Lietuvos Respublikos 2025 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, skyrimo ir paskirstymo patvirtinimo“ Skuodo rajono savivaldybei skirta **4 117 Eur**.

Lietuvos Respublikos Vyriausybės 2025 m. gegužės 14 d. nutarimu Nr. 292 „Dėl lėšų skyrimo“ Skuodo rajono savivaldybei skirta **6 590 Eur** savivaldybės patirtoms užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, priėmimo išlaidoms kompensuoti.

Ylakių seniūnija planuoja surinkti daugiau lėšų už patalpų nuomą negu buvo suplanuota – **1 400 Eur**.

**Lietuvos Respublikos** **socialinės apsaugos ir darbo ministro** **2025 m. gegužės 20 d. įsakymu Nr. A1-284 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2025 metų I ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Skuodo rajono savivaldybės administracijai skirta 285 Eur. Šios lėšos skiriamos Skuodo Bartuvos progimnazijai.**

**Lietuvos Respublikos socialinės apsaugos ir darbo ministro 2025 m. gegužės 20 d. įsakymu Nr. A1-285 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2025 metų I ketvirtį teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Skuodo rajono savivaldybės administracijai skirta 1 360 Eur.**

Iš nepaskirstytų lėšų rezervo paskirstoma 71 800 Eur, iš jų:

1. Lenkimų seniūnijai – 17 800 Eur: 11 500 Eur Lenkimų seniūnijos bendruomenės vaikų dienos centro ir Lenkimų kultūros salės komunalinėms paslaugoms apmokėti, 6 300 Eur Padunajaus gatvės apšvietimui įrengti.

2. Skuodo vaikų lopšeliui-darželiui – 42 000 Eur įvažiavimui ir kiemui remontuoti Mokyklos g. 6.

3. Ylakių vaikų lopšeliui-darželiui – 12 000 Eur darželio patalpoms įrengti/remontuoti.

Nepaskirstytų lėšų rezervo likutis (S00.271) bus 107 800 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **~~220 109~~ 221 754 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.