**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2024 METŲ ATASKAITŲ RINKINIO PATVIRTINIMO**

2025 m. gegužės 19 d. Nr. T10-151

Skuodas

**1. Parengto sprendimo projekto tikslas ir uždaviniai.**

Patvirtinti Skuodo rajono savivaldybės 2024 metų ataskaitų rinkinį.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 12 punktas, Lietuvos Respublikos biudžeto sandaros įstatymo 31 straipsnio 2 dalis.

**3. Laukiami rezultatai.**

Skuodo rajono savivaldybės 2024 metų ataskaitų rinkinys parengtas vadovaujantis Lietuvos Respublikos vietos savivaldos įstatymu, Biudžeto sandaros įstatymu, Viešojo sektoriaus atskaitomybės įstatymu.

Ataskaitų rinkinį sudaro veiklos ataskaita, biudžeto vykdymo ataskaitų rinkinys ir finansinių ataskaitų rinkinys.

Veiklos ataskaita parengta pagal reikalavimus, nurodytus Viešojo sektoriaus atskaitomybės įstatyme.

Biudžeto vykdymo ataskaitų rinkinys pagal finansų ministro nustatytas formas pateiktas Finansų ministerijai. Biudžeto vykdymo ataskaitų rinkinys parengtas vadovaujantis pajamų ir išlaidų apskaitos duomenimis, asignavimų valdytojų pateiktomis žemesniojo lygio biudžeto vykdymo ataskaitomis. Biudžeto vykdymo ataskaitų rinkinys parengtas pinigų principu.

Finansinių ataskaitų rinkinys parengtas vadovaujantis Lietuvos Respublikos viešojo sektoriaus atskaitomybės įstatymu ir Viešojo sektoriaus apskaitos ir finansinės atskaitomybės standartais (VSAFAS). Finansinių ataskaitų rinkinys parengtas naudojantis Viešojo sektoriaus apskaitos ir ataskaitų konsolidavimo informacine sistema (VSAKIS).

Išsamesnė informacija pateikiama rinkinių aiškinamuosiuose raštuose.

Pridedama Skuodo rajono savivaldybės kontrolės ir audito tarnybos 2025 m. gegužės 14 d. raštas Nr. KADV1-22 „Dėl ataskaitos ir išvados pateikimo“.

**4. Lėšų poreikis sprendimui įgyvendinti ir jų šaltiniai.**

Lėšos nereikalingos.

**5. Sprendimo projekto autorius ir (ar) autorių grupė.**

Rengėjos: Biudžeto valdymo skyriaus vedėja Nijolė Mackevičienė, Administracijos direktoriaus pavaduotoja Ona Malūkienė.