PATVIRTINTA

Skuodo rajono savivaldybės tarybos

2025 m. gegužės d. sprendimu Nr. T9-

**SKUODO RAJONO SAVIVALDYBĖS VIEŠOJO SEKTORIAUS SUBJEKTŲ GRUPĖS**

**2024 METŲ VEIKLOS ATASKAITA**

**MERO PRANEŠIMAS**

Praėję 2024 metai mūsų rajonui buvo stabilumo ir tvarių sprendimų metai. Tai metai, kai, nepaisant ne itin palankios geopolitinės situacijos, išorinių iššūkių, pavyko išlaikyti aukštą viešųjų paslaugų kokybę, įgyvendinti reikšmingas iniciatyvas ir sustiprinti bendruomenės pasitikėjimą savivaldybės institucijomis. Tai puikiai iliustruoja gyventojų apklausos rezultatai. Didžioji dalis rajono gyventojų išreiškė pasitenkinimą teikiamų viešųjų paslaugų kokybe ir prieinamumu. Tai visos mūsų bendruomenės – švietimo, socialinių paslaugų, sveikatos priežiūros, kultūros, sporto ir savivaldos darbuotojų bendro darbo rezultatas, tai savivaldybės vadovų ir specialistų nuoseklus darbas – jų sprendimai ir iniciatyvos padėjo užtikrinti, kad rajono gyventojai gautų kokybiškas paslaugas ir jų laukti ilgai nereikėtų.

Stengėmės būti ne tik sprendimų priėmėjai, bet ir aktyvūs pokyčių iniciatoriai – nuo strateginio planavimo iki tiesioginės komunikacijos su bendruomenėmis, nevyriausybinėmis organizacijomis ir verslu. Planuojant 2024 m. biudžeto išlaidas, buvo pereita prie lėšų krepšelio metodikos, kai lėšos asignavimų valdytojams skiriamos pagal vieningus iš anksto aptartus kriterijus ir įstaigų vadovai turi daugiau laisvės planuojant veiklą ir skiriant lėšas konkrečioms veikloms. Lenkimų miestelyje, atsižvelgiant į vietos gyventojų interesus, suremontuota kultūros namų salė, kuri pritaikyta ne tik kultūros, bet ir sporto užsiėmimams. Sprendimų daugiafunkciškumas labai svarbus, nes gyventojų rajone sparčiai mažėja, išlaikyti atskirus objektus darosi vis sunkiau.

Išlaikyti santykinai aukštą paslaugų kokybę padėjo aktyvus dalyvavimas projektinėje veikloje. 2024 m. švietimo įstaigos įgyvendino „Tūkstantmečio mokyklų“ programą – remontuojamos bendrojo ugdymo mokyklų patalpos, perkama įranga. Vyko aktyvus pasirengimas kitiems projektams – investicinių, techninių projektų rengimas.

Vietos savivaldos įstatymas numato savivaldybėms pareigą įgyvendinti valstybines (valstybės perduotas savivaldybėms) funkcijas, nors ne visada skiria pakankamą finansavimą. Kad šios funkcijos būtų kokybiškos ir savalaikės, dažnai savivaldybei tenka papildomai skirti lėšų iš savo biudžeto. Praėjusiais metais po intensyvių pokalbių su vidaus reikalų ministre pavyko pasiekti, kad Skuodo priešgaisrinei tarnybai iš valstybės biudžeto būtų skirtas 100 proc. finansavimas. Siekiant palaikyti dalykiškus santykius su ministerijomis, kvietėme ministrus atvykti į Skuodą, patys vykome į susitikimus ministerijose.

Laikausi pozicijos, kad visi rajono gyventojai, nepriklausomai nuo to, kurioje rajono vietoje gyvena, turi teisę gauti kokybiškas paslaugas, ir to siekiu. Dėl objektyvių priežasčių – ribotų finansinių galimybių – ne visada tai pavyksta. Pavyzdžiui, sprendžiant, kuriuos kelius asfaltuoti, prioritetą tenka skirti keliams, kuriais važiuoja mokykliniai autobusai, kur yra intensyvesnis eismas ar didesnė gyventojų koncentracija. Skatiname pačių gyventojų iniciatyvas, todėl atidarėme vaikų dienos centrus tose gyvenvietėse, kuriose bendruomenės panoro imtis šios veiklos.

Stengiamės atstovauti ne tik gyventojų, biudžetinių, nevyriausybinių organizacijų interesus, bet ir verslo. Pavyko susitarti, kad Puodkalių stambiagabaričių atliekų aikštelėje atliekos būtų priimamos ne tik iš fizinių, bet ir iš juridinių asmenų. Verslo bendruomenei tai buvo labai svarbu.

2024 m. parengėme Skuodo rajono savivaldybės 2025–2034 m. strateginį plėtros planą. Šio dokumento rengime dalyvavo rajono politikai, visuomenės, verslo, žemdirbių, nevyriausybinių organizacijų atstovai, švietimo, sveikatos apsaugos, socialinės apsaugos, kultūros, sporto įstaigų atstovai. Pats didžiausias iššūkis rajone – mažėjantis rajono gyventojų skaičius, ypač jaunų žmonių skaičiaus mažėjimas. Universalaus sprendimo, kaip to išvengti, nėra, todėl artimiausią dešimtmetį visa veikla bus orientuota į patrauklių sąlygų gyventi Skuodo rajone kūrimą.

Aktyviai dalyvavome Klaipėdos regiono plėtros tarybos ir asociacijos „Klaipėdos regionas“ veiklose – visų regiono savivaldybių bendras balsas ministerijų koridoriuose skamba garsiau.

Tarybos sprendimais buvo sudarytos sąlygos savivaldybei veikti kryptingai ir koordinuotai. Dėkoju už atsakingus sprendimus, kurie leido užtikrinti finansinę drausmę ir pasiekti svarbiausius tikslus.

Dėkoju įstaigų vadovams ir darbuotojams, Savivaldybės administracijai, seniūnams, bendruomenių lyderiams, nevyriausybinėms organizacijoms, verslui ir visiems gyventojams – už bendrystę, kantrybę ir pasitikėjimą. Mūsų darbas turi prasmę tik tada, kai jis atitinka jūsų poreikius ir prisideda prie kiekvieno gyvenimo kokybės.

**I SKYRIUS**

**STRATEGINIO VEIKLOS PLANO ĮGYVENDINIMAS**

Skuodo rajono savivaldybės viešojo sektoriaus grupę sudaro 23 viešojo sektoriaus subjektai. Viešojo sektoriaus subjektų grupės ataskaita (toliau – ataskaita) parengta vadovaujantis viešojo sektoriaus subjektų metinių ataskaitų rinkiniuose pateikta informacija. Skuodo rajono savivaldybės 2024–2026 metų strateginiame veiklos plane suformuluoti 3 strateginiai tikslai, kurie aktualūs visiems Skuodo rajono savivaldybės viešojo sektoriaus subjektams. Strateginių tikslų įgyvendinimui išmatuoti suformuluoti 7 efekto kriterijai:

1. Švietimo paslaugų kokybe ir prieinamumu patenkintų gyventojų dalis, proc.,
2. Socialinių paslaugų kokybe patenkintų gyventojų dalis, proc.,
3. Gyventojų, patenkintų teikiamų pirminės sveikatos priežiūros paslaugų kokybe ir prieinamumu, dalis, proc.
4. Gyventojų, patenkintų kultūros paslaugų prieinamumu ir kokybe, dalis, proc.
5. Gyventojų, pasitenkintų Savivaldybės teikiamų paslaugų kokybe ir prieinamumu, dalis, proc.
6. Verslumo lygis rajone (smulkaus ir vidutinio verslo skaičius/1000 gyv.).
7. Viešosios materialinės investicijos, tenkančios 1000 gyventojų, Eur.

Išsamesnė informacija apie tai, kas darė įtaką efekto kriterijų reikšmėms, pateikiama ataskaitos 1 priedo 1–6 lentelėse.

Skuodo rajono savivaldybės 2024–2026 metų strateginis veiklos planas įgyvendintas sėkmingai – efektyviai ir taupiai naudojant viešąsias lėšas, siekiant maksimalios viešosios naudos. Apie 80 proc. rajono gyventojų yra patenkinti teikiamų viešųjų paslaugų kokybe ir prieinamumu. 2024 m. tikslų įgyvendinimui panaudota 42 724,6 tūkst. Eur lėšų.

**II SKYRIUS**

**KONTEKSTO (APLINKOS) ANALIZĖ**

Išorinė aplinka (regiono, šalies, Europos Sąjungos ir net pasaulio mastu) tam tikrose situacijose, tam tikrose srityse turi tiesioginę ar netiesioginę įtaką savivaldybės įstaigų ir įmonių sprendimams, darbų eigai ir veiklos efektyvumui.

2024 m. gana įtempta geopolitinė padėtis neturėjo reikšmingos įtakos Savivaldybės planams, tačiau, planuojant darbus ar išlaidas, teko atkreipti dėmesį į priedangų ir kolektyvinės apsaugos statinių įrengimus, gerokai daugiau dėmesio skirti gyventojų civilinei saugai, gyventojų supažindinimui su galimomis grėsmėmis, su apsaugos būdais ir priemonėmis. Tai prevencinės veiklos, tačiau pareikalavo tiek finansinių išteklių, tiek papildomų specialistų darbo ir priemonių.

Nors nedarbo lygis šalyje nėra aukštas, tiek verslo, tiek viešajame sektoriuose pastebimas darbuotojų stygius. Viešajame sektoriuje ypač trūksta kvalifikuotų specialistų.

Lietuvos Respublikos valstybės vykdoma regioninė politika neskatina jaunų, kvalifikuotų specialistų kurtis regionuose. LR regioninės politikos įstatyme numatyta, kad socialiniai-ekonominiai skirtumai tarp regiono savivaldybių bus mažinami įgyvendinant regionų plėtros planus. Klaipėdos regiono 2022–2030 m. plėtros planas (toliau – KRPPl) pradėtas įgyvendinti 2024 m. Tikėtina, kad šis planas nepadės sumažinti socialinės-ekonominės atskirties tarp regiono centro, žiedinės savivaldybės ir labiausiai nuo centro nutolusių savivaldybių. 80 proc. lėšų KRPPl lėšų savivaldybėms paskirstytos atsižvelgiant į gyventojų skaičių, 20 proc. – sudaro pastovioji dalis, kuri visoms savivaldybėms vienoda. Visiškai neatsižvelgta į konkretaus rajono socialinę-ekonominę būklę. Be to, priemonių aprašai ir gairės labai apribojo savivaldybių galimybes savarankiškai nuspręsti, kur ir kiek lėšų investuoti.

Gana spartus gyventojų populiacijos senėjimas, sparti urbanizacija yra aktualios problemos visai Europai. Skuodo rajono savivaldybė yra viena iš sparčiausiai senstančių savivaldybių. Gyventojų medianinis amžius siekia net 49 metus, kai tuo metu Klaipėdos apskrityje tik 43 metus, šalyje – 44 metus. Jaunimas po studijų nebegrįžta į Skuodą, mažai jaunų šeimų, mažas gimstamumas. Tai reikšmingai lemia visas gyvenimo sritis – mažėja vaikų mokyklose, vaikų darželiuose, sunku rasti kvalifikuotų specialistų, dėl mažo gyventojų skaičiaus kai kurios verslo įmonės klientų aptarnavimo skyrius Skuode uždaro. Be to, tai turi tiesioginės įtakos savivaldybės biudžeto pajamoms, socialinių programų apimtims. Tai viena iš priežasčių, kodėl rajono strateginiuose dokumentuose ir metų biudžete didesnis dėmesys ir didesnė dalis lėšų skiriama socialinei sričiai. Gyventojų struktūra turi įtakos ir tam, kad labai trūksta kvalifikuotų specialistų ir įstaigų vadovų. Tai tiesiogiai lemia teikiamų viešųjų paslaugų struktūrą, kokybę ir prieinamumą. Visa tai gyvenimo sąlygas Skuode daro ne itin patraukliomis.

Skuodo rajono savivaldybės, kaip ir visos šalies, veiklos apimtims įtakos turėjo užsitęsusi Europos Sąjungos 2021–2027 metų programavimo laikotarpio pradžia ir šiomis lėšomis finansuojamų projektų apimtys.

Veiklos efektyvumui įtakos turi sudėtinga situacija bendrai šalies darbo rinkoje – gerokai pailgėjo įvairių paslaugų, kurios perkamos laikantis Viešųjų pirkimų įstatymo nuostatų, terminai ir kainos. Tai turi tiesioginę įtaką savivaldybės įstaigų veiklos efektyvumui.

2024 m. parengtas naujas Skuodo rajono savivaldybės strateginis veiklos planas. Į visus kylančius iššūkius atsižvelgta rengiant naują ilgo laikotarpio strateginį dokumentą.

**III SKYRIUS**

**STRATEGINIŲ TIKSLŲ ĮGYVENDINIMAS**

Skuodo rajono savivaldybės 2024–2026 metų strateginiame veiklos plane (toliau – SVP) buvo iškelti 3 strateginiai tikslai:

1. Užtikrinti aukštą teikiamų viešųjų paslaugų kokybę ir prieinamumą.
2. Didinti rajono konkurencingumą kryptingai vystant infrastruktūrą ir sudarant palankias sąlygas verslui.
3. Gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką.

Pirmą strateginį tikslą įgyvendino visos Skuodo rajono savivaldybės biudžetinės ir viešosios įstaigos, šis tikslas aktualus visoms SVP programoms.

Antras strateginis tikslas aktualus SVP 5 ir 6 programoms, šioje srityje veikiančioms įstaigoms.

Trečias strateginis tikslas aktualus SVP 3 ir 5 programoms.

Lėšos buvo suplanuotos pagal SVP iškeltus strateginius tikslus.

1 lentelė. Informacija apie 1 strateginio tikslo įgyvendinimui skirtų lėšų panaudojimą

|  |
| --- |
| **1 STRATEGINIS TIKSLAS – UŽTIKRINTI AUKŠTĄ TEIKIAMŲ VIEŠŲJŲ PASLAUGŲ KOKYBĘ IR PRIEINAMUMĄ** |
| |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas | Panaudota  asignavimų | Panaudota asignavimų (proc.) | | 1 | 2 | 3 | 4 | 5 | 6 | |  | Ugdymo kokybės ir mokymosi aplinkos užtikrinimo programa | 11 957,1 | 13 694,2 | 13 440,2 | 98,1 | |  | Socialinės paramos ir sveikatos apsaugos paslaugų kokybės ir prieinamumo gerinimo programa | 12 609,8 | 16 708,2 | 15 813,0 | 94,6 | | 3. | Kultūros ir turizmo, sporto, jaunimo ir bendruomenių veiklos aktyvinimo programa | 35,2 | 35,6 | 33,8 | 94,0 | | 4. | Savivaldybės valdymo ir pagrindinių funkcijų vykdymo programa | 5 593,2 | 5 436,7 | 5 011,8 | 92,2 | | 5. | Tvarios ir saugios aplinkos kūrimo, verslo ir žemės ūkio plėtros programa | 12,5 | 12,5 | 12,5 | 100,0 | | 6. | Infrastruktūros ir investicijų plėtros programa | 2 422,8 | 4 182,8 | 4 142,5 | 99,0 | |  | **Iš viso** | **32 630,6** | **40 070,0** | **38 453,8** | **96,0** | | *Iš jų ES ir kita tarptautinė finansinė parama* | | *304,6* | *407,7* | *328,2* | *80,0* | | Didžioji dalis 2024 m. biudžeto lėšų, kaip ir ankstesniais metais, tenka I strateginio tikslo – užtikrinti aukštą teikiamų viešųjų paslaugų kokybę ir prieinamumą – įgyvendinimui. Šio tikslo siekia visos biudžetinės įstaigos. 41 proc. šio tikslo įgyvendinimui skirtų lėšų tenka II programai „Socialinės paramos ir sveikatos apsaugos paslaugų kokybės ir prieinamumo gerinimas“, 35 proc. – I programai „Ugdymo kokybės ir mokymosi aplinkos užtikrinimas“, 13 proc. – IV programai „Savivaldybės valdymo ir pagrindinių funkcijų užtikrinimas“ (1 lentelė ir 1 pav.). Lyginant su 2023 m., santykinė lėšų dalis, skirta socialinei sričiai, sumažėjo 6 procentiniais punktais, o švietimo sričiai padidėjo 4 procentiniais punktais.    1 pav. Tikslo įgyvendinimo asignavimai pagal programas  **Ugdymo kokybės ir mokymosi aplinkos užtikrinimo programos veikloms** 2024 m. skirta 13,7 mln. Eur, panaudota 98,1 proc. lėšų. Didžioji dalis nepanaudotų lėšų yra įstaigų pajamos už teikiamas paslaugas, nes šias pajamas įstaigos taupo, planuodamos per kelis metus sutaupyti didesnei investicijai, pvz., automobilio, įrangos pirkimui ar pan.  Skuodo vaikų lopšelyje-darželyje ir Mosėdžio gimnazijoje liko nepanaudota darbo užmokesčiui skirtų lėšų.  Skuodo rajono savivaldybės pedagoginės psichologinės tarnybos biudžete buvo planuotos lėšos direktoriaus išeitinėms išmokoms. Paskelbus konkursą direktoriaus pareigybei užimti, naujas direktorius nebuvo išrinktas, todėl išeitinei išmokai skirtos išlaidos liko nepanaudotos. Metų eigoje 0,5 etato sumažėjo psichologo, todėl dalis lėšų taip pat liko nepanaudota. Skuodo rajono savivaldybės kūno kultūros ir sporto centro biudžete buvo planuotos lėšos naujos sporto salės projektavimo paslaugoms, tačiau paslaugos nebuvo nupirktos ir lėšos nepanaudotos.  *Vaikų priešmokyklinis ir ikimokyklinis ugdymas.* Vaikų skaičius Skuodo rajono vaikų lopšeliuose-darželiuose nors ir nežymiai, bet mažėjo. Visi pageidaujantys galėjo gauti šias paslaugas, eilių nebuvo. Vaikų skaičiui mažėjant, grupių skaičius nemažėja, todėl nežymiai mažėja vaikų skaičius grupėse.  2024 m. nupirktos patalpos Ylakių vaikų lopšelio-darželio patalpoms praplėsti ir pradėtas, bet nebaigtas, patalpų remontas. Padidinti patalpas reikėjo norint atitikti Higienos normų reikalavimus. Su patalpų atitikties higienos normoms susiduria ir Mosėdžio vaikų lopšelis-darželis. Pagrindinė Skuodo vaikų lopšelio-darželio problema – „Saulutės“ korpusas energetiškai neefektyvus, šaltos ir nejaukios patalpos.  Skuodo rajono vaikų lopšeliuose-darželiuose vyksta daug įvairių renginių – skatinančių fizinį aktyvumą, ugdančių verslumo gebėjimus, STEAM veiklos, aktyviai dalyvaujama projektinėse veiklose. Susiduriama su pagalbos mokiniui specialistų trūkumu.  *Bendrojo ugdymo mokyklos.* Mokinių skaičius bendrojo ugdymo mokyklose nors ir nežymiai, bet mažėja. Ylakių gimnazijoje 3 gimnazinėje klasėje mokinių buvo mažiau nei 21, todėl teisės aktai neleido formuoti klasės. Ieškant išeities, buvo priimtas sprendimas Ylakių gimnazijos 3 klasę perkelti į Mosėdžio gimnaziją. Ylakių gimnazijos Barstyčių skyriuje 2024 m. nebeliko pradinių klasių komplektų dėl labai mažo mokinių skaičiaus.  Praktiškai visose mokyklose, išskyrus Skuodo Pranciškaus Žadeikio gimnaziją, didėja sąlyginis mokytojų skaičius. Tai susiję su ugdymo planų ir programų pakeitimais, pvz., padidintas kūno kultūros, gyvenimo įgūdžių pamokų skaičius.  Visoms bendrojo ugdymo mokykloms aktuali problema – senstantys pedagogai. Kol kas didelio pedagogų stygiaus nepatiriama, bet po kelių metų problema gali labai paaštrėti. Problema sprendžiama vienam pedagogui sudarant galimybę dirbti keliose mokyklose. 2024 m. ugdymo įstaigoms trūko pagalbos mokiniui specialistų – Ylakių gimnazija nerado psichologo ir socialinio pedagogo. Siekiant išvengti problemos, Skuodo rajono savivaldybėje įgyvendinama jaunimo ir jaunų šeimų motyvavimo programa.  2024 m. investuota į mokyklų patalpų remontą. Iš savivaldybės biudžeto skirta lėšų Ylakių gimnazijos sporto salės remontui, Mosėdžio gimnazijos pastato fasado remontui. Įstaigos iš aplinkos priežiūrai skirtų lėšų atliko patalpų remontus – Bartuvos progimnazijoje ir Mosėdžio gimnazijoje, įsigijo kompiuterių, baldų ir kitos įrangos. Bendrojo ugdymo mokyklos prioritetą teikė skaitmeninių ir verslumo gebėjimų ugdymui, STEAM ugdymui. Mosėdžio gimnazijoje veikė 2 Moksleivių mokomosios bendrovės.  Pranciškaus Žadeikio gimnazija prioritetą skyrė mokinių lankomumo gerinimui. Be priežasties praleistų pamokų skaičius sumažėjo net 77 proc.  2024 m. pradėtas įgyvendinti „Tūkstantmečio mokyklų programos“ projektas. Projekte dalyvauja Mosėdžio gimnazija, Skuodo Pranciškaus Žadeikio gimnazija ir Skuodo Bartuvos progimnazija. Projekto lėšomis įsigyta įrangos, baldų. Patalpų remonto darbai bus vykdomi 2025 m. Mokyklos aktyviai dalyvauja projektinėje veikloje – lyderis Mosėdžio gimnazija.  Ylakių gimnazijai perduotas naujas geltonasis mokyklinis autobusiukas.  Ylakių gimnazijoje inicijuoti svarbūs pokyčiai: pradėti modernios specialiųjų ugdymosi poreikių turinčių mokinių mokymosi erdvės įrengimo darbai. Lėšų šiai erdvei įsirengti skyrė Jungtinių Amerikos Valstijų lietuvių organizacija „Saulutė“ (Sunlight Children’s Aid for Lithuania).  Skuodo Pranciškaus Žadeikio gimnazijoje įrengta ir pradėjo veikti nauja STEAM laboratorija, STEAM lauko klasė.  *Skuodo rajono savivaldybės pedagoginė psichologinė tarnyba*. Paslaugų gavėjų (konsultacijų ir vertinimų) skaičius sumažėjo 25 proc. Įstaigos vadovė tai aiškino 0,5 etato psichologo pareigybės sumažėjimu. Darbuotojas nutraukė darbo sutartį ir naujo surasti nepavyko.  *Neformaliojo švietimo įstaigos.* Rajone veikia dvi neformaliojo švietimo įstaigos – Skuodo meno mokykla ir Skuodo rajono savivaldybės kūno kultūros ir sporto centras.  Skuodo meno mokykla 2024 m. prioritetą skyrė ugdymo aplinkos atnaujinimui – suremontuota dalis patalpų, įsigyti baldai, kompiuterinė technika.  Kūno kultūros ir sporto centras susiduria su kokybiškų patalpų trūkumu. 2024 m. pateikta paraiška Lietuvos sporto centrui dėl Šaulių salės remonto, tačiau finansavimas nebuvo gautas. Viena iš priežasčių – nekorektiškų statistinių duomenų teikimas Lietuvos sporto centrui. Įstaiga turėjo galimybių ir lėšų ūkio būdu susitvarkyti dalį patalų, tačiau pritrūko administracijos iniciatyvos ir lėšos liko nepanaudotos. Dar viena įvardinta problema – sensta treneriai, o naujų surasti sunku. Kūno kultūros ir sporto centrui pavesta organizuoti suaugusių rajono gyventojų fizinio aktyvumo renginius, tačiau pasigendama gyventojų aktyvumo.  Ugdymo kokybės ir mokymosi aplinkos užtikrinimo programoje suplanuotos 2 pažangos priemonės: „Tūkstantmečio mokyklų programos įgyvendinimas“ ir „Skuodo rajono bendrojo ugdymo mokyklų aplinkos pritaikymas įtraukiajam ugdymui (neįgaliesiems)“. 2024 m. pridėtas įgyvendinti tik „Tūkstantmečio mokyklų programos įgyvendinimas“ projektas.  **Socialinės paramos ir sveikatos apsaugos paslaugų kokybės ir prieinamumo gerinimo** programos 98 proc. veiklų ir asignavimų skiriama socialinei paramai ir pagalbai ir tik 2 proc. sveikatos paslaugų prieinamumo ir kokybės gerinimui. Iš viso šiai sričiai skirta 15,8 mln. Eur. Tai 3 proc. mažiau nei 2023 m. Pagrindinė priežastis – sumažėjęs įvairių išmokų gavėjų skaičius. Pavyzdžiui, visiškai nepaklausios buvo laikino atokvėpio paslaugos (88,9 tūkst. Eur). Būsto šildymo išlaidų, karšto, šalto vandens ir nuotekų išlaidų kompensacijų poreikis 190,8 tūkst. Eur mažesnis nei planuota, socialinių pašalpų – 41,9 tūkst. Eur, asmenims su sunkia negalia socialinei globai teikti – 10,2 tūkst. Eur mažesni poreikiai. Laidojimo pašalpų gavėjų skaičius buvo 24 proc. mažesnis nei planuota. Sumažėjęs išmokų ir paslaugų poreikis neturėjo neigiamos įtakos socialinių paslaugų kokybei, greičiau atvirkščiai – socialinių paslaugų administravimo paslaugų kokybė didėjo, nes mažėjant klientų skaičiui, buvo galima daugiau laiko skirti vieno kliento aptarnavimui.  2024 m. veiklos plano 2 programos socialinės paramos dalyje suplanuotos 3 pažangos priemonės, t. y. planuota įgyvendinti 3 projektus: „Pastato rekonstravimas ir pritaikymas intensyvių krizių įveikimo su apgyvendinimu paslaugoms teikti Skuodo rajono savivaldybėje“, „Socialinių būstų, skirtų neįgaliems asmenims ir daugiavaikėms šeimoms, Skuodo rajone pirkimas“, „Apsaugoto būsto įsigijimas Skuodo rajono savivaldybėje“. Ataskaitiniu laikotarpiu pradėti krizių centro pastato rekonstravimo darbų projektavimo darbai, pradėtos rengti socialinių būstų pirkimo sąlygos.  Visoje Lietuvoje nuo 2024 m. liepos 1 d. pradėta teikti pacientų pavėžėjimo paslauga. Paslauga naudinga, kai reikia nuvykti iki gydymo įstaigos ir grįžti atgal. Pavėžėjimo paslauga gali naudotis ir Skuodo rajono žmonės.  *Socialinių paslaugų šeimai centras* teikia 22 rūšių socialines paslaugas. Paklausiausios paslaugos – Socialinės priežiūros (pagalbos į namus) paslauga, socialinė priežiūra šeimoms, intensyvių krizių įveikimo pagalba, transporto paslauga, priklausomybių konsultanto, gerovės konsultanto paslaugos. Transporto paslaugų paklausa 2024 m. sumažėjo 22 proc., nes pradėtos teikti valstybinio lygmens pavėžėjimo paslaugos. 2024 m. laikino atokvėpio paslaugos suaugusiems asmenims su negalia ir senyvo amžiaus asmenims nebuvo paklausios. Taip pat liko nepanaudotos lėšos, skirtos tėvų globos netekusių vaikų laikinosios globos (rūpybos) šeimoje ir globėjų veiklos organizavimui.  Analizuojant socialinių paslaugų prieinamumą, būtina atkreipti dėmesį, kad rajone veikia 4 vaikų dienos centrai – vienas veikia Skuodo socialinių paslaugų šeimai centre. 3 vaikų dienos centrai veikia kaimo bendruomenių iniciatyva – Skuodo krašto bendruomenė, Šauklių kaimo bendruomenė. 2024 m. atidarytas Lenkimų vaikų dienos centras. Socialinės paramos skyriaus specialistų nuomone, nevyriausybinės organizacijos dar turėtų padirbėti gerinant paslaugų kokybę.  Sveikatos apsaugos srityje taip pat įgyvendintos ne visos priemonės, liko nepanaudotų lėšų. Mažiau nei planuota gydytojų pritraukta į rajoną, todėl nepanaudota 35,9 tūkst. Eur. 2024 m. nupirkta Mosėdžio pirminės sveikatos priežiūros centro automobilių stovėjimo aikštelės techninio projekto parengimo paslauga, bet paslaugų sutartis iki metų pabaigos nesibaigė, todėl už paslaugos atlikimą bus apmokama 2025 m. (nepanaudota 15 tūkst. Eur).  Sveikatos srityje suplanuotos septynios pažangos veiklos – planuojami įgyvendinti septyni projektai. Dviejų projektų vykdytojas bus Klaipėdos rajono visuomenės sveikatos biuras. Projektai skirti gyventojų fizinio aktyvumo skatinimui ir žalingų įpročių prevencijai. Projektai nepradėti įgyvendinti.  Projektai, kuriems finansavimas skirtas planavimo būdu, pradėti įgyvendinti ir jiems skirtas 100 proc. finansavimas. Tai projektas, skirtas mobilių komandų aprūpinimui. Projektai sveikatos centro infrastruktūros kūrimui, sveikatos centro modelio diegimui, specialistų pritraukimui dar nepradėti įgyvendinti, finansavimo sutartis planuojama pasirašyti 2025 m. pradžioje.  Buvo planuotas spartesnis ES lėšomis finansuojamų projektų įgyvendinimas, todėl nepanaudoti liko 78 tūkst. Eur, kurie buvo planuoti projektų bendrajam finansavimui.  2024 m. įkurtas Skuodo rajono savivaldybės sveikatos centras. Šis centras veikia funkcinio bendradarbiavimo būdu. Centro veikloje dalyvauja šios sveikatos paslaugas teikiančios įstaigos: VšĮ Skuodo pirminis sveikatos priežiūros centras, VšĮ Mosėdžio pirminis sveikatos priežiūros centras, UAB „Baltic medics“, UAB „Echomeda“, UAB „Psichikos ir psichoterapijos centras“, VšĮ Klaipėdos vaikų ligoninė, VšĮ Respublikinė Klaipėdos ligoninė bei Klaipėdos rajono visuomenės sveikatos biuras.  Opi problema – gydytojų trūkumas, todėl medicinos paslaugų prieinamumo programa yra skirta gydytojų motyvavimui. 2024 m. Mosėdžio pirminės sveikatos priežiūros centre pradėjo dirbti šeimos gydytojas Arvydas Čejauskas, odontologė Irma Skersytė, burnos higienistė Dovilė Alijeva. Skuodo pirminės sveikatos priežiūros centro Ylakių ir Barstyčių ambulatorijose gyventojus konsultuoja šeimos medicinos gydytojas rezidentas Modestas Šaulys.  2024 m. atlikti visi paruošiamieji darbai, kad Ylakiuose 2025 m. pradžioje būtų atidarytas naujas greitosios medicinos pagalbos punktas ir rajone būtų suformuota trečioji greitosios medicinos pagalbos komanda.  3 programa „Kultūros ir turizmo, sporto, jaunimo ir bendruomenių veiklos aktyvinimas“ apima įvairias sritis. Siekiant užtikrinti aukštą teikiamų viešųjų paslaugų kokybę, šioje programoje įgyvendinamos tokios priemonės: kultūros paveldo objektų tvarkymas, seniūnijų patalpose esančių bibliotekų išlaikymas. Šių veiklų įgyvendinimui buvo skirta 35,6 tūkst. Eur, panaudota 94 proc. lėšų.  4 programos „Savivaldybės valdymas ir pagrindinių funkcijų vykdymas“ veiklos orientuotos į bendrąjį savivaldybės veiklos administravimą, savarankiškųjų ir valstybės perduotų savivaldybei funkcijų administravimą. Šioje priemonėje taip pat yra ir biudžetinių įstaigų buhalterinės apskaitos tvarkymo funkcijas vykdanti įstaiga bei Kontrolės ir audito tarnyba. Šios priemonės įgyvendinimui 2024 m. skirta 5 436,7 tūkst. Eur, panaudota 92,2 proc. šių lėšų. Kontrolės ir audito tarnyba nepanaudojo dalies darbo užmokesčiui skirtų lėšų, nes 4 mėn. nebuvo Tarnybos vadovo.  Seniūnijos nepanaudojo 39,3 tūkst. Eur. Pagrindinė priežastis – Ylakių seniūnijos prekės ir paslaugos nupirktos pigiau nei planuota, o Notėnų seniūnija dėl užsitęsusių viešojo pirkimo procedūrų nenupirko automobilio, kuriam įsigyti buvo skirta 25 000 Eur.  Savivaldybės administracijos asignavimai nepanaudoti dėl neužimtų pareigybių – buvo planuota du vicemerų etatai, bet metų eigoje dirbo tik vienas vicemeras, mero patarėjo etatas buvo neužimtas, keletas laisvų etatų Statybos, investicijų ir turto valdymo skyriuje, Kultūros ir turizmo skyriuje. Metų eigoje ne visiems Tarybos nariams buvo mokamas atlyginimas, nes buvo Tarybos narių, kurie jo buvo atsisakę tam tikrais laikotarpiais. Santykinai aukšta oro temperatūra leido sutaupyti komunalinėms išlaidoms skirtų lėšų dalį. Lėšų pavyko sutaupyti peržiūrėjus Tarybos narių ir darbuotojų kvalifikacijos poreikius, objektyviau įvertinus savivaldybės reprezentavimo išlaidas. Mažesnėmis nei planuota kainomis įsigytos prekės ir paslaugos, dėl objektyvių ir subjektyvių priežasčių neįvykę pirkimai (automobilio pirkimas). Pasitaikė ir ne itin tikslių planavimo atvejų (pvz., žemės sklypų formavimui ir kadastriniams matavimams).  Buvo planuota, kad 2024 m. bus parengti arba pakeisti ne mažiau kaip 2 bendrieji ar specialieji planai, tačiau nebuvo pakeistas nei vienas. Atsakingų asmenų įvardinta priežastis – Savivaldybės administracijoje nėra architekto, kuris turėtų šias priemones įgyvendinti.  2024 m*.* suremontuota 15 darbo kabinetų, laiptinė, sanitariniai mazgai, garažo stogas, įrengta administracinio pastato priešgaisrinė signalizacija, įsigytas mikroautobusas.  Visos seniūnijos gerokai viršijo dokumentų išdavimo laiko optimizavimo veiklos stebėsenos rodiklių „Greičiau nei nustatyta teisės aktuose, išduodant licencijas, leidimus ir pažymas“ planines reikšmes, o tai leidžia galvoti apie pagerėjusią viešųjų paslaugų kokybę.  Nepasiekti stebėsenos rodikliai, susiję su elektroninių dokumentų rengimu ir priėmimu. Savivaldybės administracija sudaro sąlygas daugumą dokumentų, prašymų teikti elektroniniu būdu, tačiau gyventojai tuo ne visada pasinaudoja. Pagrindinė priežastis – tai nėra priimtina vyresnio amžiaus gyventojams.  4 programoje planuotos vien tęstinės veiklos priemonės ir veiklos.  5 programos *„*Tvarios ir saugios aplinkos kūrimo, verslo ir žemės ūkio plėtros programa“ priemonėmis siekiama įgyvendinti visus 3 strateginius tikslus, tačiau viešųjų paslaugų kokybės užtikrinimui skirtos 2 priemonės – trumpųjų maisto grandinių kūrimo skatinimas bei žemės ūkio technikos registravimas. Trumpųjų maisto grandinių kūrimosi skatinimo srityje įgyvendintos tik nefinansinės priemonės. Stebėsenos rodiklių planinės reikšmės gerokai viršytos, t. y. registruotų/išregistruotų žemės ūkio mašinų skaičius, atliktų techninių apžiūrų skaičius viršija planinius rodiklius.  Siekiant užtikrinti teikiamų viešųjų paslaugų kokybę, įgyvendinamos tokios 6 programos „Infrastruktūros ir investicijų plėtros programos“ priemonės: seniūnijų komunalinio ūkio tvarkymas, gatvių apšvietimo užtikrinimas, keleivių vežimo viešuoju transportu užtikrinimas, vietinių kelių priežiūra ir tvarkymas, atsinaujinančių energijos šaltinių diegimas. Panaudota 99 proc. šių priemonių įgyvendinimui skirtų lėšų. Praktiškai šių priemonių įgyvendinimas yra seniūnijų atsakomybė. Seniūnijų teritorijose gatvių šviestuvai buvo keičiami į energiją taupančius šviestuvus, seniūnijų prižiūrimos viešosios erdvės buvo tvarkingos, vietiniai keliai kokybiškai nuvalyti ir prižiūrėti.  Buvo planuota parengti Skuodo miesto parko fontano įrengimo techninį projektą. Šis planas nebuvo įgyvendintas. Tam įtakos turėjo siekis prisiderinti prie gyventojų nuomonių bei Statybos, investicijų ir turto valdymo skyriaus specialistų užimtumas.  Skuodo rajono savivaldybės biudžeto lėšomis iš dalies kompensuojamos gyventojų individualių buitinių nuotekų įrenginių įrengimo išlaidos. 2024 m. kompensacijos kreipėsi 49 gyventojai (buvo planuota 65), tačiau gerokai daugiau gyventojų prisijungė prie centralizuotų nuotekų tinklų (45 gyventojai vietoje planuotų 19).  2024 m. buvo planuota įrengti pėsčiųjų perėją Ylakių miestelyje, parengti šaligatvių įrengimo Barstyčių miestelyje, Skuodo miesto Laisvės ir Basanavičiaus gatvėse techninius projektus, tačiau dėl didelio Statybos, investicijų ir turto valdymo skyriaus darbuotojų užimtumo to padaryti nepavyko.  2024 m. priemonių, kuriomis siekiama užtikrinti viešųjų paslaugų kokybę, buvo skirta 40 070 tūkst. Eur. Panaudota 96 proc. šių lėšų. Lėšos nepanaudotos tiek dėl subjektyvių, ti objektyvių priežasčių.  ES ir kita tarptautinė finansinė parama sudarė tik 0,8 proc. visų lėšų, nes 2021–2027 metų laikotarpio projektų įgyvendinimas tik prasidėjo.  Informacija apie šio strateginio tikslo rėmuose įgyvendinamas pažangos priemones pateikiama 2 lentelėje.  Tikslinga atkreipti dėmesį, kad Klaipėdos regiono 2022–2030 metų plėtros plano (toliau – KRPP) rengimo procedūros vyksta lėčiau nei planuota, todėl Skuodo rajono savivaldybės planuojami projektai dar yra rengimo stadijoje.    2 lentelė. Informacija apie pažangos priemonių įgyvendinimą   |  |  |  |  | | --- | --- | --- | --- | | Projekto pavadinimas | | | 2024 m. atlikti darbai | | „Tūkstantmečio mokyklų“ programos įgyvendinimas | | | Nupirkta dalis įrangos ir baldų | | Skuodo evangelikų liuteronų bažnyčios sutvarkymas ir pritaikymas informacinėms, pažintinėms ir kultūrinėms veikloms | | | Projekto paraiška vertinama | | Mobilių komandų teikiamų paslaugų kokybės ir prieinamumo gerinimas Skuodo rajono savivaldybėje | | Perkama įranga | | | Mosėdžio Šv. Arkangelo Mykolo bažnyčios statinių komplekso (bažnyčios ir klebonijos pastato) tvarkybos darbai | | | Finansavimas projektui neskirtas | | „Nature base“ idėjų įgyvendinimas Skuode | | | Projektas baigtas įgyvendinti | | Bendras Europos Sąjungos paveldo turtingumo ir įvairovės dalijimasis Skuodo ir Dienvidkurzemės savivaldybėse | | | Finansavimas projektui neskirtas | | Nuotolinio nuskaitymo vandens tiekimo ir šilumos apskaitos sistemos sukūrimas Skuodo mieste (rajone) | | | Finansavimas projektui neskirtas | | Skuodo rajono unikalios skaitmeninės kapinių duomenų bazės sukūrimas, jos atvėrimas gyventojams ir laidojimo viešųjų paslaugų bei duomenų administravimo procesų skaitmeninimas | | | Rengiami paslaugų ir prekių viešojo pirkimo dokumentai | | **Projektai, įtraukti į Klaipėdos regiono plėtros planą** | | | | Skuodo rajono bendrojo ugdymo mokyklų aplinkos pritaikymas įtraukiajam ugdymui (neįgaliesiems) | | Parengtas investicinis projektas  Nupirktos techninių projektų rengimo paslaugos  Parengtas ir pateiktas projekto įgyvendinimo planas | | Sveikos gyvensenos skatinimas Skuodo rajone | | Pateiktas prašymas įtraukti projektą į KRPP buvo atsiimtas, 2025 m. bus teikiamas iš naujo | | Psichoaktyvių medžiagų vartojimo prevencija Skuodo rajone – nulis priklausomybių | | Pateiktas prašymas įtraukti projektą į KRPP buvo atsiimtas, 2025 m. bus teikiamas iš naujo | | Socialinio būsto plėtra Skuodo rajono savivaldybėje | | Pateiktas prašymas įtraukti projektą į KRPP  Rengiamos būsto pirkimo sąlygos  Parengtas ir pateiktas projekto įgyvendinimo planas | | Apsaugoto būsto įsigijimas Skuodo rajono savivaldybėje | | Pateiktas prašymas įtraukti projektą į KRPP | | Pastato renovavimas ir pritaikymas intensyvių krizių įveikimo su apgyvendinimu paslaugoms teikti Skuodo rajono savivaldybėje | | Parengtas ir pateiktas projekto įgyvendinimo planas  Rengiamas techninis projektas | | **Projektai įgyvendinami pagal Klaipėdos regiono plėtros plano funkcinės zonos strategiją** | | | | Integruotos viešojo transporto sistemos funkcionavimo Klaipėdos regione reikalingos infrastruktūros įrengimas Skuodo rajone | | Nupirktos Koncepcijos rengimo paslaugos (paslaugas pirko asociacija „Klaipėdos regionas“, kuriai Klaipėdos regiono savivaldybės pavedė parengti Klaipėdos regiono funkcinių zonų strategiją) |   Strateginių tikslų pasiekimui įvertinti buvo suformuluoti efekto vertinimo kriterijai. Kokybinės apklausos būdu vertintas gyventojų pasitenkinimas teikiamų viešųjų paslaugų kokybe ir prieinamumu. Tyrimo metu buvo siekiama išsiaiškinti, kokia dalis rajono gyventojų yra patenkinti švietimo paslaugų kokybe ir prieinamumu. Tyrimo metu nustatyta, kad 86 proc. rajono gyventojų yra patenkinti švietimo paslaugų kokybe ir prieinamumu. Tai 3,3 procentiniais punktais mažiau nei 2023 m. ir 3 procentiniais punktais mažiau nei planuota (žr. 2 pav.).  2 pav.Švietimo paslaugų kokybe ir prieinamumu patenkintų gyventojų dalis, proc.  2 paveikslo duomenys iliustruoja, kad beveik devyni iš dešimties Skuodo rajono savivaldybės gyventojų yra patenkinti švietimo paslaugų kokybe ir prieinamumu. Šis rodiklis 2021–2023 m. laikotarpiu didėjo, o 2024 m. sumažėjo. Daugiausia atsakomybės už ugdymo paslaugų kokybę tenka ugdymo įstaigai, o už paslaugų prieinamumą – sprendiniai priklauso nuo skirto finansavimo. Pasitenkinimo lygis atskirais metais šiek tiek svyruoja, bet tai nežymūs svyravimai ir gali būti pateisinti lokaliomis, operatyviai sprendžiamomis problemomis.  Švietimo paslaugų prieinamumas vertintas pagal tai, kiek laiko tenka laukti vietos vaikų-lopšelyje darželyje, ar ugdymo įstaigų infrastruktūra pritaikyta neįgaliesiems, ar pavėžėjimas į bendrojo ugdymo įstaigas yra sklandus, ar, esant objektyvioms aplinkybėms, mokiniams sudaromos sąlygos mokytis nuotoliniu būdu, ar mokiniai laisvai gali pasirinkti neformaliojo ugdymo užsiėmimus. Vertinant švietimo paslaugų kokybę, analizuota, ar tėvai jaučiasi saugūs palikdami vaikus darželyje, ar ugdymo įstaigose dirba kvalifikuoti ir atsakingi specialistai, ar vaikams suteikiamos kokybiškos bendrojo ir neformaliojo ugdymo paslaugos. Respondentai įvertino keletą atvejų, kai susidurta su nekompetentingais mokytojais. Įvardino opią problemą – mokiniai, norėdami pasiekti gerų rezultatų, privalo samdyti korepetitorius. Pasigendama aktyvesnės pedagoginės-psichologinės pagalbos.  Švietimo paslaugų prieinamumo srityje respondentų įvardintos problemos praktiškai tos pačios kartojasi kiekvienais metais. Kalbant apie vaikų lopšelių-darželių paslaugų prieinamumą, pabrėžiama, nors eilių nėra, bet per didelės vaikų grupės. Taip pat dažnai minima problema – mokykliniai autobusai veža mokinius namo tuoj po pamokų, nėra galimybės lankyti neformaliojo ugdymo užsiėmimų. Kiti kaip problemą įvardino tai, kad pradinių klasių mokiniams ilgokai tenka laukti autobuso, vežančio į namus. Skundžiamasi nepakankama neformaliojo ugdymo programų pasiūla vaikams su negalia.  Informacija apie rezultato rodiklius, kurie turi įtakos efekto rodiklių reikšmei, ir tų rodiklių faktinės reikšmės pateikiama 3–4 pav. ir priedo 1 lentelėje.    3 pav. Rezultato rodiklių dinamika 2022–2024 m.  2024 m. visi prašymai priimti į ikimokyklinio ugdymo įstaigas buvo patenkinti. Priedo 1 lentelės duomenys iliustruoja, kad 2024 m. buvo patenkinti visi prašymai priimti vaikus į ikimokyklinio ugdymo įstaigas. Pagal statistinius duomenis, ikimokykliniame ir priešmokykliniame ugdyme 2024 m. dalyvavo 87 proc. visų Skuodo rajone registruotų 3–5 metų vaikų. Iš tiesų, visi minėto amžiaus vaikai, gyvenantys Skuodo rajono teritorijoje, lanko ugdymo įstaigas. Problema ta, kad dalies vaikų, kurių gyvenamoji vieta registruota Skuodo rajono savivaldybės teritorijoje, faktinė gyvenamoji vieta yra užsienio šalyse arba kituose Lietuvos rajonuose. Tai ir iškreipia informaciją.  Kalbant apie neformalaus ugdymo užsiėmimų prieinamumą, respondentai aktualiausia problema įvardino tai, kad autobusų maršrutų grafikai nėra pritaikyti prie neformaliojo švietimo (toliau – NVŠ) užsiėmimų grafikų. Švietimo ir sporto skyriaus specialistai sutinka, kad NVŠ užsiėmimai vyksta labai skirtingu laiku, po pamokų, vakarais, savaitgaliais. Vyksta skirtingose rajono teritorijose, tačiau juos lankyti turi teisę visi vaikai. Pavėžėjimo problema yra, ypač kaimo teritorijose gyvenantiems vaikams, todėl NVŠ teikėjai raginami, kad kuo daugiau veiklų organizuotų arčiau vaiko gyvenamosios vietos. 3 pav. duomenys iliustruoja, kad 77 proc. visų moksleivių dalyvauja neformaliojo užsiėmimo programose ir tas skaičius didėja. Tarp nedalyvaujančių didžiąją dalį sudaro 3–4 klasių gimnazistai, kuriems svarbiausia akademiniai rezultatai, o ne papildomi užsiėmimai.  Prasčiausiai respondentai vertino ugdymo įstaigų pritaikymą neįgalių asmenų poreikiams. Klaipėdos regiono 2022–2030 metų plėtros plane yra įtrauktas projektas „Skuodo rajono bendrojo ugdymo mokyklų aplinkos pritaikymas įtraukiajam ugdymui (neįgaliesiems)“, kuris pradėtas įgyvendinti 2024 m. Informacija apie projekto pažangą pateikta 2 lentelėje. Šio projekto lėšomis neįgaliųjų poreikiams bus pritaikyta Skuodo Pranciškaus Žadeikio gimnazijos, Mosėdžio gimnazijos ir Bartuvos progimnazijos infrastruktūra. Problematiška situacija lieka Skuodo ir Mosėdžio vaikų lopšeliuose-darželiuose – infrastruktūra tik iš dalies pritaikyta arba visiškai nepritaikyta asmenų, turinčių negalią, poreikiams.  Mokymo kokybei, Švietimo ir sporto skyriaus specialistų nuomone, teigiamos įtakos turi mokyklų tinklo optimizavimo plano įgyvendinimas – mažėja jungtinių klasių komplektų. Skuodo rajone nebeliko jungtinių klasių. Klasės yra įvairaus dydžio, vienos mažesnės, kitos pilnai užpildytos. Mokinių skaičiaus vidurkis 1–4 klasėse yra 17,2 mokiniai, 5–12 (4 gim.) klasėse – 23,7 mokiniai. Vienai sąlyginei mokytojo pareigybei tenkančių mokinių skaičius bendrojo ugdymo mokyklose paskutinius tris metus išlieka stabilus, tačiau yra nežymi mažėjimo tendencija (priedo 1 lentelė) – vienai sąlyginei mokytojo pareigybei tenka 11,6 mokinių. Švietimo, mokslo ir sporto ministerijos 2023–2025 m. strateginiame veiklos plane numatyta, kad vienai sąlyginei mokytojo pareigybei tenkančių mokinių skaičiaus dalis bendrojo ugdymo mokyklose 2030 m. sieks 12,3. Toks rodiklis parodys, kad mokyklų tinklas yra optimalus. Skuodo rajono savivaldybė šį rodiklį jau pasiekė.  4 pav. Rezultato rodiklių dinamika 2022–2024 m.  Ataskaitiniu laikotarpiu didėjo pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis – tiek lietuvių kalbos, tiek matematikos (4 pav., priedo 1 lentelė). Tris ir daugiau valstybinių brandos egzaminų išlaikiusių abiturientų dalis mažėjo. Švietimo ir sporto skyriaus specialistai konkrečių priežasčių įvardinti negalėjo.  Švietimo ir sporto skyriaus specialistai kaip grėsmę ugdymo kokybės ir prieinamumo gerinimui įvardija demografinę situaciją rajone – mažėjant vaikų skaičiui, uždaromos mokyklos, sudėtingesnis darosi pavėžėjimas (vaikai surenkami iš visų kaimų, ilgas laikas kelyje).  Pateikta informacija objektyviai atspindi veiksnius, kurie garantuoja santykinai aukštą gyventojų pasitenkinimą teikiamų švietimo paslaugų kokybe. Santykinai nedidelis mokinių skaičius klasėse, pakankamai aukšti mokinių pasiekimai, didelę patirtį turintys ir kvalifikuoti pedagogai, saugios aplinkos kūrimas, įgyvendinant ES lėšomis finansuojamus projektus. Vertinimui įtakos turėjo ir tai, kad ugdymo įstaigos atsakingai dirba su mokiniais, ruošia juos įvairiems konkursams, ieško galimybių dalyvauti ir dalyvauja įvairiose nacionalinėse ir tarptautinėse programose. Ypatingos pagarbos nusipelno tų ugdymo įstaigų vadovai ir darbuotojai, kurie aktyviai dalyvauja įvairiuose projektuose, projekto lėšomis įsigyja reikalingos įrangos, sudaro galimybes ugdytiniams dalyvauti įvairiausiose veiklose. 2024 m. projektinėse veiklose aktyviausiai dalyvavo Skuodo Pranciškaus Žadeikio gimnazija ir Mosėdžio gimnazija. Ypatingas dėmesys skiriamas STEAM ugdymui.  Švietimo įstaigos dalyvauja „Erasmus+“ projektuose – Skuodo vaikų lopšelis-darželis, Mosėdžio vaikų-lopšelis darželis.  Analizuojant ugdymo įstaigų metinėse ataskaitose pateiktą informaciją, matyti, kad, siekiant padidinti gyventojų pasitenkinimą teikiamomis švietimo paslaugomis, būtina į mokyklas pritraukti jaunų specialistų, remontuoti ugdymo įstaigų pastatus ir patalpas.  Paslaugų kokybę apibūdina ir ugdymo patalpų kokybė – švara, patogumas, šiluma ir pan. Problemos šioje srityje yra žinomos – Skuodo vaikų lopšelio-darželio „Saulutės“ korpuso pastato būklė ir „Liepaitės“ korpuso pasenusi, neekonomiška, nereguliuojama šildymo sistema, patalpų trūkumas Mosėdžio vaikų lopšelyje-darželyje. 2024 m. šių problemų sprendimui finansavimo nepavyko rasti.  Paslaugų kokybės ugdymo įstaigos siekia dalindamosi gerąja patirtimi, mokydamosi, taikydamos naujus, patrauklesnius ir efektyvesnius mokymo metodus, stiprindamos bendravimą ir bendradarbiavimą su tėvais, socialiniais partneriais, atnaujindamos esamas ir kurdamos naujas ugdymo ir ugdymosi erdves, įsigydamos šiuolaikines mokymo priemones ir įrangą. Didžioji dalis priemonių ir įrangos įsigyjama iš mokymo lėšų ir pajamų už paslaugas.  Vis daugiau vaikų su spec. poreikiais. Priežastys objektyvios – anksčiau ir tiksliau nustatomi sutrikimai ir galima jaunesniam vaikui pradėti teikti pagalbą, jei to reikia. Aktuali problema – vaikų lopšeliuose-darželiuose trūksta mokytojų padėjėjų ir pagalbos specialistų. Šiam tikslui skiriamos valstybės biudžeto dotacijos neužtenka, todėl iš savivaldybės biudžeto kasmet skiriama vis daugiau lėšų. 2024 m. šiam tikslui iš savivaldybės biudžeto skirta 318,3 tūkst. Eur, tai yra 46 proc. daugiau nei 2023 m.  Ugdymo įstaigų vadovų nuomone, silpniausia vieta šioje grandinėje – nepavyksta įtraukti tėvus į bendradarbiavimo procesą.  Švietimo srityje nėra mecenavimo tradicijų, sunku pritraukti rėmėjų lėšas. Ugdymo įstaigų vadovams trūksta kompetencijos, kaip tai daryti, kaip sudominti potencialius rėmėjus. Paslaugų kokybei gerinti švietimo srityje veikiančios įmonės naudojo tokius metodus – orientavosi į lankomumo gerinimą, lygiaverčių sąlygų hibridiniam, individualizuotam ir diferencijuotam mokymui sudarymas ir pan.  Įgyvendinant strateginį tikslą „Užtikrinti socialiai teisingų bei ekonomiškai pagrįstų paslaugų teikimą Skuodo rajono savivaldybės gyventojams“, akcentuojama paslaugų kokybė ir prieinamumas. Socialines paslaugas Skuodo rajono savivaldybėje teikia Skuodo socialinių paslaugų šeimai centras, VšĮ Ylakių globos namai, Skuodo krašto bendruomenė, Šauklių kaimo bendruomenė, Lenkimų seniūnijos bendruomenė, VšĮ „LASS šiaurės rytų centras“, VšĮ Skuodo globos namai, VšĮ Skuodo globos namų Mosėdžio bendruomeniniai vaikų globos namai bei šeimyna „Linksmasis traukinukas“.  Akredituotas socialinės priežiūros paslaugas 2024 m. sėkmingai teikė nevyriausybinės organizacijos. Skuodo krašto bendruomenės teikiamos paslaugos – vaikų dienos socialinė priežiūra, socialinių įgūdžių ugdymas, palaikymas ir (ar) atkūrimas, psichosocialinė pagalba, socialinė reabilitacija asmenims su negalia bendruomenėje, asmeninės pagalbos paslaugos asmenims su kompleksine negalia. Vaikų dienos socialinės priežiūros paslaugas teikė ir Šauklių kaimo bendruomenė. Viešoji įstaiga „LASS šiaurės rytų centras“ teikė socialinę reabilitaciją asmenims su negalia bendruomenėje. Nevyriausybinės organizacijos palengva įsijungia į socialinių paslaugų teikimą, tačiau 2024 m. tik 10 proc. visų rajone teikiamų paslaugų buvo teikiamos NVO sektoriaus. Šalyje šis rodiklis siekia 14 proc. Socialinės paramos skyriaus nuomone, NVO teikiamų paslaugų kokybę būtina gerinti.  Socialinių paslaugų prieinamumas vertintas atliekant statistinių duomenų analizę. Skuodo rajono savivaldybės administracijos Socialinės paramos skyriaus duomenimis, Socialinės priežiūros (pagalbos į namus) paslaugų poreikis 2024 metais nebuvo pilnai tenkinamas. 2024 m. gruodžio mėnesio pabaigoje eilėje socialinės priežiūros (pagalbos į namus) paslaugoms gauti laukė 32 asmenys. Pirmiausia eilėje laukiančių asmenų paslaugos buvo pradėtos teikti vienišiems asmenims ir asmenims, kuriems nustatytas I ir II lygio individualios pagalbos teikimo išlaidų kompensacijos poreikis. Socialinės priežiūros (pagalbos į namus) paslaugų asmenims teko laukti iki 6–8 mėnesių. 2024 metų gruodžio mėn. pabaigoje ilgalaikės socialinės globos paslaugų laukė 12 asmenų – 5 asmenys į VšĮ Ylakių globos namus, 6 asmenys į VšĮ Skuodo globos namus, 1 asmuo į Dūseikių socialinės globos namus.  Skuodo socialinių paslaugų šeimai centras sėkmingai vykdo globos centro funkcijas, organizuoja budinčių globotojų, globėjų, nesusijusių giminystės ryšiais, globėjų giminaičių, įtėvių paiešką, teikia reikalingą konsultacinę, psichosocialinę, teisinę ir kitą pagalbą, siekiant vaiką tinkamai ugdyti ir auklėti šeimai artimoje aplinkoje. Skuodo rajone tik 4 vaikai (iš kurių vienas pilnametis besimokantis bendrojo lavinimo ugdymo įstaigoje) globojami šeiminiuose (bendruomeniniuose) vaikų globos namuose, vienas gyvena šeimynoje „Linksmasis traukinukas“, o 39 be tėvų globos likusiems vaikams rasti globėjai ir vaikai yra globojami šeimoje.  Siekiant socialinių paslaugų kokybės ir prieinamumo, socialines paslaugas teikiančiose įstaigose įgyvendinami įvairūs projektai. Skuodo socialinių paslaugų šeimai centras sėkmingai vykdo projektus: „Integralios pagalbos teikimas ir plėtra Lietuvos savivaldybėse“, „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“, „Gerovės konsultantų modelio įdiegimas Skuodo rajono savivaldybėje“. Nevyriausybinė organizacija Skuodo krašto bendruomenė įgyvendina Kompleksinių paslaugų šeimai teikimo projektą. Pati didžiausia problema šiuo metu tai, kad Skuodo rajono savivaldybėje nėra patalpų, kuriose būtų teikiamos intensyvios krizių įveikimo paslaugos su apgyvendinimu.  Skuodo rajone veikia keturi vaikų dienos centrai:  Skuodo socialinių paslaugų šeimai centras – 25 akredituotos vietos;  Skuodo krašto bendruomenė – 30 akredituotų vietų  Šauklių kaimo bendruomenė – 10 akredituotų vietų;  Lenkimų seniūnijos bendruomenė – 10 akredituotų vietų (paslaugas pradėjo teikti nuo 2024-01-01).  Informacija apie Skuodo socialinių paslaugų šeimai centro 2024 m. paslaugų apimtis pateikta 3 lentelėje.  3 lentelė. Skuodo socialinių paslaugų šeimai centro 2024 m. paslaugų apimtys   |  |  | | --- | --- | | Paslaugos pavadinimas | Paslaugų apimtys, asmenys | | Socialinė priežiūra (pagalbos) į namuose | 186 | | Integrali pagalba (dienos socialinės globos ir slaugos) asmens namuose | 25 | | Dienos socialinė globa asmenims su proto negalia centre | 11 | | Apgyvendinta globos namuose suaugusių asmenų su negalia ir senyvo amžiaus asmenų | 19 | | Transporto paslaugos | 392 | | Socialinės pašalpos | 750 (471 šeima) | | Vienkartinė pašalpa susidarius sunkiai materialinei padėčiai, susirgus onkologine ar sunkia liga, bei gaisro atveju | 115 | | Vidutinis metinis gavėjų, kuriems suteikta kompensacija už šildymą, skaičius | 918 | | Vidutinis metinis gavėjų, kuriems suteikta kompensacija už šaltą vandenį, skaičius | 241 | | Vidutinis metinis gavėjų, kuriems suteikta kompensacija už kreditą, paimtą daugiabučiam namui atnaujinti (modernizuoti), ir palūkanų apmokėjimui už asmenis, turinčius teisę į būsto šildymo kompensaciją skaičius | 129 | | Kompensacijos už šildymą kietu kuru | 1792 | | Asmenims su negalia pritaikyti būstai ir gyvenamoji aplinka | 7 | | Išmokos vaikams | 2 509 (1 604 šeimos) | | Vienkartinės išmokos gimus vaikui | 80 | | Išmoka įvaikinus vaiką | 1 | | Šeimose globojami vaikai | 38 | | Bendruomeniniuose vaikų globos namuose ir šeimynose globojami vaikai | 5 | | Parama mokinio reikmėms įsigyti | 450 | | Mokiniai, gavę nemokamą maitinimą | 682 | | Laidojimo pašalpos | 254 |   Atlikus kiekybinį tyrimą, nustatyta, kad 94 proc. Skuodo rajono savivaldybės gyventojų palankiai vertina socialinių paslaugų kokybę (5 pav. ir priedo 2 lentelė). Jų nuomone, paslaugos teikėjai (socialiniai darbuotojai, jų padėjėjai ir pan.) viską išsamiai ir maloniai paaiškina apie paskirtas paslaugas, jų sudėtį ir apimtį, yra mandagūs ir empatiški, patalpos yra švarios ir jaukios. 2022 m. 97 proc. respondentų buvo patenkinti teikiamomis paslaugomis. Rodiklio mažėjimą galima paaiškinti tuo, kad ankstesniais metais apklausa buvo vykdoma ne tik elektroninėje erdvėje, popierinės anketos buvo dalijamos paslaugų gavėjams, apklausą vykdė Skuodo socialinių paslaugų šeimai centro, Socialinės paramos skyriaus bei seniūnijų darbuotojai. Socialinių paslaugų sritis tyrimo atžvilgiu yra sudėtinga, nes patys paslaugų vartotojai dažnu atveju neturi galimybių išsakyti savo nuomonės – dėl amžiaus, dėl sveikatos ar įgalumo. Šiek tiek daugiau nei pusę respondentų 2024 m. sudarė paslaugų vartotojų atstovai.  5 pav. Gyventojų*,* patenkintų teikiamų socialinių paslaugų kokybe, dalis, proc.    Informacija apie rezultato rodiklius, kurie turi įtakos efekto rodikliui – gyventojų pasitenkinimui teikiamomis socialinėmis paslaugomis, pateikta priedo 2 lentelėje.  Atlikta gyventojų apklausa dėl pirminės sveikatos priežiūros paslaugų kokybės ir prieinamumo. 52 proc. apklausoje dalyvavusių gyventojų yra patenkinti ar iš dalies patenkinti šių paslaugų kokybe ir prieinamumu (6 pav. ir priedo 2 lentelė). Vertinant paslaugų prieinamumą, vertinta, kiek dienų dažniausiai reikia laukti priėmimo pas šeimos gydytoją, ar sklandžiai vyksta registracija, kiek laiko tenka laukti atvykus nurodytu laiku pas gydytoją.  6 pav.Gyventojų, patenkintų teikiamų pirminės sveikatos priežiūros paslaugų kokybe ir prieinamumu, dalis, proc.  38 proc. respondentų teigia, kad pas šeimos gydytoją galima patekti per 1–2 dienas nuo registracijos momento, ir 12 proc., kad teko laukti iki 7 dienų. Reikia atkreipti dėmesį, kad LR sveikatos priežiūros įstaigų įstatymo (toliau – Įstatymas) 153 straipsnyje yra numatyta, kad pirminės ambulatorinės sveikatos priežiūros paslaugą privaloma suteikti ne vėliau kaip per 7 kalendorines dienas. Tai reiškia, kad Skuodo rajono teritorijoje veikiančios pirminės sveikatos priežiūros centrai suteikia paslaugas per įstatyme nustatytą laiką.  44 proc. respondentų nuomone, nepavykus į registratūrą priskambinti iš pirmo karto, dažniausiai paskambina patys PSPC darbuotojai, 28 proc. – tenka skambinti 2–3 kartus, 4 proc. mano, kad reikia skambinti 5 ir daugiau kartų. Absoliuti dauguma respondentų teigia, kad atvykus nurodytu laiku pas gydytoją netenka laukti ilgiau kaip 30 min.  Elektroniniai vaistų receptai ar elektroniniai siuntimai pas gydytojus-specialistus prienami 96 proc. respondentų.  Anketinėje apklausoje gauti išsamios informacijos apie vertinimo motyvus nėra įmanoma.  2024 m. gyventojų pasitenkinimas pirminės sveikatos priežiūros paslaugų kokybe, lyginant su 2023 m., pablogėjo, tačiau planuotas rodiklis viršytas kone 2 kartus (priedo 2 lentelė). Skuodo pirminės sveikatos priežiūros centre pradėtos teikti psichikos sveikatos paslaugos, gydytojo chirurgo paslaugos, Ylakių ir Barstyčių ambulatorijose pradėjo dirbti gydytojai rezidentai, Barstyčių ambulatorijoje – šeimos gydytoja, Mosėdžio pirminės sveikatos priežiūros centre remontuojamos patalpos. Vis dar aktuali gydytojų stygiaus problema. Skuodo rajono savivaldybės 2024–2026 metų strateginio veiklos plano Jaunimo ir jaunų šeimų motyvavimo bei Medicinos paslaugų prieinamumo programose suplanuotos finansinės lėšos gydytojų motyvavimui atvykti dirbti į rajoną. 2024 m. paskatomis pasinaudojo 1 gydytojas rezidentas ir 15 gydytojų. Dauguma gydytojų pasinaudojo kelionės išlaidų kompensavimo galimybe.  Visuomenės sveikatos priežiūros paslaugos yra perkamos iš Klaipėdos rajono visuomenės sveikatos biuro. Viena iš perkamų paslaugų yra gyventojų skatinimas dalyvauti prevencinėse sveikatos ir sveikos gyvensenos programose.  Į Klaipėdos regiono 2022–2030 metų regiono plėtros planą įtraukti du projektai: „Sveikos gyvensenos skatinimas Skuodo rajone“ ir „Psichoaktyvių medžiagų vartojimo prevencija Skuodo rajone – nulis priklausomybių“. Buvo planuojama, kad projektai bus įgyvendinti 2024–2026 metais. 2024 m. buvo pateikti šių projektų įgyvendinimo planai, bet netrukus jie buvo atsiimti, nes dauguma veiklų neatitiko finansuojamų veiklų kriterijų. 2025 m. bus teikiami patikslinti projektų įgyvendinimo planai.  UAB „Skuodo vandenys“ higienos ir sveikatingumo centras užtikrina socialiai orientuotų paslaugų teikimą – paslaugomis naudojasi mokyklos, Kūno kultūros ir sporto centras, Uosto poliklinika, miesto ir rajono gyventojai. Faktinis lankytojų skaičius 2024 m. išliko panašus kaip ir 2023 m. ir siekė 12 477.  2024 m. Skuodo rajono savivaldybė investavo į greitosios medicinos pagalbos paslaugų prieinamumo gerinimą. Buvo atlikti visi paruošiamieji darbai, kad Ylakiuose 2025 m. pradžioje būtų atidarytas naujas greitosios medicinos pagalbos punktas ir rajone būtų suformuota trečioji komanda. Skuodo pirminės sveikatos priežiūros centro Ylakių ambulatorijai perduotas automobilis, todėl veiklą galėjo pradėti mobilus medicinos punktas.  Skuodo rajono savivaldybės gyventojai santykinai gerai vertina Savivaldybės administracijos teikiamas paslaugas. Net 84 proc. respondentų jas vertina palankiai (7 pav. ir priedo 4 lentelė). Jų nuomone, tiek Savivaldybės administracijos, tiek seniūnijų darbuotojai su klientais bendrauja maloniai, jiems priimtini terminai, per kuriuos suteikiamos paslaugos ar gauna atsakymus į jiems rūpimus klausimus. Pagrindinėmis problemomis gyventojai įvardina Savivaldybės administracijos veiklos viešumą. Jiems sudėtinga susigaudyti didžiuliame skelbiamų naujienų sraute. Tyrimo metu nustatyta, kad gyventojai neturi motyvacijos dalyvauti priimat sprendimus. Didžioji dalis respondentų į klausimą apie tai, ar jiems suteikiama galimybė išreikšti savo nuomonę priimant įvairius sprendimus, rinkosi atsakymus „nei pritariu, nei nepritariu“ arba „man tai neaktualu ir nuomonės neturiu“.  7 pav. Gyventojų pasitenkinimas Skuodo rajono savivaldybės administracijos teikiamomis paslaugomis, procentinė dalis nuo visų apklaustųjų, proc.  Maždaug pusė respondentų patvirtina, kad kai kurie seniūnai stengiasi kaip galima daugiau į veiklą įtraukti seniūnaičius, tačiau seniūnaičiai ne visada to nori. Komentuodami savo atsakymus respondentai pabrėžia, kad šia galimybe nesinaudoja, nes neturi laiko įsigilinti arba tiesiog tingi. LR galiojantys teisės aktai reglamentuoja seniūnaičių įtraukimą į seniūnijų veiklą, tačiau tik apie 50 proc. respondentų mano, kad seniūnijos pakankamai skiria tam dėmesio. Didžioji dalis respondentų prisipažįsta, kad apie tai turi mažai informacijos ir savo nuomonę formuoja vadovaudamiesi girdimomis nuomonėmis.  Rezultato rodikliai, turintys įtakos efekto rodikliui, yra pateikiami ataskaitos priedo 4 lentelėje. Ataskaitiniu laikotarpiu dokumentų, pasirašomu elektroniniu parašu, apimtys nepasikeitė ir sudarė 90 proc. visų dokumentų. Dėl įvairių objektyvių ir subjektyvių priežasčių pasiekti, kad visi dokumentai būtų pasirašomi elektroniniu parašu, nėra galimybės.  2024 m. buvo planuota, kad Savivaldybės pasirengimo reaguoti į ekstremalias situacijas lygis bus ne mažesnis nei 76 proc. Faktiškai pasiektas lygis – 86 proc. 2023 m. šio rodiklio faktinė reikšmė buvo 91 proc. Skuodo rajono savivaldybės patarėja, atliekanti savivaldybės parengties pareigūno funkcijas, taip paaiškino situaciją: „2023 m. sausio 1 d.  įsigaliojo Krizių valdymo ir civilinės saugos įstatymas, o teisės aktas „Dėl Valstybės ir savivaldybių institucijų ir įstaigų, ūkio subjektų ir kitų įstaigų pasirengimo reaguoti į ekstremaliąsias situacijas vertinimo tvarkos aprašo patvirtinimo“ nebeatitinka įstatyme numatyto reglamentavimo. Bazinis įvertinimas yra surinkti daugiau kaip 76 proc. Savivaldybė jį pasiekė ir viršijo. Įsigaliojus naujam reglamentavimui dėl pasirengimo reaguoti į ekstremalias situacijas bus nustatomas tikslus procentas  Savivaldybės pasirengimui reaguoti į ekstremalias situacijas“.  Paskutiniais metais nemenku iššūkiu tampa darbuotojų paieška. Todėl buvo įvestas naujas vertinimo kriterijus – vykdytų darbuotojų atrankos ir priimtų į darbą darbuotojų skaičiaus santykis, proc. 2024 m. buvo surengti 21 konkursas dėl darbuotojų atrankos (įskaitant valstybės tarnautojų, darbuotojų dirbančių pagal darbo sutartis Savivaldybės administracijoje, biudžetinių įstaigų ir viešųjų įstaigų vadovų, uždarųjų akcinių bendrovių, kurių steigėja yra Skuodo rajono savivaldybė, vadovų). Šių konkursų metu atrinkti 8 darbuotojai. Tai reiškia, 38 proc. konkursų baigėsi rezultatyviai. Dauguma konkursų neįvyksta, nes nėra kandidatų arba kandidatai neatitinka reikalavimų.  Savivaldybės biudžeto pajamos, gaunamos iš savivaldybės turto, tenkančios 1 gyventojui, 2023 m. siekė 5,85 Eur, o 2024 m. sumažėjo iki 2,21 Eur. Priežastis – 2024 m. parduota mažiau nenaudojamo nekilnojamojo turto bei transporto priemonių.  Skuodo rajono savivaldybėje sėkmingai vykdomos savarankiškosios ir valstybės perduotos savivaldybei funkcijos.  2024 m. parengtas Skuodo rajono savivaldybės 2025–2034 m. strateginis veiklos planas. Tai yra dokumentas, kuriame numatytos savivaldybės vystymosi gairės 10 metų į priekį.  Skuodo rajono savivaldybės administracija aktyviai dalyvavo asociacijos „Klaipėdos regionas“ veikloje – įgyvendinant Klaipėdos regiono specializacijos iki 2030 metų strategiją, Klaipėdos regiono pasiekiamumo ir žinomumo programą, projektus „Inovatyvūs sprendimai kaimiškų vietovių maisto gamintojams: veiklos įvairinimo skatinimas, teikiant kulinarinio turizmo paslaugas“.  Skuodo rajono savivaldybės administracijos seniūnijos tvarko ir prižiūri viešąją infrastruktūrą – tvarkomos viešosios erdvės, vietinės reikšmės keliai, prižiūrimos kapinių teritorijos. Įgyvendinat 1 strateginį tikslą, užtikrinama viešojo transporto paslaugų kokybė ir prieinamumas – lengvatinio keleivių vežimo išlaidų ir nuostolių kompensavimui 2024 m. panaudota 970,8 tūkst. Eur. Nuo 2024 m. kovo 1 d. buvo įvestas nemokamas važiavimas vietinio susisiekimo maršrutais, todėl išlaidos kompensacijoms padidėjo. Keleivių skaičius padidėjo 29,1 proc. Reguliariaisiais tolimojo susisiekimo maršrutais pervežtų keleivių skaičius per metus sumažėjo 4,9 proc., nes gyventojai rinkosi nemokamas viešojo transporto paslaugas. Nuostolis, tenkantis vienam keleivio kilometrui, sumažėjo nuo 0,26 Eur iki 0,23 Eur arba 12 proc. Tai galima paaiškinti padidėjusiais keleivių srautais.  Nuo 2029 m. sausio 1d. visas viešasis keleivių vežimo keliais transportas turi būti pritaikytas naudoti alternatyvius degalus. UAB „Skuodo autobusai“ planuoja įsigyti keturis M3 klasės elektrinius autobusus ir kartu reikalingas elektros krovimo stoteles. Gautas finansavimas projekto įgyvendinimui. Bendra projekto veiklų tinkamų finansuoti išlaidų suma – 1 337,30 tūkst. Eur (be PVM). Paramos dydis autobusams įsigyti 693,47 tūkst. Eur (finansuojamas skirtumas kainos tarp naujo elektrinio ir dyzelinio) ir 88,80 tūkst. Eur krovimo stotelėms įsigyti ir įsirengti. Nuosavos lėšos projekto įgyvendinimui, kurių nedengia skiriama parama, sudarytų 835,86 tūkst. Eur (tame skaičiuje apie 280,83 tūkst. Eur PVM). Nuosavų lėšų dalį planuojama užsitikrinti banko paskola.  Daugiabučių namų atnaujinimo (modernizavimo) skatinimo ir energinio efektyvumo funkcijų vykdymas nuo 2024 m. rugsėjo mėn. perduotas UAB „Skuodo šiluma“. 2024 m. buvo renovuojami 5 daugiabučiai namai. Šias paslaugas įmonė perėmė iš VšĮ Skuodo informacijos centro. 2024 m. įmonei teko spręsti problemas, susijusias su daugiabučio namo Birutės g. 16 renovacija. Bendromis įmonės ir Savivaldybės mero pastangomis problemos buvo išspręstos. Pagrindinės problemos šioje srityje – stringančios viešųjų pirkimų procedūros, namų gyventojų negebėjimas susitarti.  4 lentelė. Informacija apie 2 strateginio tikslo įgyvendinimui skirtų lėšų panaudojimą | | | | | | | **2 strateginis tikslas –** **didinti rajono konkurencingumą kryptingai vystant infrastruktūrą ir sudarant palankias sąlygas verslui** | | | | | | | |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas | Panaudota  asignavimų | Panaudota asignavimų (proc.) | | 1 | 2 | 3 | 4 | 5 | 6 | | 5. | Tvarios ir saugios aplinkos kūrimo, verslo ir žemės ūkio plėtros programa | 337,0 | 337,0 | 267,1 | 79,0 | | 6. | Infrastruktūros ir investicijų plėtros programa | 1 468,8 | 476,8 | 437,0 | 91,7 | | *Iš jų ES ir kita tarptautinė finansinė parama* | |  |  |  |  | |  | **Iš viso** | **1 805,8** | **813,8** | **704,1** | **86,0** | | | | | | | | 2 strateginio tikslo įgyvendinimui skirta dalis 5 programos ir 6 programos priemonių. Informacija apie santykinę lėšų dalį šio tikslo įgyvendinime pateikiama 4 lentelėje ir 8 pav. Šio tikslo įgyvendinimui 2024 m. buvo panaudota 704,1 tūkst. Eur. Šio tikslo siekiama skatinant verslumo, ūkininkų iniciatyvas, vykdant melioracijos sistemų remontą ir priežiūrą, pritaikant apleistas teritorijas ir pastatus verslui. Rajono konkurencingumas didinamas investuojant į rajono viešųjų erdvių tvarkymą, vandens tiekimo, nuotekų surinkimo infrastruktūros kūrimą ir tvarkymą.  8 pav. Tikslo įgyvendinimo asignavimai pagal programas  Šio tikslo įgyvendinimo lygis vertinamas pagal verslumo lygį rajone, kuris vertinamas įmonių ir savarankišką veiklą vykdančių asmenų skaičiumi, tenkančiu 1000 rajono gyventojų. 2024 m. 1000 gyventojų Skuodo rajone teko 118 verslo įmonių ir savarankiškai veiklą vykdančių asmenų (9 pav.). Lyginant su 2023 m. šis rodiklis kito labai nežymiai (9 pav. ir priedo 5 lentelė). Priežastis – 2024 m. Valstybinė mokesčių inspekcija tęsė procedūras, kurių metu išregistravo visas Nuolatinio Lietuvos gyventojo individualios veiklos pažymas, pagal kurias veikla nebuvo vykdyta, pajamos nebuvo deklaruotos 3 metus ir daugiau. 2024 m. rajone įsikūrė 30 naujų verslo įmonių, užsidarė 40. Bendrai sumažėjo 10 įmonių.  Analizuojant uždavinių įgyvendinimo rezultato rodiklius (priedo 5 lentelė), matyti, kad fizinių asmenų, vykdančių individualią veiklą, 2023–2024 metais padidėjo 1,2 proc.  9 pav. Verslumo lygis, SVV/1000 gyventojų  Ataskaitiniu laikotarpiu ūkinę veiklą vykdė žemės ūkio produkcijos perdirbėjai. 2024 m. Skuodo rajone veiklą vykdė 8 žemės ūkio produktų perdirbėjai, kurie savo ūkyje užaugina ir perdirba žemės ūkio produktus bei turi Maisto tvarkymo pažymėjimą, leidimą – 2 perdirbėjai, kurie specializuojasi vaisių ir daržovių sulčių spaudimu (sezoninis), 5 mėsos perdirbėjai, 1 pieno produktų perdirbėjas.  Kryptinga Skuodo rajono savivaldybės veikla orientuota į investicijų pritraukimą. Pagalba labai mažoms įmonėms, fiziniams asmenims, vykdantiems individualią veiklą, teikiama įgyvendinant Verslumo iniciatyvų skatinimo programą. 2024 m. šios programos lėšomis pasinaudojo 12 rajono gyventojų ar verslo įmonių. Populiariausios priemonės – naujų darbo vietų kūrimo ir rinkodaros priemonių diegimo. Programos rėmuose organizuotas padėkos vakaras verslininkams ir savarankiškai dirbantiems asmenims. Verslumo iniciatyvų skatinimo programa kasmet atnaujinama, atsižvelgiant į verslo bendruomenės pastabas ir pasiūlymus.  Ūkininkų iniciatyvų skatinimo programos lėšomis buvo remontuojami melioracijos įrenginiai, remontuojami kaimo vietinės reikšmės keliai, organizuojami renginiai ūkininkams. Klaipėdos regiono specializacijos strategijoje iki 2030 metų viena iš specializacijos sričių yra bioekonomika. Klaipėdos regiono mastu šioje srityje įgyvendinami bendri projektai, kuriuose 2023 m. dalyvavo ir Skuodo rajono savivaldybė, vienas iš tokių projektų „Inovatyvūs sprendimai kaimiškų vietovių maisto gamintojams: veiklos įvairinimo skatinimas, teikiant kulinarinio turizmo paslaugas“.  2024 m. buvo patvirtinta nauja žemės ūkio ir kaimo plėtros iniciatyvų skatinimo programos lėšų administravimo tvarka (2024 m. vasario 29 d. sprendimas Nr. T9-22). Programos tikslas – kurti palankias sąlygas kaimo plėtrai, žemės ūkio veiklos modernizavimui ir efektyvinimui Skuodo rajone. Pagrindinis skirtumas tarp Ūkininkų iniciatyvų skatinimo programos ir Programos tas, kad Ūkininkų inciatyvų skatinimo programos  priemonės buvo finansuojamos, o Programos  priemonės – kompensuojamos. Atininkamai mažiau lėšų panaudota.  Kryptingas infrastruktūros vystymas apima gatvių apšvietimą mieste ir gyvenvietėse, vandentiekio ir nuotekų tinklų plėtrą bei atnaujinimą, apleistų bešeimininkių pastatų tvarkymą, rajonui svarbių ir perspektyvių teritorijų pritaikymą rajono poreikiams, infrastruktūrinių projektų rengimą ir įgyvendinimą. Viešosios materialinės investicijos, kurios investuojamos į viešosios infrastruktūros kūrimą ir tvarkymą, kuria patrauklias sąlygas gyventojams ir verslui. 2020–2023 metų laikotarpiu viešosios materialinės investicijos, tenkančios 1000 gyventojų, rajone mažėjo ir siekė 122 Eur/1000 gyv. (10 pav. ir priedo 6 lentelė). Priežastis – 2014–2020 metų ES investicijų laikotarpis baigėsi, o 2021–2027 metų laikotarpio projektai dar neįsibėgėjo. 2023–2024 m. laikotarpiu šis rodiklis turėjo didėjimo tendenciją. Kodėl?  10 pav. Viešosios materialinės investicijos, tenkančios 1000 gyventojų, Eur  Priedo 6 lentelėje pateikta informacija apie šio uždavinio įgyvendinimo rezultato rodiklius. 2024 m. buvo tęsiamos gatvės šviestuvų pakeitimo energiją taupančiais šviestuvais veiklos. Šiuo metu 83 proc. visų gatvės šviestuvų rajono teritorijoje yra energiją taupantys. Ataskaitiniais metais Skuodo miesto parke atnaujintas apšvietimas – sumontuotos 87 LED ekonomiškos lempos, ilgaamžės ir kokybiškos atramos bei šviestuvai, sumontuota 15 antžeminių šviestuvų tam, kad būtų apšviestos parko skulptūros.  Kiti atlikti infrastruktūros tvarkymo darbai:  Atnaujinta senos asfalto dangos, atliktas Ylakių seniūnijos Luobos kaimo Ivoniškės gatvės kapitalinis remontas, pradėti Skuodo miesto Mosėdžio g. (atkarpos nuo Algirdo g. iki Vytauto g.) kapitalinio remonto darbai, vykdomas Mosėdžio seniūnijos kelio Nr. MO-41 į Tauzų kaimą (nuo plento iki kelio Nr. MO-42) ir kelio Nr. MO-42 per Tauzų kaimą nuo plento Skuodas– Plungė iki kelio Nr. MO-23 kapitalinis remontas, atliktas Mosėdžio miestelio Žaliosios g. paprastasis remontas, atliktas Ylakių miestelio B. Jonušo gatvės paprastasis remontas, užbaigti vietinės reikšmės kelių paprastojo remonto darbai Šačių bei Šliktinės gyvenvietės, atliktas Barstyčių miestelio įvažiavimo Nr. BA-71-1 iš Leonardo Kazimiero Andriekaus gatvės paprastasis remontas, asfaltu padengtas Barstyčių seniūnijos kiemas, išasfaltuota Vydūno g. Skuodo mieste, atliktas paprastasis remontas Skuodo rajono Aleksandrijos gyvenvietėje, Kaštonų gatvėje, atlikti vietinės reikšmės kelio paprastojo remonto darbai, atlikti daugiabučio gyvenamojo namo Šatrijos g. 14 aikštelės ir įvažiavimo į kiemą paprastojo remonto darbai.  Skuodo rajono savivaldybė skatina rajono gyventojus įsirengti individualių buitinių nuotekų tvarkymo sistemas – iš dalies kompensuoja projektavimo ir įrenginių įsigijimo išlaidas. 2024 m. patenkintos 49 gyventojų paraiškos.  Melioracijos įrenginių gedimų remontas finansuojamas valstybės biudžeto lėšomis. 2024 m. vykdytas 125 mm ir didesnio skersmens drenažo rinktuvų remontas, Narvydžiuose sutvarkytų griovių ilgis –1,141 km, suremontuota 1 pralaida, suremontuotos 25 drenažo žiotys, remontuotų kolektorių ilgis – 0,498 km. Notėnų seniūnijoje: sutvarkyto melioracijos griovio ilgis 3,273 km, suremontuotos 5 pralaidos, 48 drenažo žiotys. Barstyčiuose vykdytas melioracijos statinių remontas, suremontuotas melioracijos griovys – 2,52 km, taip pat vykdyti hidrotechninių statinių priežiūros darbai – nušienautos 4 užtvankos, remontuoti 7 tiltai.  5 lentelėje pateikta informacija apie pažangos priemonių įgyvendinimą. 2024 m. projektas nepradėtas įgyvendinti.  5 lentelė. Informacija apie pažangos priemonių įgyvendinimą   |  |  | | --- | --- | | Projekto pavadinimas | 2024 m. atlikti darbai | | **Projektai įgyvendinami pagal Klaipėdos regiono plėtros plano funkcinės zonos strategiją** | | | Skuodo rajono verslo ir pramonės zonų kūrimas ir modernizavimas | Poreikių ir galimybių analizė, konsultacijos su Vidaus reikalų ministerija ir Centrine projektų valdymo agentūra | | Bendradarbystės erdvės įrengimas Skuodo rajone | Projektas nepradėtas įgyvendinti, Projekto įgyvendinimo planas dar nepateiktas CPVA | | | | | | | | 3 strateginio tikslo – gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką – įgyvendinimui suplanuotos veiklos 3 programoje „Kultūros ir turizmo, sporto, jaunimo ir bendruomenių veiklos aktyvinimo programa“ ir 5 programoje „Tvarios ir saugios aplinkos kūrimo, verslo ir žemės ūkio plėtros programa“. Šio tikslo įgyvendinimui 2024 m. panaudota 3 566,7 tūkst. Eur. Kaip pasiskirstė lėšos tarp programų, pavaizduota 11 pav. ir 5 lentelėje.  11 pav. Tikslo įgyvendinimo asignavimai pagal programas  5 lentelė. Informacija apie 3 strateginio tikslo įgyvendinimui skirtų lėšų panaudojimą | | | | | | | **3 strateginis tikslas –** **gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką** | | | | | | | |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas | Panaudota  asignavimų | Panaudota asignavimų (proc.) | | 1 | 2 | 3 | 4 | 5 | 6 | |  | Kultūros ir turizmo, sporto, jaunimo ir bendruomenių veiklos aktyvinimo programa | 2 372,1 | 2 639,7 | 2 371,2 | 89,9 | | 5. | Tvarios ir saugios aplinkos kūrimo, verslo ir žemės ūkio plėtros programa | 1 286,8 | 1 302,1 | 1 194,6 | 91,0 | | *Iš jų ES ir kita tarptautinė finansinė parama* | |  | 119,0 | 119,0 | 100,0 | |  | Iš viso | **3 658,9** | **3 941,8** | **3 566,7** | **90,5** | |  | **Iš viso** | **3 8095,3** | **44 825,6** | **42 724,6** | **95,3** | | | | | | | | **Lenkimuose duris atvėrė naujai sutvarkyta kultūros ir sporto veikloms pritaikyta salė.**  **Skirtas finansavimas Dalyvaujamojo biudžeto projektinėms iniciatyvoms įgyvendinti.**  Lėšos buvo paskirtos sodininkų bendrijoms, kurios iki rugsėjo 1-osios pateikė prašymus Skuodo rajono savivaldybės administracijai dėl dalinio išlaidų finansavimo. Finansavimas skirtas vadovaujantis Skuodo rajono savivaldybės Specialiosios sodininkų bendrijų rėmimo programos nuostatais. Sodininkų bendrijoms iš dalies kompensuotos išlaidos, susijusios su kelių remonto, greideriavimo, sniego valymo darbais, įsigijus žvyro, skaldos, taip pat siurblinės ir vandens trasų remontu.  Gyventojų aktyvumas skatinamas 3 programos „Kultūros ir turizmo, sporto, jaunimo ir bendruomenių veiklos aktyvinimo programa“ veiklomis – organizuojant kultūrinius ir sporto renginius, skatinant jaunimo savanorišką veiklą, kuriant patrauklias sąlygas jaunoms šeimoms gyventi ir dirbti Skuodo rajone, skatinant išeivius grįžti į Skuodą, remiant bendruomeninę veiklą ir gyventojų įsitraukimą į sprendimų priėmimą. 12 pav. pateikta informacija apie gyventojų pasitenkinimą kultūros paslaugų kokybe ir prieinamumu. 2024 m. 91 proc. rajono gyventojų yra patenkinti kultūros paslaugų kokybe ir prieinamumu. Lyginant su 2023 m., rodiklis pagerėjo 2 procentiniais punktais. Buvo atlikta gyventojų apklausa atskirai apie kiekvienos kultūros įstaigos teikiamas paslaugas – Skuodo rajono kultūros centro, Skuodo rajono savivaldybės R. Granausko viešosios bibliotekos ir Skuodo muziejaus. Palankiausiai gyventojai vertina Skuodo rajono savivaldybės R. Granausko viešosios bibliotekos teikiamų viešųjų paslaugų kokybę ir prieinamumą. Gyventojai kaip privalumus įvardino bibliotekos darbo laiką, renginių įvairovę, patrauklią ir saugią aplinką jaunimui ir vaikams. Skuodo rajono kultūros centro paslaugų prieinamumą gyventojai vertina palankiai. Pasigendama renginių jaunimui, meno kolektyvų 25–45 m. amžiaus gyventojams. Respondentai džiaugiasi sutvarkyta Lenkimų seniūnijos kultūros sale. Kaimo gyventojai pastebėjo, kad renginių kokybė labai nukenčia ten, kur patalpos yra nešildomos. Skuodo muziejaus paslaugos taip pat vertinamos palankiai. Pagrindinis įvardintas trūkumas – ne itin patrauklus muziejaus darbo laikas. Respondentai pasidžiaugė tokiais renginiais kaip Lino kelias ir edukacija „Bėga ragana per sniegą“. Reikia pastebėti, kad Lino kelio organizatorius buvo Skuodo rajono savivaldybės administracija, tik renginys vyko Skuodo muziejaus teritorijoje.  12 pav. Gyventojų, patenkintų kultūros paslaugų kokybe ir prieinamumu, dalis, proc.  Skuodo rajono savivaldybės administracijos Kultūros ir turizmo skyriaus duomenimis, gyventojų, dalyvaujančių kultūros renginiuose, skaičius sumažėjo 2 proc., tačiau objektyvių ar subjektyvių priežasčių neįvardino. 2023–2024 m. laikotarpiu lėšos skirtos kultūrinei veiklai padidėjo 4 proc. – nuo 1 754 tūkst. Eur iki 1 834 tūkst. Eur.  Biudžetinėms įstaigoms, iš jų ir kultūros įstaigoms, keliama užduotis kuo daugiau pritraukti kitų šaltinių lėšų. Vienas iš tokių šaltinių – projektinės lėšos. Kultūros įstaigų biudžete 2024 m. projektinės lėšos sudarė 3,0 proc. Biudžetinių įstaigų galimybės dalyvauti projektų konkursuose gana ribotos, o kad galėtų sėkmingai dalyvauti tarptautiniuose konkursuose, trūksta kompetencijų. Rajone stokojama mecenavimo tradicijų, todėl papildomų lėšų kultūrinei veiklai pritraukiama mažai.  Turizmo paslaugų kokybė ir prieinamumas taip pat prisideda prie rajono gyventojų gyvenimo kokybės, gyventojų aktyvumo skatinimo. Klaipėdos regiono specializacijos strategijoje iki 2030 metų viena iš specializacijos sričių yra turizmas. Bendros regiono savivaldybių veiklos yra orientuotos į turizmo skatinimą visame Klaipėdos regione.  Turizmo sričiai 2024 m. buvo sudėtingi. Nuo metų vidurio Skuodo informacijos centras neturėjo vadovo, ruošėsi reorganizacijai. Tai turėjo įtakos ir veiklos rezultatams – turistų ir lankytojų skaičius mažėjo. Konkrečios informacijos apie mažėjimo apimtis nėra – didžiąją metų dalį neveikė elektroniniai turistų skaičiuotuvai, keitėsi skaičiavimo tvarka. Populiariausiais turistų lankomais objektais išliko V. Into akmenų muziejus, Puokės akmuo. Šauklių tundra uždaryta remonto darbams. Turistų ir lankytojų nuomone, Skuodo rajone trūksta patrauklių edukacinių programų, maitinimo įstaigų, gidų. Šios problemos sprendžiamos Skuodo rajono savivaldybės administracijos pastangomis. 2024 m. Verslumo iniciatyvų skatinimo programoje buvo numatyta galimybė kompensuoti 80 proc. gidų parengimo, edukacinių programų rengimo išlaidų. 2024 m. gidų kursus baigė 5 rajono gyventojai. Ataskaitiniu laikotarpiu gidų stygiaus nebėra. 2024 m. turizmo srityje projektų nebuvo vykdoma.  Palankių sąlygų užsiimti sportine veikla sudarymas yra vienas iš veiksnių, kuris skatina gyventojų aktyvumą. Įgyvendinant šį tikslą, ypatingas dėmesys skiriamas suaugusių rajono gyventojų skatinimui sportuoti.  Skuodo rajone pastebimas įvairių sričių specialistų trūkumas – gydytojų, švietimo pagalbos specialistų ir pan., todėl jaunimo ir jaunų šeimų motyvavimo programos lėšomis finansuojamos specialistų pritraukimo iniciatyvos. Siekiant skatinti jaunimą ir jaunas šeimas likti Skuode, 2024 m. šeimoms, susilaukusioms naujagimių, įteikti Naujagimio krepšeliai.  Gyventojų aktyvumą galima vertinti pagal tai, ar aktyviai gyventojai dalyvauja bendruomeninėje veikloje. Pagal Kultūros ir turizmo skyriaus specialistų pateiktus duomenis, nevyriausybinių organizacijų, bendruomeninių organizacijų veikloje dalyvauja 10 proc. rajono gyventojų. Skatinant bendruomeninę veiklą, Skuodo rajono savivaldybė organizuoja projektų konkursus, kurie finansuojami savivaldybės biudžeto lėšomis, bendrai finansuojamos kitų fondų lėšomis finansuojamų projektų veiklos, kompensuojamos NVO komunalinės išlaidos. 2024 m. finansuota 15 NVO projektų, bendrai finansuoti 4 projektai, kompensuotos 16 NVO komunalinės išlaidos. Skuodo rajono savivaldybės biudžeto lėšomis finansuotos 3 tradicinių religinių bendruomenių iniciatyvos, 1 sodininkų bendrijos iniciatyva, įgyvendintos 2 dalyvaujamojo biudžeto idėjos.  Finansuoti religinių bendruomenių projektai: Šačių Šv. Jono Krikštytojo parapijos (šiaurinio ir pietinio bokštų remontas), Aleksandrijos Nukryžiuotojo Jėzaus parapijos (parapijos namų pastato paprastasis remontas ir parapijos namų pirmo aukšto patalpų remontas).  Klaipėdos regiono plėtros plane suplanuotas projektas „Skuodo rajono savivaldybės gamtos ir kultūros objektų pritaikymas lankymui“. Šis projektas bus įgyvendinamas Klaipėdos regiono turizmo funkcinės zonos rėmuose, tačiau 2024 m. projektas nebuvo pradėtas įgyvendinti – užsitęsė pasirengimo procedūros.   |  | | --- | | Švarios ir saugios aplinkos užtikrinimo veiklos suplanuotos 5 programoje – aplinkosaugos ir taršos prevencijos priemonės ir veiklos (įskaitant komunalinių atliekų surinkimo iš atliekų turėtojų ir jų tvarkymą), vandens telkinių ir želdynų priežiūra ir tvarkymas, policijos ir priešgaisrinės tarnybos prevencinės veiklos skatinimas ir rėmimas. 2024 m. panaudota 91,0 proc. šioms veikloms skirtų lėšų (1 194,6 tūkst. Eur).  Savivaldybės aplinkos apsaugos specialiosios programos lėšomis įgyvendinamos aplinkos kokybės gerinimo, monitoringo, tvarkymo ir atkūrimo, želdynų ir želdynų apsaugos priemonės, visuomenės sveikatos rėmimo priemonės, visuomenės švietimo aplinkosaugos klausimais priemonės ir pan.  2024 m. surinktų mišrių komunalinių atliekų kiekis sumažėjo 1,8 proc. Planuota, kad kiekis sumažės 2 proc. (priedo 5 lentelė).  Skuodo rajono savivaldybei pasirašius bendradarbiavimo sutartį su UAB „Biomotorai“, nemokamai pastatyta daugiau nei 10 specialių konteinerių naudoto kepimo aliejaus surinkimui. Rajono verslininkų prašymu, pavyko susitarti, kad Puodkalių atliekų surinkimo aikštelėje būtų priimamos atliekos iš juridinių asmenų.  Gyventojų saugumas tiesiogiai priklauso nuo savivaldybės priešgaisrinių pajėgų gebėjimo laiku atvykti į gaisravietę. 2024 m. plane buvo numatyta, kad savivaldybės priešgaisrinės pajėgos gesinti gaisrą kaimo vietovėse per 18 min. atvyks į 83 proc. gaisrų. Faktiškai šis rodiklis pasiektas ir viršytas – į 96 gaisrus pavyko atvykti per 18 min. ir greičiau. Skuodo rajono savivaldybės priešgaisrinės gelbėjimo tarnybos vadovo M. Jazbučio nuomone, norint pasiekti 100 proc. rodiklį, reiktų gerinti kelių infrastruktūrą. Panaikinus Lenkimų ugniagesių komandą, savivaldybės priešgaisrinės pajėgos neturi galimybės atvykti gesinti gaisrų per 18 min. į Lenkimų miestelį. Artimiausia ugniagesių komanda yra Mosėdžio miestelyje. Atstumas nuo Mosėdžio iki Lenkimų miestelio yra 18 kilometrų. Teoriškai tai įgyvendinti įmanoma, nes priešgaisrinės pajėgos vieną kilometrą nuvažiuoja per vieną minutę asfaltuota kelio danga.  Siekiant užtikrinti gyventojų saugumą, gyventojų namuose 2024 m. nemokamai sumontuoti 146 dūmų detektoriai.  2024 m. metai buvo ypatingi tuo, kad pradėta investuoti į gyventojų saugumo užtikrinimą krizinių situacijų metu. LR Vyriausybė siekia, kad priedangose užtektų vietos ne mažiau kaip 50 proc. gyventojų (60 proc. – miestų sav., 40 proc. – rajonų sav.). Skuodo rajono savivaldybė yra viena iš tų savivaldybių, kuri pasiekė nustatytą tikslą ir šia kryptimi dirba toliau.  Informacija apie įgyvendinamas pažangos priemones pateikiama 6 lentelėje.  6 lentelė. Informacija apie pažangos priemonių įgyvendinimą |  |  |  | | --- | --- | | Projekto pavadinimas | 2023 m. atlikti darbai | |  |  | | Gelbėjimo ir apsaugos tarnybos materialinės techninės bazės gerinimas ir kompetencijų didinimas (LAT–LIT) | Pateikta projekto paraiška vis dar vertinama | | **Projektai, įtraukti į Klaipėdos regiono plėtros planą** | | | Geriamojo vandens tiekimo ir nuotekų tvarkymo paslaugų plėtra ir kokybės gerinimas Skuodo rajono savivaldybėje | Parengtas investicinis projektas | | Didelių gabaritų atliekų surinkimo aikštelės įrengimas Skuodo rajono Raudonių kaimo teritorijoje | Pradėtos žemės sklypų formavimo procedūros | | | | | | | |  | | | | | | |  | | | | | | |

Skuodo rajono savivaldybės

viešojo sektoriaus subjektų grupės

2024 metų veiklos ataskaitos

priedas

**1 LENTELĖ.** **PROGRAMOS NR. 1 „UGDYMO KOKYBĖS IR MOKYMOSI APLINKOS UŽTIKRINIMO PROGRAMA“**

**2024 METŲ VERTINIMO KRITERIJŲ ĮGYVENDINIMAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | 2022 m. faktas | 2023 m. faktas | 2024 m. faktas | 2024 m. planas | 2024 m. įgyvendinimo lygis, proc. |
| 1 | 1 |  |  | Švietimo paslaugų kokybe ir prieinamumu patenkintų gyventojų dalis, proc. | E-1-1 | 82,0 | 89,3 | 86 | 89 | 96 |
| 1 | 1 | 1 |  | Patenkintų prašymų priimti į ikimokyklinio ugdymo įstaigas dalis, proc. | R-1-1-1 | 100 | 100 | 100 | 90 | 111 |
| 1 | 1 | 1 |  | Pagrindiniu ir aukštesniu lygiu besimokančių mokinių dalis, proc. | R-1-1-2 | 48 | 49 | 57,4 | 57 | 100 |
| 1 | 1 | 1 |  | Vaikų, dalyvaujančių neformaliojo švietimo programose, dalis nuo bendro mokinių skaičiaus (proc.) | R-1-1-3 | 75,0 | 77 | 77 | 77 | 100 |
| 1 | 1 | 1 |  | Ikimokykliniame ir priešmokykliniame ugdyme dalyvaujančių 3–5 metų vaikų dalis (proc.) | R-1-1-4 | 88 | 84 | 87 | 89 | 97 |
| 1 | 1 | 1 |  | Vienai sąlyginei mokytojo pareigybei tenkančių mokinių skaičius bendrojo ugdymo mokyklose | R-1-1-5 | 12 | 12 | 11,6 | 13 | 89 |
| 1 | 1 | 1 |  | Bendrojo ugdymo mokyklų 1–8 klasių komplektų, kurie yra jungtiniai, dalis (proc.) | R-1-1-6 | 8 | 7 | 0 | 4 | x |
| 1 | 1 | 1 |  | Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.) | R-1-1-7 | 0 | 0 | 0 | 0 | 100 |
| 1 | 1 | 1 |  | Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (lietuvių k.) | R-1-1-8 | 64 | 66 | 65 | 52 | 125 |
| 1 | 1 | 1 |  | Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (matematika) | R-1-1-14 | 16 | 37 | 49,5 | 16 | 300\* |
| 1 | 1 | 1 |  | Tris ir daugiau valstybinių brandos egzaminų išlaikiusių abiturientų dalis (proc.) | R-1-1-9 | 74 | 62 | 58,7 | 76 | 77 |
| 1 | 1 | 1 |  | 2024 m. naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis (proc.) | R-1-1-10 | 100 | 100 | 100 | 100 | 100 |
| 1 | 1 | 1 |  | 2024 m. naujai komplektuojamų bendrojo ugdymo mokyklų bendrosios paskirties 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis (proc.) | R-1-1-11 | 100 | 100 | 100 | 100 | 100 |

\*Klaida planuojant.

**2 LENTELĖ. PROGRAMOS NR. 2 „SOCIALINĖS PARAMOS IR SVEIKATOS APSAUGOS PASLAUGŲ KOKYBĖS IR PRIEINAMUMO GERINIMO PROGRAMA“ 2024 METŲ VERTINIMO KRITERIJŲ ĮGYVENDINIMAS**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Strateginio tikslo kodas | | Programos kodas | Programos tikslo kodas |  | Uždavinio kodas | Vertinimo kriterijus | Vertinimo kriterijaus kodas | 2022 m. faktas | 2023 m. faktas | 2024 m. faktas | 2024 m. planas | 2024 m. įgyvendinimo lygis, proc. |
|  | **Strateginis tikslas – Užtikrinti aukštą teikiamų viešųjų paslaugų kokybę ir prieinamumą** | | | | | | | | | | | |
| 1 | | 2 |  |  |  | Socialinių paslaugų gavėjų, patenkintų teikiamų socialinių paslaugų kokybe, dalis, proc. | E-2-1 | 96,6 | 82,2 | 94 | 91 | 103 |
| 1 | | 2 |  |  |  | Gyventojų, patenkintų teikiamų pirminės sveikatos priežiūros paslaugų kokybe ir prieinamumu, dalis, proc. | E-2-2 | 59 | 79,9 | 52 | 33 | 157 |
|  | **Tikslas Nr. 01 – Užtikrinti socialiai teisingų bei ekonomiškai pagrįstų paslaugų teikimą Skuodo rajono savivaldybės gyventojams** | | | | | | | | | | | |
| 1 | | 2 | 1 |  |  | Socialinių paslaugų paklausos patenkinimo lygis, proc. | R-2-1-1 | 92 | 95 | 82 | 96 | 85 |
| 1 | | 2 | 1 |  |  | Vidutinis metinis savivaldybei pavaldžių stacionarių globos įstaigų užimtumo lygis, proc. | R-2-1-7 | 100 | 100 | 100 | 100 | 100 |
| 1 | | 2 | 1 |  |  | Prevencinėse programose dalyvavusių asmenų skaičiaus pokytis, proc. | R-2-1-8 | \* | 11,4 | 22 | 22 | 100 |
| 1 | | 2 | 1 |  |  | Socialines paslaugas gaunančių gyventojų dalis rajone, proc. | R-2-1-9 | \* | 40 | 40 | 40 | 100 |
| 1 | | 2 | 1 |  |  | Socialinių paslaugų, kurias teikia NVO, dalis, proc. | R-2-1-4 | \* | 10 | 10 | 10 | 100 |
| 1 | | 2 | 2 |  |  | Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko, dienomis | R-2-2-2 | 5 | nepateikta | 5 | 6 | 120\* |

\*Trumpėjantis laikas yra privalumas.

**3 LENTELĖ. PROGRAMA NR. 3 „KULTŪROS IR TURIZMO, SPORTO, JAUNIMO IR BENDRUOMENIŲ VEIKLOS AKTYVINIMO PROGRAMA“ 2024 METŲ VERTINIMO KRITERIJŲ ĮVYKDYMAS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus |  | Vertinimo kriterijaus kodas | 2022 m. faktas | 2023 m. faktas | 2024 m. faktas | 2024 m. planas | 2024 m. įgyvendinimo lygis, proc. |
| **Strateginis tikslas – Gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką** | | | | | | | | | | | |
| 3 | 3 |  |  | Gyventojų, patenkintų kultūros paslaugų kokybe ir prieinamumu, dalis, proc. | E-3-3 | | 71 | 89 | 91 | 61 | 149 |
| **Tikslas Nr. 01 – Skatinti kultūrinę veiklą ir jos sklaidą Skuodo rajone** | | | | | | | | | | | |
| 3 | 3 | 1 |  | Gyventojų, dalyvaujančių kultūros renginiuose, skaičiaus pokytis, proc. | R-3-1-2 | | \* | -1,5 | -2 | 1,0 | -200 |
| 3 | 3 | 1 |  | Savivaldybės biudžeto lėšos, skiriamos kultūrinei veiklai, tūkst. Eur | R-3-1-3 | | \* | 1 754 | 1 834 | 1 600 | 114 |
| 3 | 3 | 1 |  | Projektinių lėšų dalis kultūrinės veiklos biudžete, proc. | R-3-1-4 | | \* | 0,1 | 3,0 | 10 | 30 |
| **Tikslas Nr. 02 – Didinti turizmo paslaugų prieinamumą ir kokybę** | | | | | | | | | | | |
| 3 | 3 | 2 |  | Turistų ir lankytojų skaičiaus pokytis per metus, proc. | R-3-2-1 | | \* | 10,5 | x | 12 | x |
| 3 | 3 | 2 |  | Naujai sukurtų turizmo produktų skaičius, vnt. | R-3-2-4 | | \* | 4 | 5 | 5 | 100 |
|  |  |  |  | Projektinių lėšų dalis rajono turizmo biudžete, proc. | R-3-2-5 | | \* | 4 | 0 | 7 | x |
| **Tikslas Nr. 03 – skatinti ir remti profesionalaus ir mėgėjų sporto sklaidą** | | | | | | | | | | | |
| 3 | 3 | 3 |  | Reguliariai sportuojančių[[1]](#footnote-1) suaugusių rajono gyventojų skaičiaus pokytis per metus | R-3-3-1 | | \* | 0,9 | 1 | 1 | 100 |
| 3 | 3 | 3 |  | Projektinių lėšų dalis rajono sporto biudžete, proc. | R-3-3-2 | | \* | 0,1 | 0,05 | 10 (planavimo klaida) | x |
| **Tikslas Nr. 04 – kurti palankias sąlygas jaunimo ir jaunimo organizacijų veiklai, jaunimo politikos pagrindų įstatymo įgyvendinimui** | | | | | | | | | | | |
| 3 | 3 | 4 |  | Aktyviai jaunimo organizacijų veikloje dalyvaujančių jaunų rajono gyventojų skaičiaus pokytis, proc. | R-3-4-1 | | \* | -1,3 | 1 | 1 | 100 |
| **Tikslas Nr. 05 –** **kurti palankias sąlygas nevyriausybinių organizacijų veiklai** | | | | | | | | | | | |
| 3 | 3 | 5 |  | NVO veikloje dalyvaujančių gyventojų skaičiaus dalis, proc. | R-3-5-1 | | \* | 6 | 10 | 10 | 100 |
| 3 | 3 | 5 |  | NVO veiklos skatinimui skirtų iniciatyvų pokytis, vnt. | R-3-5-2 | | \* | 1 | 1 | 1 | 100 |

**4 LENTELĖ. PROGRAMA NR. 4 „SAVIVALDYBĖS VALDYMO IR PAGRINDINIŲ FUNKCIJŲ VYKDYMO PROGRAMA“**

**2024 METŲ VERTINIMO KRITERIJŲ ĮVYKDYMAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | 2022 m. faktas | 2023 m. faktas | 2024 m. faktas | 2024 m. planas | 2024 m. įgyvendinimo lygis, proc. |
| **Strateginis tikslas – užtikrinti aukštą teikiamų viešųjų paslaugų kokybę ir prieinamumą** | | | | | | | | | |  |
| 1 | 4 |  |  | Gyventojų, patenkintų savivaldybės teikiamomis paslaugomis, proc. | E-4-1 | 77,2 | 80,1 | 84 | 71 | 118 |
| **Tikslas Nr. 01 – Organizuoti ir užtikrinti sklandų Skuodo rajono savivaldybės administracijos veiklos ir funkcijų įgyvendinimą** | | | | | | | | | |  |
| 1 | 4 | 1 |  | Dokumentų, pasirašomų elektroniniu parašu, dalis, proc. | R-4-1-3 | 58 | 90 | 90 | 90 | 100 |
| 1 | 4 | 1 |  | Savivaldybės pasirengimo reaguoti į ekstremalias situacijas lygis, procentais | R-4-1-4 | 96 | 91 | 86 | 76 | 113 |
| 1 | 4 | 1 |  | Vykdytų darbuotojų atrankos ir priimtų į darbą darbuotojų skaičiaus santykis, proc. | R-4-1-6 | \* | 48 | 50 | 35 | 142 |
| **Tikslas Nr. 02 –** **vykdyti finansiškai pasvertą skolos valdymą** | | | | | | | | | |  |
| 1 | 4 | 2 |  | Įgyvendintų projektų, kurių bendrajam finansavimui naudojamos savivaldybės biudžeto skolintos lėšos, skaičius | R-4-2-3 | \* | 1 | 0 | 1 | x |
| **Tikslas Nr. 03 – Efektyviai valdyti, atnaujinti ir prižiūrėti savivaldybės turtą** | | | | | | | | | |  |
| 1 | 4 | 3 |  | Savivaldybės biudžeto pajamos, gaunamos iš savivaldybės turto, tenkančios 1 gyventojui, Eur | R-4-3-2 | 1,3 | 5,85 | 2,21 | 0,83 | 266 |

**5 LENTELĖ. PROGRAMA NR. 5 „TVARIOS APLINKOS APSAUGOS, VERSLO IR ŽEMĖS ŪKIO PLĖTROS PROGRAMA“**

**2024 METŲ VERTINIMO KRITERIJŲ ĮGYVENDINIMAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | 2022 m. faktas | 2023 m. faktas | 2024 m. faktas | 2024 m. planas | 2024 m. plano įvykdymas, proc. |
| **Strateginis tikslas – didinti rajono konkurencingumą kryptingai vystant infrastruktūrą ir sudarant palankias sąlygas verslui** | | | | | | | | | |  |
| 2 | 5 |  |  | Verslumo lygis rajone, (SVV skaičius/1000 gyv.) | E-1-5 | 120,7 | 121 | 118 | 75,8 | 155 |
| **Tikslas Nr. 01 – kurti palankias sąlygas verslui ir žemės ūkiui Skuodo rajone** | | | | | | | | | |  |
| 2 | 5 | 1 |  | Fizinių asmenų, vykdančių individualią veiklą, skaičiaus pokytis, proc. | R-5-1-1 | 0,5 | 0,7 | 1,2 | 0,7 | 171 |
| 2 | 5 | 1 |  | Žemės ūkio produkcijos perdirbėjų skaičiaus pokytis, vnt. | R-5-1-3 | \* | 8 | 7 | 7 | 100 |
| **Tikslas Nr. 02 – užtikrinti efektyvų energijos išteklių panaudojimą ir gamtos apsaugą Skuodo rajone** | | | | | | | | | |  |
| 2 | 5 | 2 |  | Surinktų mišrių komunalinių atliekų kiekio mažėjimas, proc. | R-5-2-1 | 6,0 | 1,2 | 1,8 | 2 | 90 |
| 2 | 5 | 2 |  | Aplinkosaugos srities projektų įgyvendinimo lygis, proc. | R-5-2-2 | \* | 0 | 5 | 5 | 100 |
| **Tikslas Nr. 03. Užtikrinti saugią gyvenamąją aplinką rajono gyventojams** | | | | | | | | | |  |
| 2 | 5 | 3 |  | Savivaldybės priešgaisrinių pajėgų atvykimų gesinti gaisrą kaimo vietovėse per 18 min. dalis (kai įvykyje dalyvauja tik savivaldybės priešgaisrinės pajėgos), proc. | R-5-3-4 | 96 | 95 | 96 | 83 | 115 |
|  |  |  |  |  |  |  |  |  |  |  |

**6 LENTELĖ. PROGRAMA NR. 6 „INFRASTRUKTŪROS IR INVESTICIJŲ PLĖTROS PROGRAMA“**

**2024 M. VERTINIMO KRITERIJŲ ĮGYVENDINIMAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | 2022 m. faktas | 2023 m. faktas | 2024 m. faktas | 2024 m. planas | 2024 m. plano įvykdymas, proc. |
| **Strateginis tikslas – didinti rajono konkurencingumą kryptingai vystant infrastruktūrą ir sudarant palankias sąlygas verslui**  **Strateginis tikslas – užtikrinti aukštą teikiamų viešųjų paslaugų kokybę ir prieinamumą** | | | | | | | | | | |
| 1,2 | 6 |  |  | Viešosios materialinės investicijos, tenkančios 1 000 gyventojų, Eur | E-6-1 | 186 | 122 | 179 | 115 | 155 |
| **Tikslas Nr. 01 – kurti patrauklią gyvenamąją aplinką Skuodo rajono gyventojams** | | | | | | | | | | |
| 1,2 | 6 | 1 |  | Energiją taupančių šviestuvų santykinė dalis nuo visų veikiančių gatvės šviestuvų, proc. | R-6-1-1 | 61 | 68 | 83 | 80 | 103 |
| 1,2 | 6 | 1 |  | Sutvarkytų ir atnaujintų viešųjų erdvių skaičius | R-6-1-2 | 1 | 2 | 1 | 1 | 100 |
| 1,2 | 6 | 1 |  | Nuostolis, tenkantis vienam keleivio kilometrui vietiniuose maršrutuose, Eur/km | R-6-1-3 | \* | 0,26 | 0,21 | 0,23 | 91 |
| **Tikslas Nr. 02 – įgyvendinti Skuodo rajono investicinius plėtros, viešosios infrastruktūros modernizavimo projektus** | | | | | | | | | | |
| 1,2 | 6 | 2 |  | Renovuotų daugiabučių dalis, proc. | R-6-2-2 | \* | 38 | 44 | 33 | 133 |
| 1,2 | 6 | 2 |  | Asfaltuotų vietinės reikšmės kelių dalies ilgio pokytis, km | R-6-2-4 | \* | 1,9 | 1,5 | 1,2 | 125 |
| 1,2 | 6 | 2 |  | Atsinaujinančių energijos šaltinių diegimo biudžetinių ir savivaldybės valdomų viešųjų įstaigų pastatuose plano įgyvendinimas, proc. | R-6-2-5 | \* | 1 | 0 | 12 | x |
| 1,2 | 6 | 2 |  | Pateiktų projektų paraiškų ir įgyvendintų projektų santykis, proc. | R-6-2-6 | \* | 100 | 0 | 75 | x |

1. **Reguliarus** - (lot. *regularis* - taisyklingas). Reguliariai sportuojančiais laikomi tie suaugusieji rajono gyventojai, kurie ne rečiau kaip kartą per savaitę lanko sporto treniruotes ar sportuoja savarankiškai sporto salėse. [↑](#footnote-ref-1)