**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL 2025–2027 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU SKUODO RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO IR BENDROJO UGDYMO PROGRAMAS, PERSONALO OPTIMIZAVIMU IR ATNAUJINIMU, APMOKĖTI, PASKIRSTYMO TVARKOS APRAŠO PATVIRTINIMO**

2025 m. gegužės 19 d. Nr. T10-152

Skuodas

**1. Parengto sprendimo projekto tikslas ir uždaviniai.**

Atsižvelgiant į Lietuvos Respublikos švietimo, mokslo ir sporto ministro 2025 m. balandžio 16 d. įsakymu Nr. V-415 „Dėl Lietuvos Respublikos 2025–2027 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“ patvirtinto Lietuvos Respublikos 2025–2027 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo 3 punktą, parengtas sprendimo projektas, kuriuo tvirtinamas 2025–2027 metų valstybės biudžeto lėšų, skirtų išlaidoms, susijusioms su Skuodo rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašas.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis.

Lietuvos Respublikos švietimo, mokslo ir sporto ministro 2025–2027 m. balandžio 16 d. įsakymas Nr. V-415 „Dėl Lietuvos Respublikos 2025–2027 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“.

**3. Laukiami rezultatai.**

Patvirtinus sprendimo projektą, tvarkos aprašas atitiks galiojančius teisės aktus.

**4. Lėšų poreikis sprendimui įgyvendinti ir jų šaltiniai.**

Skuodo rajono savivaldybei 2025 m. buvo planuojama skirti 3996 Eur valstybės biudžeto lėšų, išlaidoms, susijusioms su savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti. Savivaldybės, kurios neplanuoja naudoti šių skiriamų lėšų, turėjo iki balandžio 30 d. informuoti Lietuvos Respublikos švietimo, mokslo ir sporto ministerijos Švietimo ir sporto ekonomikos skyrių, ir tada lėšos perskaičiuojamos savivaldybėms. Savivaldybėms valstybės biudžeto lėšos skiriamos iki einamųjų metų gegužės 15 d.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėjo pavaduotoja Birutė Gedrimienė.