**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. BIRŽELIO 30 D. SPRENDIMO NR. T9-124 „ DĖL PINIGINĖS SOCIALINĖS PARAMOS TEIKIMO NEPASITURINTIEMS SKUODO RAJONO SAVIVALDYBĖS GYVENTOJAMS TVARKOS APRAŠO PATVIRTINIMO“ PAKEITIMO**

2025 m. gegužės 21 d. Nr. T10-153

Skuodas

1. **Parengto sprendimo projekto tikslas ir uždaviniai.**

Sprendimą tikslinga pakeisti siekiant teisės akto papunkčiams (66.1.2 ir 66.1.3.) suteikti aiškumo ir panaikinti galimybę juos dviprasmiškai suprasti. Slaugos ar priežiūros (pagalbos) išlaidų tikslinė kompensacija buvo skiriama iki 2023 m. gruodžio 31 d. ir iki tos datos paskirtos šios kompensacijos galioja toliau. Nuo 2024 m. sausio 1 d. slaugos ar priežiūros (pagalbos) išlaidų tikslinės kompensacijos pavadinimo neliko teisės aktuose, todėl nuo 2024 m. sausio 1 d. skiriamos individualios pagalbos teikimo išlaidų kompensacijos. Iki 2024 m. sausio 1 d. individualios pagalbos teikimo išlaidų kompensacijos nebuvo.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi.

**3. Laukiami rezultatai.**

Pakeistas sprendimas suteiks aiškumo ir panaikins galimybę dviprasmiškai suprasti 66.1.2 ir 66.1.3. papunkčius.

**4**. **Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Rengėjos:

Socialinės paramos skyriaus vedėja Rasa Noreikienė.

Socialinės paramos skyriaus vedėjo pavaduotoja Audronė Pargaliauskienė.